Takáts Sándor 


A TÖRÖK-MAGYAR BAJVIADALOK 


STUDIA MILITARIA HUNGARICA 
1. Gustavo Massoneri : Történelmi adalékok az 1848—49-es 
magyarországi függetlenségi háborúról 
2. Pethő Sándor: Görgey Artur 


3. Erdeös László: A magyar honvédelem egy negyedszázada 
(1919-1944) 


4. Darkó Jenő: Az ósmagyar hadművészet fejlődése és hatása 
Nyugateuróbára 


5. Kovács Zoltán András: A Szálast-kormány belügyminisztériuma 
6. Darkó Jenő: A magyar huszárság eredete 


7. Takáts Sándor: A török-magyar bajviadalok 


Takáts Sándor 


A TÖRÖK-MAGYAR BAJVIADALOK 


ÁTTRAKTOR 
Máriabesnyő 
2012 


Eredeti megjelenés: 
Takáts Sándor: A TÖRÖK-MAGYAR BAJVIADALOK 


Franklin-Társulat Magyar irod. intézet és könyvnyomda 
Budapest, 1913. 


Hungarian Edition O ÁAttraktor, 2012 


Címlapterv: CsumP Stúdió 
Műszaki szerkesztés: Totalpress 


ISSN 1787-6796 
ISBN 978-963-9857-91-9 


Felelős kiadó az Attraktor Kft. ügyvezetője. 
A nyomdai munkákért felel a Gelbert Eco Kft. ügyvezetője. 


Canto duellum hoc Hungaro Turcicum 
Aris piis nostris sacratum 

Ingenium dedit hoc ocellus, 

Aduem lucidum finxit genius meus. 


Gabelmann 


Az idők változása az ember gondolkozását is más formára üti. 
Amin egykoron az emberiség színe-java lelkesedett, ma hidegen 
hagy mindenkit. Ujságra vágy mindenki; új eszme, új irány után 
kapdos az író és az olvasó egyaránt. A kutató elme sem pihen. A 
múlt ítéletét megváltoztatja; a régi nézetet és fölfogást halomra 
dönti, s új irányt, új fölfogást vet a régi helyébe. S mikor imigyen 
mondhatatlan vesződéssel előre törtet, nem érzi, s nem nézi, át- 
ka vagy gyümölcse lészen-e fáradságos munkájának? Nem gon- 
dol vele, hogy árnyék után kapdos, mikor a fényre nézhetne; hogy 
salakot emel föl, mikor gyöngyöt halászhatna. 

Mindezt a történetírás terén is erősen érezzük. A forrongás 
és az átalakulás itt is tart, s habot és zűrzavart támaszt. A hősök 
legendás küzdelme, az egyének kiválósága, egyesek megkapó 
önfeláldozása s az önzés szűk körén felülemelkedő eszményisé- 
ge lassan-lassan kiszorul évkönyveinkből. S helyét a tömeg anya- 
gi küzdelme s gazdasági érdeke foglalja el. 

Vajon a változás, a forrongás e korában érdemes-e a régi ma- 
gyarság lovagias szellemének, személyes vitézségének s eszmé- 
nyi önfeláldozásának megmohosodott emlékeit megbolygatnunk? 
Talán igen! Vannak ugyanis ideális küzdelmek, amik hatásukat az 
emberiség jobb részére sohasem veszíthetik el. Es ilyenek a ma- 
gyar végbeliek küzdelmei a törökkel. Mi úgy találjuk, hogy a XVI. 
században a végbeliek élete a nemzet élete, a végbeliek harca a 


nemzet harca volt. A rejtélyes erőt, mely az országot a legsúlyo- 
sabb időben fenntartotta, a jóért lángolni, a nemesért áldozni meg- 
tanította: a végbeli életben kell keresnünk. 

Valamikor a mórok és a spanyolok lelkes küzdelmének a híre 
kelt szárnyra Európában. Minden nemzet fia tanult és lelkese- 
dett e harcokon; sőt tanul most is, mert a hatásukat máig sem 
vesztették el. Nem akad katona Castiliában, nincs pásztor Estra- 
madurában, nem található mesterember Andaluziában, aki Cid 
dicsőségéről regélni nem tudna. 

Nekünk is akadtak Cidhez hasonló hőseink, nekünk is voltak 
a törökkel hosszú s lelkes harcaink, amik büszkeséggel tölthet- 
nek meg minden magyar szívet, s amik tágas mezőt adhatnak min- 
den gondolkozó léleknek. S mégis azt kell látnunk, hogy nálunk 
meghűlt a szeretet országoltalmazóinkhoz; nálunk nincsen te- 
kintet azokra, akiknél féltőbb kincsünk nincsen e korban. A mi 
hőseinket, a mi harcainkat nem is ismeri a világ. Még a magunk 
évkönyvei is alig csak hogy szót vetnek róluk. Pedig a mi végbe- 
li vitézeink XVI. századi küzdelmei sokkal érdekesebbek, sokkal 
tanulságosabbak, mint a spanyoloké. Az utóbbiakat ugyanis a le- 
gendák mystikus homályossága, a költészet virága annyira elbo- 
rítja, hogy a valóságot alig lehet belőlük kihüvelyeznünk. A mi 
végbeli vitézeink ellenben élő emberek, vérünkből való vérek, jó 
és rossz tulajdonságaik egyek a mieinkkel, s küzdelmük maga a 
tiszta történeti igazság. S mivelhogy ők a letűnt XVI. század nap- 
sugarai, világosságot és melegséget terjesztők, ez ország javá- 
ban járók: a magunk értelme is arra kötelez, hogy — ha későn is — 
de mégis az őket megillető polcra helyezzük. Ne csak azt hozzuk 
világosságra, ami nyomasztó és lehangoló! Ne csak a hervasztó 
villongást, a bűnt, az embertelenséget hangoztassuk örökké. Hi- 
szen van a múltunkban olyan is, ami felemel, ami lelket ád be- 
lénk. A bagoly is a fényre néz, miért ne tennők meg mi is ezt? 
Miért kelljen a sáros pocsolyából innunk, mikor a tiszta kútfőből 
is ihatunk? Aki polyvát rostál, nem szolgálja meg a napszámot. 
szedegessünk telt szemet, magbúzát, amiből aztán tiszta vetés 
kel. 


Lássuk tehát, adjuk vissza az életnek azokat, akik a magyar 
földért élni és halni tudtak. Lássuk a daliás idők legjobb daliáit: a 
magyar Cideket, mint szálltak szembe ellenségeikkel? Nem ne- 
héz ezt megtennünk, mert a kardok hősi játékáról ezernyi és ezer- 
nyi adat maradt ránk. Csak szép egészbe kell fonnunk a szétszórt 
virágokat, s készen az emlékezés koszorúja! Nem kell a tollun- 
kat szeretetbe mártanunk, maguk a száraz adatok is olyanok, hogy 
akaratlanul lelkesedést és szeretetet keltenek mindenkiben, akit 
az elfenült kor közömbössége még meg nem ejtett. 


I. 


A VÉGBELI VILÁG SZELLEME 


A magyar lovagiasság virágszakaszának emlékeit lapozgatjuk, 
s mesés idők elevenednek meg előttünk. Jó Magyarország vég- 
helyeinek tüköreit: a fővitézlő lovagokat s a daliás ifjakat látjuk, 
amint széltől fogant főlovaikon a vitézi próbára indulnak. A haza- 
fiság legjobb iskolája, a vitézi virtusok veteményes kertje nyílik 
meg előttünk. A zöldbe borult, virággal ékes és harmattól üde 
mezőkön vannak ez iskolák, ahol a rózsa kivirágozása után a Vi- 
tézi próbák megesnek. Valami csodás ösztön egyaránt ide csalja 
a harcon forgott vén vitézeket s a kezdő ifjakat. Amazok a nevük 
hírét jönnek öregbíteni, ezek hírt s nevet most akarnak szerezni. 
Nyughatatlan vágy, el nem alvó lelkesedés, túl heves önbizalom s 
dagadó gőg űzi, kergeti őket s még a gyöngébbek lelkébe is cherub- 
erőt önt. Nem féli senki a halált; nem tart egyikük sem az ellen- 
ség kardjától. Mindenikük a leghíresebb vitézzel óhajtja lobogós 
kopjáját összemérni, hogy legyűrvén őt, nevüket fölkapja a hír 
szele s lantosok és énekesek vigyék végházról végházra. Min- 
denki kapva kap a veszedelmen és siet oda, ahol a halál dandárral 
járogat. A szívük szakadna utána, ha csak egyetlen viadalt is el- 
mulasztanának, Ejjel, előálomkor lóra ülnek, lovon hálnak s lo- 
von vannak virradtáig. Fortélyoznak itt is, ott is; lest vetnek úton- 
útfélen, nehogy más kézre eresszék az ellenségüket. A tűzön, ví- 
zen, járatlan helyeken általútjok vagyon, s ha egy falat kenyérre 
sem virradhatnak is, meg nem keseredik a szívük. Elfelednek 
minden szenvedést, ha hírnév-szerzésre van kilátásuk. A vitézi 
névnél és tisztességnél ugyanis becsesebb dolgot a földön nem 
ismernek, tehát oda sietnek, ahol élve vagy halva ezt megsze- 
rezhetik. 


S ezt az izgalmas, örökös veszedelemmel járó életet ők szép- 
nek s vonzónak találják. A végbeli életnél szerintök nincs szebb 
élet. Ha kinek nehéz, ne vegye magára, de aki embernek tudja 
magát, a próbákon forogjon s ne az asztal mellett! A harcok izgal- 
ma és gyönyörűsége — szerintök — mindent feledtet az emberrel, 
Ha gond, bú és ínség tépi is a lelkét, a tábor moraja, a hadak üvöl- 
tése egyszerre elülteti minden bánatát, minden búvát. Csak erő 
legyen a karjában és bátorság a szívében, akkor a halál sem lehet 
kínos neki. Az igaz vitéznek az erős láncot és a gyöngéd kötelé- 
ket egyformán el kell tépnie, hogy füst, láng, nyomorúság és ve- 
szedelem közé rohanhasson. 

És ezer példa, ezer eset hirdeti, hogy a földi javak, az élet örö- 
mei, a nő szerelme, a gyermekek zokogása senkit vissza nem tar- 
tanak. Nem a parancsszó, hanem a kötelességérzés erőlteti őket, 
hogy minden jóról lemondjanak, s mindent feláldozzanak a vitézi 
hírért és a tisztességért. Egyáltalán nem aggasztja őket, hogy a 
legtöbbjüknek a vadmadarak gyomra lesz a koporsója, a csillagos 
ég a szemfödele. Hiszen nincsen szebb elmúlás a hősi halálnál; 
nincsen szebb temető a virágos mezőnél. Nem szűk hajléknak 
kell a hír fiait magába rejtenie; az ellenség vérétől hízott mező az 
ő otthonuk, hol a száguldó paripák dobogása hallatszik, s hol a 
csaták szava zúg az éjbe és a napba. 

Soha a magyar földet több könny nem öntözte, több vér nem 
áztatta, mint a XVI. században. És soha nagyobb lelkesedéssel, 
példásabb önfeláldozással nem találkozunk, mint ebben a korban. 
5 akadnak emberek, kik ezt a századot az önzés korának mondo- 
gatják. De vajon önzés-e az élet föláldozása? Önzésnek mondhat- 
juk-e azt a hosszú küzdelmet, melyből mindenkinek ki kellett a 
részét vennie, s mely küzdelem rengeteg áldozattal járt: az élet 
örömeinek s javainak föláldozásával. 

Önző emberek nélkül egy század sem szűkölködik. Akadtak 
ilyenek a XVI. században is. De a nemzetnek, a magyarság nem- 
zeti küzdelmének nem ezek voltak a vezetői. Önző és kapzsi em- 
berek nem is teremthetnek nemzeti ébredést, nemzeti lelkese- 
dést. S mivelhogy bizonyos, hogy a XVI. században páratlan nem- 


zeti visszahatás támad nálunk, tehát ennek vezetőit, ennek lel- 
kes támaszait másutt kell keresnünk. A végházak küzdő népe az, 
amely a maga lelkesedését, hazaszeretetét s nemzeti nyelvét las- 
san-lassan ráerőlteti az egész országra. A végházak népe teremt 
oly tőkét, melyből az egész ország táplálkozik; a végházak élete 
adja azt a hatalmas lökést, amely a nemzeti életet hosszú álmá- 
ból felriasztja, s később felvirágoztatja. 

A XVI. század végbeli vitézeinek eszményi lelkesedése nem 
szalmatűz volt. Közel nyolc évtizeden át el nem alvó lánggal lo- 
bogott az, s a nemzeti élet minden jelenségének mozgató erejé- 
vé lőn. Ez tüzelte a küzdőket, erről mesélgettek a gyermekek- 
nek, ez adott vigaszt és megnyugvást a harcból kivénült aggok- 
nak, ez erősítgette a nemzeti érzést és összetartozást, ez simít- 
gatta el az osztálykülönbséget. A végbeliek e lelkesedése és küz- 
delme teremti meg az eladdig ilyen alakban nem ismert hazasze- 
retetet, azt az édes-bús érzést, melyet a XVI. század írói eredeti 
magyar virtusnak mondanak. Igen! A végekben támad e nemes 
érzés, e rejtélyes erő, mely lassan-lassan aztán a legtöbb magyar 
szívét átjárja. A végbeliek, akik életükkel áldoznak a fenséges- 
nek, érzik s terjesztik legjobban a magyar virtust. Az ő szívük 
sajog legjobban Lándorfejérvár s a többi régi magyar végház elvesz- 
tén, a jó név és a vitézi tisztesség hanyatlásán. Ezt olvassuk már 
Geszty Lászlónak (1525. évi) bús énekében; ez hangzik vissza 
Túry György szép dalából; ez zúg s üvölt — mint a bérci szél — a 
XVI. század vitézi verseiben. Milyen benső, milyen igaz és féltve 
őrzött kincse volt ez a vitézi világnak, Balassa Bálint példája hir- 
deti. A végbeli életnek ő a legtisztább visszhangja s gondolható-e 
mélyebb hazaszeretet az övénél? Hiszen a tolla ereje is alig győ- 
zi dagadó lelkesedését, mikor a végbeli élet szépségét énekli! S 
valahányszor a végekről ejt szót, a végbeliek érzése tör ki belő- 
le, s ez kiáltatja véle: 


Óh, én édes hazám, te jó Magyarország, 
Ki kereszténységnek viseled pajzsát! 

Az eszményi lelkesedés — bármily alakban nyilvánuljon is — 
mindig tiszteletre méltó, mindig tanulságos. A XVI. század vitézi 
szelleme és eszményi lelkesedése különösen azért jelentős és 
tanulságos, mert régi romokon új életet teremt. Tudjuk, hogy a 
Jagellók korának hanyatló közszelleme, önző fölfogása s napról- 
napra fogyó vitézi lelkesedése romlásra vitte az országot. Sze- 
rencsére a fenyegető veszedelem idején fölrázta jobbjainkat s a 
tespesedés korát a XVI. századi nagy nemzeti visszahatás váltja 
föl, új életet öntvén a magyarságba. Kísért a régi nagyság fájó 
emléke, föléled az önbizalom és a reménység, hogy a nemzet a 
törökkel való harcot becsülettel végigküzdheti. A vitézeinket az 
az el nem alvó hit táplálja, hogy Budán még fölragyog a magya- 
rok csillaga. És megalakul, kiépül a magyarság mentsvára: a vég- 
beli élet, s a végházak a magyar érzésnek s a magyari gondolko- 
zásnak tűzhelyeivé lesznek. Ezekbe húzódnak a főurak, a neme- 
sek és a jobbágyok. S a végházakban a különféle osztályokból egyet- 
len s egységes rend lesz: a vitézlő rend. A vitézség minden job- 
bágynak megszerzi a nemességet, s így ez a vitézség az, ami az 
osztálykülönbséget megszünteti. S melyik jobbágyunk vagy pol- 
gárunk nem törte magát azon, hogy a nemesi rendbe jusson? Cso- 
da-e hát, hogy nálunk s egyedül nálunk a katona és a vitéz egy 
fogalommá lesz? 

A vitézlő rend lassan-lassan az ország első rendjévé lesz. Ha- 
talmas, büszke és öntudatos ez a rend, mely érzi, tudja a maga 
erejét és hivatását. Maga teremt magának jogokat, s nem enged 
abból egy hajszálnyit sem. A törvény ugyan nem ismeri ezeket, 
de hát az élet és a törvény két különböző dolog. A XVI. század- 
ban pedig nem a törvény, hanem az élet parancsolt. A vitézlő rend 
sok mindent megengedett magának. Erőszakoskodott; ha a szük- 
ség hajtotta, fosztogatott, de egyet sohasem tűrt: a foltot a vitézi 
néven! Tömérdek sokat panaszkodnak reá. De a panaszok leg- 
többje egyoldalú. A vitézlő rendnek élnie kellett, s ha rákháton 
járt a fizetése, kénytelen volt a máséhoz nyúlni. Ez kétségen kí- 
vül sérelem. Hangoztatták is ezerszer. Azt azonban senki sem 
verte hangos dobra, hogy a falvak és városok népét a vitézlő rend 

másfél századon át a saját vére hullásával védte. Akkor jó volt a 
vitézlő rend, mikor a portyázó török csapatok közeledtek; akkor 
szívesen ment a nép marhájával a végházakba, s gyönyörködve 
nézte a biztos helyről, mint küzd, mint harcol cz a rend. 

Akármily oldalról vizsgálgatjuk is a vitézlő rendet, nem talál- 
juk olyannak, aminőnek egyes elfogult írók mondják. A vitézlő 
rend életének ugyanis vonzónak kellett lennie; mert hiszen — mint 
valami mágusi befolyás — az urat és a pórt, a magyart és az ide- 
gent egy táborba tereli. A gondolkozását és a szellemét senkire 
sem erőszakolja, s mégis kapva kap azon még az idegen is. Nem 
kényszerít senkit sem a magyar nyelv megtanulására, s mégis 
hihetetlenül hódít a nyelvünk. A vitézek nem kiálták világgá a 
magyar míveltség kellékeit, a magyar viseletet, a magyar hada- 
kozási módot s mégis mindenki a végházakba és a kastélyokba 
siet tanulni. A végbeli életet és a szokást sem erőltették senkire, 
s mégis rabja lesz annak még a török is. 

A vitézlő rend szelleme tehát terjedt, nőtt, hódított s magá- 
hoz vonzott mindenkit, mert erősebb, szívetfogóbb volt minden 
más uralkodó szelleménél. Európa minden államában azt látjuk, 
hogy a zsoldos katonaság a nemzetietlen irány legfőbb terjesztő- 
je és ereje, nálunk még ez sem tud erőt venni a nemzeti szelle- 
men. Magyar marad a végbeli katonaságunk még a hanyatlás ko- 
rában is, s nemzeti szellemét megőrzi egészen feloszlatásáig. Olyan 
jelenség ez, amilyet ebben a korban egyetlen nemzetnél sem ta- 
lálunk meg. 

S ki merné tagadásba venni, hogy a végbeli világ szellemének 
a közélet és a politika egyéb jelenségeire is nagy hatása volt? Mi 
volt a legmagyarabbnak mondható XVI. század közszellemének 
indítója, táplálója és fenntartója, ha nem a végbeli nemzeti had- 
erő? Mi indította az akkor még hatalmas törököt a végbeliek meg- 
becsülésére, mi hozta őt hozzánk közelebb, ha nem a végbeliek 
szelleme? Mi akasztotta meg a hódoltatást diadalmas útjában, ha 
nem a végbeliek örökös küzdelme? Mi hirdette a magyarság éle- 
tét, erejét, a magyar királyság létezését, ha nem a végekben rej- 
lő erő? Hiszen eléggé ismeretes, hogy amint ez az erő hanyatló- 
ra fordul, minden, de minden pusztulásnak indul nálunk. 


IZ 


Eszményi lelkesedés, lovagias szellem, vitézi élet csak ott tá- 
madhatott, csak ott virulhatott, ahol az ellenfélt hasonló szellem, 
egyazon lelkesedés űzi a viadalra. A nálunk megtelepedett tö- 
rökség a muzulmánság színe-java volt, mely magánál vitézebb 
népet nem ismert, s a vitézi hírnévnél többre semmit sem be- 
csült. Egyszerű erkölcs, józan életmód, fegyelem és rendszere- 
tet jellemzi a végbeli törököket a békesség idején, fanatismus, 
önfeláldozás és páratlan merészség a hadban. Belső életerő, el 
nem alvó tűz kergeti őket a harcra s nem a sokaságukban bíznak, 
hanem az egyéneik erejében és kiválóságában. Oroszlánok a vá- 
raikban, sasok a lovaikon s kőfalak gyalogosan. Nem rettegik a 
halált, gyönyörűség lángol a szívükben, ha próbákon forgott s vi- 
tézségben aggott ellenféllel mérhetik össze a kardjukat. Az erőt, 
a vitézséget és a harci tudást az ellenségben is nagyra tartják, s 
azon forgatják az elméjüket, mint ismerkedhetnének meg, mint 
vívhatnának meg azokkal, akiktől a török holdra legtöbb folt esett. 

Az ilyen nép a maga számára alkalmasabb talajt a magyar föld- 
nél keresve sem kereshetett. Hiszen, ha valahol, itt találhatott 
magához méltó ellenfelet, akit ugyanaz a tűz hevít, ugyanaz a cél 
lelkesít, s ugyanaz a vágy űz. 5 kivel futhatott volna kedvére pá- 
lyát, kivel versenyezhetett volna a vitézi elsőbbségért, ha nem a 
mieinkkel? Hiszen a magyar végbeliek sem óhajtanak egyebet, 
mint sorsra vetni, ki a különb, kinek szolgál jobban a szerencse? 

A törökök tehát nálunk megtalálták azt, amit kerestek. Ők ma- 
guk hirdetik XVI. századi leveleikben, hogy csak két vitézkedő 
nemzet van a világon: a török és a magyar! Csak e két nép küzd 
a vitézi névért, csak e két nép fiainak szívében és lelkében nem 
hervad meg a vitézi virtus. Embernek tartja magát a török is, a 
magyar is, jobbnak véli magát a másiknál mind a kettő; fenekedik 
egymásra mindegyikük; nyugta nincs egyiknek sem egy szem- 
pillantásig sem. 

Próbált dolog, hogy ha két ilyen ellenfél közé üszköt vetnek, 
olyan tűz támad, amit senki meg nem olthat. Hiábavaló dolog a 
megmondhatatlan vesződés, két ilyen vitézlő fél csöndességre 
sohasem adhatja magát. A legtermészetesebb dolog tehát, hogy 
nálunk a XVI. században - ha a hadakozó felek frigyre lépnek is — 

azért békesség soha sincsen. A had hol gyűl, hol eloszlik, amint 
az idő és a körülmény hozza magával. 

A magyarországi török vitézeknek, valamint a mieinknek a 
szelleme, a vágya, a célja a vitézi elsőbbség lévén, világos, hogy 
az örökös vetélykedés és küzdés köztük természetes folyamat 
volt. Az egyik fél volt a tűzkő, a másik az acél, mely a kőből a szik- 
rákat csalta elő. S e szikrák — vagyis a viadalok — szakadatlanul 
pattogtak, szakadatlanul folytak. S nemcsak folyton új s melegítő 
tüzet, de egyúttal világosságot is terjesztettek. 

Sajátságos jelenség, hogy a török és a magyar állandó küzdel- 
me nem eltávolodást, hanem közeledést teremtett a két fél kö- 
zött. Szinte észrevétlenül elsajátítják egymás szokásait, s bizo- 
nyos megrögzött szokástörvény támad közöttük, melyhez mind 
a két fél erősen ragaszkodik. Ily módon a harc, az érintkezés és a 
külső élet módja mindkettőjüknél azonossá válik. Még a ruház- 
kodás terén is annyira közelednek egymáshoz, hogy a süvegtől 
megválva, alig van köztük különbség. 

A mi vitézeink a megtelepült törököktől tanulják meg a költé- 
szet megbecsülését is. Ismeretes dolog, hogy a mi törökjeink tö- 
mérdek vitézi és virágéneket hoztak magukkal. Vándor lantosaik 
és hegedűseik is bőven voltak, akik nemcsak a régi nótákat ver- 
ték, hanem a hazai törökök újabb vitézi tetteit is megénekelték s 
ezzel együtt a lelkesedést is folyton szították. Ilyesmire a nem- 
zeti hiúságtól dagadó magyar végbelieknek is kedvük támadt. Ők 
is szép és hasznos dolognak tartották a szívet-lelket földerítő vi- 
tézi dalokat és a virágénekeket, mert tudták és érezték, hogy cso- 
dás erőnek a forrásai azok. Tehát a magyar végházakban is meg- 
pendítették a lantot. S amíg a mi végbeli vitézeink tetteikkel tár- 
gyat adtak a lantosoknak, addig azoknak a kenyerükről is gon- 
doskodtunk. S ha valami nagyon bőséges nem is ez a kenyér, a jó 
lantosok azért koldustáskára mégsem jutottak. 

A XVI. század vitézi élete természetesen még sok más érde- 
kest is teremtett nálunk. Ezeknek nem utolsói az úgynevezett 
személyes viadalok. Önkényes harcok voltak ezek jobbára a bé- 
kesség idején. Tiltott hadijátékok, melyek az életveszedelemtől 

megválva még büntetéssel is jártak. A legnemesebb, de egyúttal 
a legveszedelmesebb sport volt ez. Elethalál küzdelem azért, hogy 
megtessék, a magyar avagy a török vitéz való-e alacsonyabb polc- 
ra? Küzdelem a nemzeti becsületért és a jó névért; áldozat a nem- 
zetért; hősi törekvés a vitézi virtus megbizonyítására; nemes pél- 
daadás, mint kell az igaz vitéznek az életével sáfárkodnia. 

A személyes viadalok hatásukban sokkal jelentősebbek vol- 
tak, mintsem hinnők. Egy-egy vitézünknek a győzelme olykor 
egész kis csatával is fölért, oly nagy volt az erkölcsi hatása! Az 
ilyen esetnek a híre ugyanis a török és a magyar végházakban fu- 
tótűzként terjedt. Csodálattal emlegették itt is, ott is. Buzdítot- 
ta, tettre indította a vitézeket itt is, ott is. Szájról fülre járt a győz- 
tes neve; a hegedűsök és a lantosok éneket mondottak róla s az 
ifjúság szívet vőn rajta. 

A törökök, akik a vitézségnél és a bátorságnál nagyobbra sem- 
mit sem tartottak, elismeréssel adóztak a magyar vitéznek, aki 
velök a bajt fölvette s magasztalták, aki a viadalban győztes ma- 
radt. Az ilyennek az egészségére még a török vitézek is nagyo- 
kat ittak, s a jó hírét messze földön hordozták. Aztán minden jó- 
ravaló török vitéz azon kínlódott, hogy az ilyen magyarral, avagy 
legalább a környezetével megismerkedhessék. Mert amint a föl- 
det serkentgeti a nap ereje, úgy a vitézt is a vitézi hírnév és di- 
csőség éleszti, tüzeli és izzasztja. S ha már egyszer elismerke- 
dett volt vele, miért ne kísérlené meg? Hisz az ember sose tud- 
ja, mire fordul az elperdült kocka? 

A nagy Túry Györgyről tudjuk, hogy a nevét a törökök három 
világrészben is emlegették, s még Ázsiából is jött hozzánk török 
vitéz, hogy a bajt vele fölvegye, s ha lehet, a magyar végbeli világ 
e csillagát letörölje. 

A török és a magyar vitézek levelezéséből az is világosan ki- 
tetszik, hogy a személyes viadalokban nyert győzelmek nemcsak 
tiszteletet és bámulatot, hanem egyúttal barátságos érzést is kel- 
tettek. A törökök ugyanis a bajviadalok magyar mestereivel ke- 
resve keresték az érintkezést; vitézi ügyekben bíróknak, igazlá- 
tóknak kérik föl őket, ajándékokat küldenek nekik, s úgy írogat- 

nak nekik, ahogy az atyafiak szoktak az atyafiaknak írni. Írhat-e 
például ellenség az ellenségnek nemesebb hangú levelet, mint 
Deli Haszán az oly sok viadalban győztes Huszár Péternek írt? 
, Kegyelmednek - írja Haszán - itt miköztünk és ott is Magyar- 
országban jó híre, neve vagyon... Es sokat iszunk az kegyelmed 
egészségéért... Kegyelmed igen igazmondó és bátornyelvű vitéz 
ember, minden vitézek előtt nagy az kegyelmed híre-neve. Ma- 
gyarországban nincs több Huszár Pétör kegyelmednél! Ennek 
okáért kérem kegyelmedet, erőltesse reá Csegley Ferenczöt, hogy 
ne csavarogjon, ne röjtse el orcáját előttem; legyünk szömbe egy- 
mással, aztán az Isten adja — vagy ő neki vagy énnékem -— az dia- 
dalmat, az az Isten dolga!" 

5 az ilyen szellemű, s az ilyen hangú levél egyáltalán nem megy 
ritkaságszámba. S amit e levelekben olvasunk, azt az élet igazol- 
Ja. A régi krónikások, a bécsi udvar s a töröktől távol esők csak a 
pusztító pogány ebekről tudnak, csak a kereszténység halálos el- 
lenségeit látják bennük. A végbeli vitézek azonban egészen más 
szemmel látják a világot. Ők lovagias szellemű s vitéz ellenfelet 
látnak a törökben, akivel nemcsak harcolni érdemes, de akivel 
barátságot kötni sem fölös dolog. Fönt Bécsben hazaárulásnak 
nézik ezt a barátkozást. Pedig nem volt az egyéb, mint egyenlő 
szellemű vitézek együttélésének természetes következménye. 
5 ha ezt fölülről erőszakkal meg nem akadályozzák, nekünk sok 
hasznos gyümölcsöt termett volna. 

Ha a bajviadalok magyar mestereinek dicsősége a török kö- 
zött is nagy hatást keltett, gondolhatjuk, mennyire ünnepelték 
őket minálunk. Bizony végházból végházba, kastélyból kastélyba 
rárógyorsasággal száll a hírük s magasztalják itt is, ott is. A bajra 
hívó leveleiket mindenfelé másolgatják és terjesztik; s ifjak és 
vének tanulnak a példájukon. 

De a merész bajviadalok nemcsak arra valók voltak, hogy a 
vitézek a maguk hírét s nevét növeljék. A végbeli élet örökhírű 
költője világosan megírja, hogy ők adnak az ország ifjúságának az 
emberségről példát, a vitézségről formát. Ök a nemzeti becsület 
védői, akik tudatosan áldoznak és küzdenek azért, hogy a ma- 

gyar harci tudása, a magyar vitézség a hír szárnyaira emelked- 
jék. A vérük hullásával, önmaguk föláldozásával a nemzetüknek 
teremtenek tőkét, melyből egy század ifjúsága táplálkozik. 

Mivel a személyes viadalok s a merész kalandok foglalkoztat- 
ták a végházak és a kastélyok népét, s mivel vitézeink tetteiről 
beszélgettek mindenütt, ahol magyar nyelven szóló emberek akad- 
tak: természetes, hogy költőink és íróink is a végbeli élet hatása 
alatt állottak. A vitézi élet adott nekik tárgyat s első sorban a vi- 
tézeknek olvasgatták és énekelték szerzeményeiket. Tinódi Se- 
bestyén deák minden verses munkája tömve van a személyes Vi- 
adalok leírásával s tömérdek vitézünknek nevét és dolgát meg- 
énekeli, tehát világos, hogy munkáit első sorban a végbelieknek 
írta. Balassa Bálint a végházakba és a kastélyokba küldözgeti ver- 
seit, mert jól tudja, hogy ott értik őt meg legjobban, lévén ő ma- 
ga is végbeli vitéz. Még Zrinyi Miklósunk is a régi végbeli élet 
hatása alatt állott, mikor a Zrinyiászt írta; hiszen ő is a híres tö- 
rök és magyar bajviadalok leírásával tölti meg a munkáját; vité- 
zeket örökít meg, s a régi végbeli életnek állít ezzel maradandó 
emléket. 

S hány száz és száz lantosunk és hegedűsünk volt, akiknek 
művei a nevükkel együtt elvesztek, de akik a végbeli élet virág- 
szakaszában kenyeret találtak a várakban és a kastélyokban, mert 
a végbeli élet eseményeit énekelgették a vitézeknek. Ha a XVI. 
század mustralajstromait lapozgatjuk, csodálva tapasztaljuk, men- 
nyi ismeretlen lantos és hegedűs éldegélt a végházainkban és a 
kastélyainkban! És ezek a lantosok és hegedűsök, mint a vitézek 
általában, zsoldot húztak. S kívülök akadtak még vándor lantosok 
és hegedűsök is, akiknek nem lévén állandó kenyerük, végház- 
ból végházba, kastélyról kastélyra jártak, énekeltek s terjeszt- 
gették a vitézi verseket s a virágénekeket. 

Istvánffy Miklós példája mutatja, hogy történeti íróinkat is köt- 
ve tartották a végbeli élet jelenségei. Hiszen még ők is legszíve- 
sebben a személyes viadalok előadásával foglalkoznak s az egyé- 
ni kiválóságot és az önfeláldozást magasztalják. Ezt teszik a kül- 
földi írók is. A magyar vitézi élet jelenségei a XVI. század német 

költőit is megragadják, s lelkes dalokban zengik a végbeliek me- 
rész küzdelmeit. A német Gabelmann mester meg Monomachia 
címén latin verses munkában dicsőíti a magyar vitézek bajviada- 
lait. 

A XVI. században tehát az a különös jelenség esik meg nálunk, 
hogy nem az íróink kezdik s teremtik meg a nemzeti fölbuzdu- 
lást, nem ők ébresztik föl álmából a magyarságot, hanem a vég- 
beliek vitézi élete és lovagias szelleme. Áz irodalom tehát nem 
előzi meg, hanem csak követi az általános nemzeti fölbuzdulást; 
csak szolgálatába áll annak a szellemnek, amelynek a saját létét 
és életét köszönheti. 

Eszerint világos dolog, hogy a végbeli életnek páratlanul mély 
hatása volt az egész nemzetre. A XVI. század nemzeti közszel- 
lemének megteremtésében az oroszlánrész tehát az örökké küz- 
dő végbeli vitézeinké volt. Ezeknek a szelleme, ezeknek a tettei 
teremtik azt a csodálatos erőt, mely a politikai és a vallásbéli el- 
lentétet, valamint az osztálykülönbséget jó időre elsimítja. Ezek- 
nek a szelleme hatja át mindazokat, akik a katonakenyérre adták 
magukat. A földhöz ragadt, rongyos közvitéz ugyanis csakúgy ra- 
jong a vitézi hírért, mint a főtiszt; csakúgy félti a katonai tisztes- 
ségét, mint a vitézlő úr. Általános a végházakban az a fölfogás, 
hogy az üdvösségen kívül a vitézi tisztességnél nincsen drágább 
kincs. Jaj, annak, aki valakit a vitézi tisztességében sért. Ha száz 
halál vár is reája, ha ezer törvény tiltja 15 a viadalt, ha mindenét 
veszedelemre viszi 1s: szó nélkül megy a halálos viadalra. Az ak- 
kori közszellem szerint ugyanis csak , addiglan él az ember, amíg 
vitézi tisztessége vagyon!" Még Thurzó György is így kiált föl 
egyik levelében: gyermekeimnek a jó hírnél és névnél drágábbat 
mit adhatok, mit hagyhatok? 

II. 


A SZEMÉLYES VIADALOK 


Forrongó világ küszöbén állunk, A XVI. század új eszméi ala- 
pozzák az új társadalmat. Ami eddig egész osztályokat éltetett és 
lelkesített, most hidegen hagyja az embereket. A lovagi élet nyu- 
gaton már rég hanyatlóra fordult; csodás és mindent átható szel- 
leme elveszté bűvös hatását. Az új idők és az új viszonyok az em- 
berek gondolkozását egészen átalakítják. Az új és a régi hit két 
táborba tereli a népeket s vérbe fojtják az eszmék harcát. Az új 
hit nálunk is erőre kapott, nálunk is terjedt, de harcok nélkül. A 
fegyvereket nálunk nem a hívők, hanem a hódítók ellen fordítot- 
ták. A magyar haza veszedelemben forgott. A török ült a nyakunk- 
ra! A hazának e veszedelme mellett a hit kérdése nálunk másod- 
rendű dolog lett. Az országot kellett oltalmazni s nem az új hit 
követőit üldözni. S az ország oltalmazásában minden felekezet 
eggyé lett, mert a hazához való szeretet egyik hit követőiben sem 
hűlt meg. 

A török betelepülése a nálunk is hanyatlóra fordult lovagi éle- 
tet újra föltámasztotta. A lelkes küzdelmek idővel aztán annyira 
megerősítették a vitézi szellemet, hogy a lovagi világ virágsza- 
kaszává nálunk a XVI. század lett. Igen! Szép és lelkes világ tá- 
madt nálunk, melynek mását hiába keressük. A középkori lova- 
gok több lelkesedést nem vihettek a harcaikba, mint a mieink a 
török küzdelmekbe. S e küzdelmek annyiban is hasonlítanak a 
letűnt kor lovagi játékaihoz, hogy úgyszólván mindannyian az egye- 
sek harci tudásán alapult s az egyének kiválóságának a kimutatá- 
sát célozta. 

A XVI. század török-magyar harcai ugyanis igazában mind sze- 
mélyes viadalok voltak. A küzdésnek ez a módja felelt meg leg- 

jobban a magyar és a török vitézek jellemének és természeté- 
nek; ez a harcolási mód elégíthette ki legjobban a személyes ambi- 
tiót; az egyesek hírnevének megállapítására is ez a harcmód volt 
a legalkalmatosabb. Ezért adta magát mind a magyar, mind a tö- 
rök a személyes viadalra. Az egyesek ereje, bátorsága, vitézsége 
döntötte el a guerilla harcok kimenetelét. Ember ember ellen küz- 
dött, s mindenki azon igyekezett, hogy csatázás közben is magá- 
hoz méltó ellenfélre akadjon. Az igazi lovag — török és magyar 
egyaránt — a lövő szerszámok használatát vitézhez illő dolognak 
nem tartotta. A XVI. század daliái nem is vettek a kezükbe ilyen 
fegyvert. Hiszen a személyes viadaloknak nem annyira az ellen- 
fél megölése volt a célja, mint inkább annak a megbizonyítása, 
melyik fél az ügyesebb, erősebb és próbáltabb vitéz, melyik a kü- 
lönb legény? Harcolni, küzdeni akart mindenki; mert erejét és 
tudását csak a harcban mutathatta ki, s mert harc nélkül előttük 
még a győzelemnek sem volt értéke. Nagyot, merészet és meg- 
lepőt kívánt művelni mindenki; mert hírre s névre csak így kap- 
hatott. S mivel az egyéni kiválóság megbizonyítására a szemé- 
lyes viadal volt a legalkalmasabb, tehát ezt kereste mindenki, er- 
re törte magát minden vitéz, török és magyar egyaránt. A kor szel- 
lemének, a török-magyar végbeli viszonyoknak is ez a harcmód 
felelt meg a legjobban; mert a vitézi elsőbbség eldöntése itt nem 
a tömegtől, hanem az egyéni kiválóságtól függött. Már pedig ez 
utóbbinak kimutatása az egyéni hiúság azon korában többet ért a 
nyert csatánál is. Ezért a vitézi vetélykedés szakadatlanul folyt. 
Találóan írja Mehemet budai basa Ernő királyi hercegnek: , Tudja 
azért fölséged, hogy mind az fölségtek és mind az mi hatalmas 
császárunk vitézi közt az a szokás, hogy mindenik magát akarja 
mutogatni és véli magát másnál jobbnak lenni. Ázok is (tudniillik 
a végbeli törökök és magyarok) magokban összeveszvén, úgy akar- 
ták az vitézségöket mutatni". 

Mindez értenünk engedi az amúgy 1s tökéletlen lőfegyverek 
mellőzését. Az igazi vitéz a XVI. században nem is vett ilyet a 
kezébe. A török is, a magyar is igazi vitéznek, katonának csak a 
lovast tartotta. Ennek pedig lobogós kopja s nem puska volt a ke- 

zében. Tudjuk, hogy mikor a XVI. század közepén Sforzia Palla- 
vicini győri generális a huszárok kezébe puskát akart adni, azok 
inkább búcsút adtak neki, minthogy puskát hordjanak. Mindegyi- 
kük azt tartotta, hogy a puska nem lovaghoz való fegyver. És iga- 
zuk volt. A puska kezeléséhez nem kellett erő, ügyesség, tapasz- 
talat és furfang. Ezek nélkül pedig a harc kevés gyönyörűséget 
szerzett. 

Eszerint világos, hogy a török és a magyar lovasságot egyaránt 
a nemzeti szokásukon kívül már a fegyverzetük is egyenest a sze- 
mélyes viadalokra utalta. Innét van, hogy a XVI. században még 
a várak sorsa is jobbára a mezőn a személyes viadalokban dől el. 
A XVI. századi fölfogás szerint a végházak ereje és tekintélye a 
lovasságban rejlett. Minél több lovas akadt valamelyik végház- 
ban, annál erősebbnek tartották azt, annál kevésbé kellett a tö- 
rök csaták támadásától tartania. A lovasok azonban nem arra va- 
lók voltak, hogy ketrecbe szorítva nézzék a napot, vagy, hogy a 
falvakat védelmezzék. Nekik a nyílt mezőn volt a helyük; ott kí- 
vántak maguk is szenvedni. Tehát gyöpre vetették a táncot még 
ostrom idején is. Lossonczy Istvánnak a megszállott Temesvár- 
ból írt levelei mutatják," hogy a török lovasok naponkint megje- 
lentek a falak alatt s kopjatörésre, bajviadalra hívták ki a magyar 
lovasokat. Eger ostromakor, Szigetvár 1556. évi megszállásakor 
is a lovasok künt a mezőn küzdöttek, bajt vívtak s török fejekkel 
tértek vissza a várba. 

Ha a megszállott végház lovasai ki nem törhettek s bennszo- 
rultak, akkor a vár állapota már veszélyre fordult; mert az ost- 
romlókat már nem volt, aki visszaszorítsa. 

Egyszóval a XVI. század török-magyar harcai: a portyázás, rab- 
lás, száguldás, lesvetés, mezei munka, várszállás, csatázás stb. a 
személyes harcok szakadatlan láncolata voltak. Még a nagyobb 
csatákban is tulajdonképpen párviadalok folytak; mert a török és 
a magyar lovasság nemzeti sajátosságának és fegyverzetének az 
e természetű viadalok feleltek meg legjobban. A nagyobb csaták- 
ról szóló jelentésekben gyakran olvashatjuk, hogy néhol ember- 
magasságnyira hevertek az eltört kopják, mint a személyes via- 

dalok kétségtelen jelei. Az egykorú levelek és a régi krónikások 
ugyancsak mint közönséges szokást említik a két hadsereg színe 
előtt csataközben lefolyt bajviadalokat is. A kiválóbb török és ma- 
gyar vitézek neveit hol itt, hol amott üvöltve kiáltják. Ez a via- 
dalra hívás jele. Egyszerre szétválnak a küzdő felek, a tömeg- 
harc egy időre megszűnik, s kezdődnek a bajviadalok. Néha csak 
egy, máskor meg egész csomó párbaj esik meg ily módon a két 
(farkas-szemmel néző) hadsereg színe előtt. Aztán nem is foly- 
tatják tovább a tömegharcot. Győztesnek mondják azt a sereget, 
melynek bajvívója a pálmát elnyerte. 

Mindennapi szokás volt az is, hogy az egyik végház lovagjai 
az ellenfél vára alá száguldottak. A sorompónál aztán beüvöltöt- 
tek: , Ha szívetek (t.1. bátorságtok) van, jöjjetek ki!" A bennlé- 
vők jó néven vevén a beadott szózatot, harcolókat bocsátottak ki, 
akik aztán a száguldókkal fölvették a viadalt. És a várőrség sze- 
meláttára kopjákat törtek, szablyájukkal kísértgették egymást, s 
fejeket vettek. S ha a kibocsátott harcolók szorult helyzetbe ju- 
tottak, véres fővel visszaszaladtak a végházba. 

A személyes viadalok mindezen módjáról tömérdek példával 
szolgálnak a török és a magyar végbeliek levelei. Maguk a budai 
basák annyi ilyen esetet sorolnak föl, hogy egész könyv is kitelik 
belőlük. Mutatóba egynéhányat fölsorolunk itt. 

Az 1540. évben a kitűnő vitéz és bajvívó hírében álló Móré 
László jelenti Bécsbe, hogy 800 török lovas száguldotta meg Rucsa 
várának az alját. Móré László a bevett szokás szerint a maga lo- 
vagjaival és szolgáló ifjaival kiment, hogy velök a viadalt fölve- 
gye. Aztán hozzáfogtak a kopjatöréshez és a szablyaviadalhoz. 
Egész sereg kopjatörés folyt le, s mindkét félen sokan megsebe- 
sültek és meghaltak." S mikor a törökök megunták a viadalt, szép 
rendben hazaszálltak. 

Szerémi beszéli, hogy 1542-ben Buda mellett a huszárok a tö- 
rök lovasokkal a kopjatörésben gyakorolgatták magukat. Mint a 
sólymok, úgy ütöttek egymásra. De a győzelem mindég a ma- 
gyarok fegyverét kísérte. 

Az 1551. évben a törökök Temesvár körül ólálkodtak. Az egyik 
kémjelentés szerint a török lovasok arra kérték a basát, ne ost- 

romoltassa Temesvárt, mert fene legények laknak benne. Ki-ki- 
jönnek a várból — mondták —, gúnyolnak, s rút szitkokkal illetnek 
minket. S ha a mieink közül valaki kopjatörésre hív egyet, az düh- 
vel a csapatainknak száguld, közénk vágja a kopjáját s visszalova- 
gol az övéi közé." § 

Veráncsics püspök írja, hogy az épülő Oláh Újvár hős kapitá- 
nya, Zolthay Lőrincz 93 huszárjával szembeszállt 400 török 1o- 
vassal, akik Mátyusföldjét rabolták. Zolthay harcra buzdítván lo- 
vasait, egyes-egyedül a törökök elé lovagolt, s kérte, követelte, 
ha igaz vitézek, szálljanak véle szembe; mert ő az a Zolthay Lőrincz, 
aki a törököket kopjája eltörése és kardja megvéresítése nélkül 
soha maga előtt el nem bocsátá. Ím — kiáltá Zolthay - itt az alka- 
lom, hogy a bosszút megálljátok rajtunk. Törjünk fát és kísérel- 
jük meg egymást szabályainkkal. 

Zolthay szava a törökök fülében úgy hangzott, mint egy prófé- 
ta szava és semmi kedvet sem mutattak a viadalhoz. Azt felelék, 
hogy majd máskor adnak harcot. Most fáradtak s hazafelé tarta- 
nak. Zolthay erre haragra lobbanván, újra néhány szót vetett a 
törökökhöz. A szavának azonban most már fullánkja volt. Gyáva 
vén asszonyok vagytok -— kiáltá a többi között -, ha harcot nem 
adtok! Ezt már a törökök sem viselhetvén el, beleegyeztek a vi- 
adalba és dandárba állottak. 

Ezt látván Zolthay, mód felett megörült. Huszonnégy váloga- 
tott lovast a seregzászló őrizésére a dombra küldvén, ő maga het- 
ven jó huszárjával a fáradt török hadra rontott. Kemény harc tá- 
mad. Férfi férfi ellen küzd. Mindenki magához méltó ellenfelet 
keres. Itt is, ott is nagy hévvel vívják a bajt. Recsegnek, ropog- 
nak a hajlékony kopják, villognak a kardok. Elesik, és halálos se- 
bet kap 85 török. A magyarok csak öt embert vesztenek, de igen 
sok lovuk megsebesült. A megvert törökök összerabolt zsákmá- 
nyukat a rabokkal együtt ott hagyták. Az egész harc személyes 
bajviadalokból állott. Füles Miklós — Zolthay egyik legpróbáltabb 
főlegénye — már három bajviadalt vívott, mikor szembe került a 
törökök agájával. Kopjával rohantak egymásnak, de mindkette- 
jük kopjája eltörött. Erre karddal folytatták a viadalt. Füles végre 
erőt vett az agán, aki halálos sebbel bukott le a lováról. A bevett 

szokás szerint Füles erre elszedé az aga szép fegyverzetét s drá- 
ga ruháját, s őt magát rabul akarta továbbcipelni. Az aga azonban 
arra kérte őt, vegye fejét, mert halálos sebében úgysem követ- 
heti őt. S Füles teljesíté az aga kérését." 

Az 1552. évben a török martalócok Ugod tájékán raboltak. Szép 
szerrel és nagy számmal voltak. Piry basa járt volt előttük. Kuthy 
Gergely uram rájuk bukkanván, oldalba akarta őket fogni. Azon- 
ban látván, hogy velük szemben az ő kis csapatja semmire sem 
mehet, nem támadta meg őket, hanem azon kor szokása szerint 
hozzájuk lovagolt, s vezetőjüket, Piry basát bajviadalra hívta. ,, Hí- 
vom vala vissza — írja Kuthy uram —, hogy térne meg és törnénk 
egy-egy kopját, vagy szablyáinkkal kísértenők meg egymást. Azt 
felelé: jól tudom, hun vagyon lakásod, megkereslek hamarnap."" 

Geche Barnabás írja 1555-ben, hogy a gerezgáli törökök mint- 
egy száz lóval kijöttek Dédre. Erre a szenyéri és a koroknai ma- 
gyar lovasok is kimentek és Kálmáncseh mellett keményen meg- 
vívtak a törökökkel. Több török elesett, mire a többi elszaladt. 
, És — írja Geche — az kik elmentek, elég kopját vittek el az oldalok- 
ban." I 

Zárkándy Pál kapitány Szigetvárából jelenti, hogy a mezőn tö- 
rök lovasokkal találkoztak. , Amint látták — írja —, hogy kevesen 
vagyunk, mindjárást közinkbe öklelének." Nagy harc támad s a 
mieink a kopjatörésben és a viadalban elnyerték a pálmát. A tö- 
rökök megfutamodtak." 

Vejsz basa írja 1579-ben Ernő királyi hercegnek, hogy a fe- 
hérvári bég Palotához közel egy puszta helyre ment a seregével 
határigazítani, A palotai vitézek neszét vevén a dolognak, szin- 
tén kimentek. , Mind az két fél egymást meglátván -— írja Vejsz 
basa — úgy mondják (a palotaiak), hogy immár ha ennyire jötte- 
tek, törjünk egy-egy fát, mi is az régi szokás szerint egy keveset 
mulatnánk!" Erre aztán megkezdődtek a bajviadalok, s ki-ki a ma- 
ga ellenfelével megpróbálta, a szerencse mire fordítja az ember 
dolgát. Mivel a viadalok békesség idején estek meg, Vejsz basa 
azzal menti a fehérvári török vitézeket, hogy a palotaiak hívták 
őket bajra s , ha ki nem mentünk volna, rókát és egyéb rútságot 
míveltek volna rajtunk". 


24 


Ilyen és efféle jelentés a XVI. századból rengeteg sok maradt 
ránk. Mindannyija világosan hirdeti, hogy játszi ifjú katonáink épp- 
úgy, mint a próbált, komoly vitézeink mindenféle csatázásban a 
személyes viadalra adták magukat; mert a harcnak ez a módja fe- 
lelt meg legjobban lovagias szellemüknek, mert — akár közvitéz 
volt valaki, akár magas rangú tiszt — egyéni kiválóságát és egyé- 
nisége érvényesülését a bajviadalokban mutathatta ki legjobban 
s hírt-nevet itt szerezhetett leghamarabb. Ezért ifjak és vének 
alig várták a viadalok idejét. Örömük és tisztességük napjának 
mondták azt az időt, mikor a két sereg szemeláttára megvívhat- 
tak ellenfelükkel. A tanuló ifjak, akik a vitézi próbát még nem kísér- 
lették, egy-egy bajviadal történetét úgy hallgatták, mint a gyer- 
mekvitézek Trója veszedelmét. Szívvel-lélekkel várták az időt, 
amikor az Isten nékik is örömöt ád, amikor ők is kiindulhatnak a 
vitézpróbák helyére, a zöldbeborult mezőkre. Nem kellett őket 
az ilyesmire nógatni, hiszen nagy bizodalmuk a kelleténél is ko- 
rábban űzte őket a viadalra. S ha elérkezett az idő, mikor ők is 
kopját törhettek, oly szívben való örömmel örültek, melyet nyelv 
meg nem magyarázhat. Csak például említjük (a sok ezer közül), 
hogy nagy családok féltett kincse; egyetlen gyermeke is — a szü- 
lők és rokonok helyeslése mellett — már zsenge korában a vesze- 
delmes vitézi játékra adta magát. A kor szelleme megkívánta, hogy 
akiknek a sors legtöbbet adott, a harcban is elől járjanak. Zrinyi 
György írja egyik szép levelében rokonának, az ifjú Batthyány 
Ferencznek: , Tetszik nekem, hogy a vitézlő dolgokból meg nem 
vonsza magát kegyelmed! Mikoron én is ilyen ifjú és ebben az ál- 
lapotban voltam, mint kegyelmed, ugyan örvendettem benne, miko- 
ron afféle vitézlő dologban jelen lehettem. S módot is kerestem 
benne és utána is voltam, hogy hadi dolgokból megtessék az, hogy 
az vitézlő dologhoz kedvem vagyon én nekem is. Egy olykor szin- 
tén pihegősen is elmentem innét Csáktornyáról aféle hírekre."" 

Az ifjú Tahy István Kapicsi basát bajviadalra híván ki, a vinodoli 
mezőn végbemenő , vitézi gyönyörűségére" ismerőseit egyen- 
kint meghívja. Még a fivére: Tahy Gábor is hívogatja a magasabb 
rangú tiszteket testvérének e , katonai örömére" ."? 

De nemcsak az ifjak, hanem az öreg végbeli vitézek is ilyen 
lelkes hangon írogatnak a bajviadalokról. Petheő János főkapi- 
tány például tisztessége napjának mondja a bajvívása napját." 

Mindez természetes következménye volt a XVI. század vitézi 
szellemének. Ebben a szellemben növekedtek föl az ifjak. Korán 
megtanulták a félelem megvetését s a vakmerőséget, korán be- 
léjük oltották a hazafiúi lelkesedést; korán fölébresztették ben- 
nük a nemzeti büszkeséget és a hiúságot. Mind e lelki tulajdon- 
ság állandó tanyát ütött bennük, s űzte őket viadalról viadalra. 
Kain-szemmel nézte az egyik, ha a másiknak a híre túlszárnyalta 
az övét, s nem volt a lelkének hova lenni, míg ő is nagyot nem 
mívelt. A nemes vetélkedés és a vitézi verseny tehát szakadatla- 
nul folyt. Elragadtatva szemléli ezt mindenki, s lelkesedve ének- 
li e kor nagy költője a derék végbelieknek s az ifjú vitézeknek a 
jó hírért és a szép tisztességért folyó harcát, melynek hírét min- 
den föld beszéli. 

Mi volna szebb, érdekesebb és tanulságosabb, mint e lelkes 
küzdelmeknek minden csínját-állapotját töviről-hegyire ismer- 
nünk? Hiszen ami a létért küzdő, megfogyott magyarságba egy 
századon át erőt és lelkesedést oltott, lehetetlen, hogy vonzó ere- 
jét mireánk teljesen elvesztette légyen. 

Hiszen e harcok a XVI. század szellemének és műveltségé- 
nek legszebb emlékeit, nemzeti sajátosságunk legeredetibb vo- 
násait őrzik. E harcokban látjuk, mint kelt az egyéni lelkesedés 
nemzeti eszméket és érzelmeket, mint lesz az egyén gondolko- 
zása a köznek, a nemzetnek teremtő és fejlesztő erejévé. Így hát 
a kutatóra s az olvasóra egyformán tanulságos és érdekes e har- 
cok megismerése. Hozzá még e kor emlékei újságszámba is men- 
nek. Történeti könyveinkben ugyanis alig találunk valamit azok- 
ról, akiknek példáján egykoron az egész ország szívet vőn, s akik- 
ről a kortársak szentül hitték, hogy a nemzeti dicsőség templo- 
mában örökké élni fognak. Rosszul hitték! A legtöbbjüknek em- 
léke a feledékenység éjébe süllyedt. Mintha a késő utódokban 
kővé vált volna a lélek, s megfásodott volna a szív: teljesen meg- 

feledkeztek azokról, akik ez ország legnehezebb napjaiban ön- 
maguk föláldozásával bizonyították meg igaz emberségüket. 

Jó magunk a vitézi kor emlékeit nagy lelki gyönyörűséggel gyűj- 
tögetvén, pörbeszállunk a feledékenységgel s leírjuk a , fő válogott 
nép" kopjatöréseit és szablyaviadalait, amint a sors tudnunk en- 
gedi. Hadd lássuk, mint szálltak játszi ifjaink s próbált főembere- 
ink a virágokkal ékes mezőre, hogy fegyverüket a törökkel ös- 
szemérjék; hadd tudjuk, mint estek meg a halálos viadalok em- 
berszámot tevő vitézeink részéről. 

III. 


A BAJRAHÍVÁSOK 


A jó szerrel való készülés adta meg a harcnak a csínját és a 
módját, a kihívás meg a lovagias formáját. Ezért tehát a kihíváso- 
kat vagy a bajrahívásokat nem szabad kicsinyelnünk; mert a kihí- 
vás formája nem üres külsőség, hanem a XVI. század vitézi szel- 
lemének és lovagias felfogásának a megnyilatkozása volt. A vég- 
beli szokástörvény, no meg a vitézi tisztesség megkövetelte min- 
denkitől, hogy ha az emberségéről példát akar mutatni, akkor a 
szokásos formát is megtartsa. 

A bajrahívásnak és a bajviadalnak minden módját, minden ré- 
szét a török-magyar végbeli szokástörvény határozottan megál- 
lapította. Az ország minden részében, a török végházakban csak- 
úgy, mint a magyarokban, egyazon szokással éltek. Tehát a törö- 
kök bajrahívásai szakasztottan olyanok voltak, mint a magyarokéi. 

A bajrahívás rendesen olyan dolgokkal történt, amik a vitézek 
szemében tisztességszámba mentek. Fegyver, toll, delicsizma, 
vitézséget magasztaló levél stb. küldését mindenki jónéven vet- 
te. A bajrahívás tehát jobbára ezek útján történt. 

Tudjuk, hogy a vitézi öltözetnek egyik fontos kelléke a szép 
toll volt. Jóravaló magyar vagy török vitézek toll nélkül meg sem 
indultak. Még a lovaik fejét és sörényét is tollakkal díszíték." A 
toll tehát szívesen látott tárgy volt mindenkinél. Ha tehát egyik 
vitéz a másikat bajrahívással tisztelte meg, vitéz embert megil- 
lető tollat küldött neki. A bajrahívásnak ez volt a legközönsége- 
sebb módja. Minél módosabb volt a kihívó vitéz, annál szebb tol- 
lat küldött az ellenfelének. A fővitézlő uraknál rendesen a strucc- 
toll, a kócsag és a pávatol! küldése járta. A szegénysorban élő vi- 
tézek ellenben csak daru- vagy sastollal állhattak elő. 

Szalánczy János írja 1552-ben Báthory Andrásnak, hogy Kasszon 
(Kazun) basa elfoglalta a szögedi mezőséget, aztán Becse és Becs- 
kerek várát. Az itt lakó török vitézek tizenöt tollat és ugyanannyi 
delicsizmát küldtek a temesvári magyar vitézeknek, bajra híván 
őket. A tollakból — írja Szalánczy — Campo mester hármat vett 
magához, mert ő három törökkel kíván vívni. A vitézek a többi 
tollat is elkapkodták. A bajviadal január 30-án lesz. Maga Kasszon 
(Kazun) basa is jelen lészen a viadalon." 

Az 1568. évben az egyik gyalogos török vitézről jelentik, hogy 

"úry György kanizsai főkapitánynak küldött egy szál tollat, s ar- 
ra kérte őt, adná annak a gyalog vitéznek, aki véle a bajt fölveszi. 
Túry hajlott a kérésre s gyalogosait megkérdé, ki veszi föl a tol- 
lat? Bicsey Péter vállalta a tollat s vele együtt a bajviadalt. 

Az 1581. évben Sefer oda basa sastollal, Dely Haszán pedig 
pávatollal hívta bajviadalra a tatai vitézeket. Ugyanez év május 
havában Dobó Ferencz és az esztergomi szandsák bég tömeges 
bajviadalt rendezvén Korpona mellett, a török vitézek a lovuk sö- 
rényéből kikapott pompás tollakkal hívták a mieinket bajviadalra. 
Maga a jelenlévő Gabelmann írja: 


Insignes plumas, leviorum guas cito eguorum 
Dextere jubis, ocreas munimina adusgue 
Talas e flavo corto: strophiumgue etc. 


Az 1589. évben Pozsonyi Benedek főkapitány jelenti, hogy a 
török vitézek az éj sötétjében kopját és tollat helyeztek a vár s0- 
rompójába. Aki fölveszi - írják a törökök -, legyen készen a via- 
dalra. 

Az efféle adat a XVI. század minden időszakából bővesen ma- 
radt reánk. De valamennyi tollküldés, illetőleg tollal való bajrahívás 
a törökök részéről történt. Lehetséges, hogy a kihívás e módja 
náluk inkább dívott. De ez azért nem zárja ki, hogy a mieink is 
éltek e szokással. Igaz ugyan, hogy enemű adattal nemigen ren- 
delkezünk, de hát ennek egyedül az az oka, hogy a törökök a mi 
vitézeink kihívásait nemigen verték hangos dobra s Bécsbe is 

legföljebb magát a tényt jelentették, de a kihívás módjáról hall- 
gattak. 

A tollal való kihívás közönséges szokás lévén a XVI. század- 
ban, az egykorú írók műveiben is találkozunk vele. Ilosvai Sely- 
mes Péter például a Toldi Miklósról szóló históriás énekében a 
XVI. századi bajviadalokat tartotta szem előtt, s a művében elő- 
forduló tollal való kihívás, valamint a bajviadal lefolyása is telje- 
sen megegyezik a török-magyar párbajok szokásos módjával. Te- 
hát bizonyos, hogy a Toldi mondában nem a Lajos-korabeli, ha- 
nem a XVI. századi bajviadal leírását olvashatjuk. 

A kihívás második és regényesebb módja a fegyvermarasztá- 
sával való bajrahívás volt. A kihívó fél ilyen esetben maga vitte a 
saját fegyverét — rendesen kopjáját annak a végháznak a sorom- 
pója elé, amelyben a kihívandó fél lakott. Ezt a szokást általában 
fegyvermarasztásnak hívták. Kinek micsodás fegyvere akadt, azt 
marasztotta. A kopja végére rendesen levelet kötöttek. Ez a le- 
vél vagy bizonyos vitéznek szólott, vagy pedig annak, aki a kop- 
ját megtalálja és fölveszi. A kopjának, vagy akármely marasztott 
fegyvernek a fölvétele a bajviadal fölvételét jelentette. Nógrádi 
Ferhát basa és az öccse, Kurt aga az 1556. év január 6-án például 
Léva sorompója elé szúrták a kopjáikat. A kopjákon ez a levél csüg- 
gött: , Ez a levél adassék az lévai vitézeknek, mint tisztelendő 
barátainknak kezében. Köszönetünket és magunk ajánlását mind 
az vitézeknek! Ím, ez mostani időben tettünk mi két kopját va- 
sastól az ti kaputok előtt föl. Azért az, ki az kopjákat elveszi onnéd, 
hát az viadalhoz is kész legyen vitézképpen; mert mi meg aka- 
runk vitézül ővelek vinia. Az kinek az Isten adja," azé legyen, 
mert mi szegény legények vagyunk, nem szükség sok levél által 
járni, mint az vasati vitézekkel járattak, mert mi sokadmagunk- 
kal nem járhatunk, hanem jöjjetek Kékkő alá és ott készek le- 
szünk hozzá. Isten tartson meg."" 

Az efféle kihívás természetesen igen veszedelmes mulatság 
volt. A kihívónak ugyanis éjjeli időkoron, tüskén-bokron száguld- 
va kellett vágtatnia, hogy elérje a sokszor mérföldekre eső ellen- 
séges végházat. S aztán még azon éjjel vissza is kellett térnie. 

Nappal az ilyesmit megtenni nemigen lehetett; mert az őrködő 
végbeliek s a föl és alá járó csaták az illetőt vagy elfogják, vagy 
levágják. A komáromiak például még a bajviadalról hazatérő tö- 
rök vitézeket is megtámadták s Komáromba hurcolták. 

Minél távolabb lakott a kihívandó vitéz, annál nehezebb, annál 
veszedelmesebb volt az efféle bajrahívás. De éppen ez volt az, 
ami a vitézeket leginkább izgatta. Kaptak a veszedelmen s minél 
vakmerőbb volt a vállalat, annál többen próbálták meg. A győri 
huszárok éjjel Esztergom kapujába vágták a kopjáikat, s hogy bá- 
torságukat megmutassák, még szózatot is adtak a várba, s föl- 
verték az alvó törököket." Az egriek, a váradiak ugyanígy tettek 
a gyulai törökökkel. Ez utóbbiak természetesen visszaadták a köl- 
csönt, s éppoly ügyesen és merészen száguldoztak éjjeli időkor a 
magyar várak alá, hogy bajrahívó kopjáikat ott hagyják, mint a 
mieink. Tudjuk, hogy a budai törökök éjjelenkint Komáromig s 
Győrig eljöttek, s bár Komáromnál a Dunán és a Vágon éjjel-nap- 
pal őrhajók vigyáztak, mégis észrevétlenül átkeltek a nagy fo- 
lyón, s a vár tövében leszúrták a kopjáikat, amelyekre már előbb 
ráerősítették a bajrahívó leveleket." 

Szeinán Frenk Juszuf budai basa írja 1591. július 29-én Ernő 
főhercegnek: , Az levél sem mozdul, míg szél nem jő. Az odavaló 
végbeliek mind szüntelen Esztergom alá, hol Fülek alá, hol Sám- 
bok alá, hol Vál alá, hol Fehérvár alá száguldanak. Talán fölséged 
azt kívánná, hogy ezök még ellenök se állanának? Ilyen szokások 
is vagyon az odavalóknak, hogy éjjel eljőnek és kopját ki az vár 
kapujában ökleli és ott hagyja, ki penig csak ott hagyja. Ezképpen 
adnak okot minden gonoszságra, mint Ormándy Pétör akaratjá- 
ból Szilády János az Fejérvár kapujában, kit szultán Szulejman 
fegyvörrel vött meg, négyszer hozott kopját. Ismég mostan meg 
azonképpen Tompay István az Fejérvár kapujában öklelt és kop- 
jáját ott hagyta. Tudja felségöd, hogy Bozók alatt is ezféle dolog- 
ból volt az háborúság, hol az magyarok az hitöt megszegték. Mi 
azért annak az oka, hogy fölségöd ezféléket meg nem bünteti? 
Avagy ha abban áll az vitézség, találunk mi is olyan vitézöket, föl- 

séged küldje levelét és mi is innét szabadságot adunk; próbálja- 
nak szerencsét és azkinek Isten adja, azé legyön."? 

Akadtak olyan vakmerő vitézek is, akik mellőzvén a titkon va- 
ló száguldást és az éjjeli fegyvermarasztást, fényes nappal men- 
tek az ellenséges vár alá, és szózattal hívták viadalra a bennlevő- 
ket. Az 1542. évben például Pozsgay Zsigmond naszádos kapi- 
tány és Schewrer Rézmán, mint császári követek Buda felé tart- 
ván, Esztergomban megálltak. Amint ők maguk jelentik, megér- 
kezésük alkalmával a várból erősen ágyúztak; szólt a seregdob 
és sivítottak a szakállos golyóbicsok. Nem tudták mire vélni a 
dolgot. Csakhamar meglátták azonban, hogy a kakati oldalon hét 
surányi huszár — jó próbált főlegények - ráró gyorsasággal szá- 
guld ide-oda, és szélvésznél harsogóbb hangon bajviadalra hívja a 
törököket. Ezek cseltől tartván, nem mertek kijönni, hanem ágyú- 
ikkal tüzeltek a hét huszárra. Es a hét huszár még sem távozott, 
hanem mocskos szidalommal, sértő szókkal próbálták a törökö- 
ket viadalra erőltetni." 

Merő gondolom-kép ez! Hét surányi huszár nem ijed meg Esz- 
tergom egész őrségétől, összes ágyúitól! Hiába, aki a dicsőség 
útját járja, nem ismeri a félelmet, s nem törődik véle, ha kárára 
fordul is a vakmerősége. 

Mondanunk sem kell, hogy ha télvíz idején ilyesmi megtör- 
tént, akkor a , rózsák idejében", a mezők kivirágzásakor még in- 
kább gyakori volt az. Hiszen minden végház népe kapva-kapott 
az ilyen izgató és veszedelmes kalandon; mert nevet, jó nevet az 
ilyen alkalommal szerezhettek leghamarább. Ezért, ha valahol jó 
vitézt tudtak, heted-határon túl is fölkeresték. S nem törődtek a 
nagy távolsággal, az ezernyi akadékkal; nem gondoltak azzal, hogy 
utolsó veszedelmüket keresik, hanem vágtattak erdőből erdőbe, 
nádasból nádasra, hogy kopjájukat a török végház kapujába vág- 
hassák. Ha sikerült a vállalkozásuk, kevélységre és elbizakodott- 
ságra indította őket. Ha rajtavesztettek, vakmerőségükkel szé- 
gyent vásároltattak. 

Mivel a XVI. században igen sok oly szegény vitéz akadt, aki- 

verét föl nem áldozhatta. Az ilyen szegény legények tehát kopja 
helyett baltát, buzogányt, szöges furkót, csákányt, botot stb. ma- 
rasztottak az ellenséges vár sorompója előtt s azokkal hívták via- 
dalra a bentlevőket. Az 1581. év nyarán például hét esztergomi 
török vitéz bajra híván a tatai magyarokat, patkószeges furkót, 
szegetlen furkót, szekercét, csákányt és tollat marasztottak a ta- 
tai vár kapujánál. Aztán levélben arra kérték a várkapitányt, írat- 
ná meg nekik, a vitézek közül melyik melyiknek a fegyverét vet- 
te föl. Mert hát tudniok kell, kikkel lészen dolguk; idegen vitézre 
ugyanis nem kötik magukat.? Választ várnak, 

Szóval, kinek mije volt, azt vitte az ellenséges vár alá. Akik- 
nek asztalukat sem volt mivel táplálniok, drága fegyvert nem ma- 
raszthattak. Ezért sokszor bizony holmi házközbeli szerszám alávi- 
telével is be kellett érniök. Ha kinek nem tetszik — mondották 
ilyenkor —, toppantsa meg a lábát. A szitok nem kerül pénzbe, azt 
kapja válaszul. 

A különféle fegyvereken kívül közönséges dolog volt a deli 
csizmák küldése is. Lovaghoz illő dolog lévén a delicsizma, bát- 
ran használhatták azt is kihívásra. A deli csizma küldése külön- 
ben nem annyira magyar, mint inkább török részről járta. 

Nem volt szokatlan dolog a tarka-barka keszkenőkkel, lóra va- 
ló karmazsin bőrökkel stb. való kihívás sem. Az effélékkel ren- 
desen a társas viadalok alkalmával hívták ki a vitézeket." 

A különféle fegyvereket, deli csizmákat, tollakat, keszkenő- 
ket, lóra való szerszámokat, stb. amiket a bajrahíváskor a vitézek 
egymásnak küldöttek, abban az időben ajándéknak hívták. Ha a 
kihívó és a kihívott szép módjával megalkudtak egymás között a 
bajviadal dolgában, ilyen ajándékkal kedveskedtek egymásnak. 
Az ajándék mindig olyasmi volt, ami a vitézi szerhez (fölszere- 
léshez) tartozott. Persze ha civakodásra fogták a dolgot, s ha mé- 
regbe mártogatott pennával írtak egymásnak, akkor a szokásos 
ajándék helyett is mocskos, vagy asszonyoknak való ajándékot 
küldöttek egymásnak. 

Mind a magyar, mind a török megtiszteltetésnek tartván a ki- 
hívást, az ilyenkor kapott tisztes ajándékot eltette, s mint valami 
trophaeumot őrizte, nehogy valahogy eltulajdonuljon. 

A kihívás jeléül küldött tisztességes ajándékkal együtt járt a 
tisztességes kihívó levél is. Ennek a megírására mindég nagy gon- 
dot fordítottak; mert tudták, hogy az efféle levélnek inkább ba- 
rátságajánlónak, mint háborúságöregbítőnek kell lenni. A levelet 
tehát úgy kellett írni, hogy a kihívott fél azt tisztességszámba 
vegye. Ezért a bajrahívó fél — amíg a levélváltás el nem fajult — 
mindég udvarias hangon, lovagias szellemben és szeretetremél- 
tó módon írt az ellenfelének. Csak ha választ nem kapott a levél- 
re, akkor állott elő keményebb szókkal, akkor ültette a kihívottat 
alacsonyabb polcra. 

Ha a kihívó tudta annak a vitéznek a nevét, akivel a bajt föl 
akarta venni, akkor nem kellett annak szállása elé kopját vagy 
egyebet vinnie. Egyszerűen levéllel is bajra hívhatta őt. A kihí- 
vásnak ez a módja különösen a jobb nevű, az előkelőbb és a kivá- 
lóbb vitézek között járta. A kihívó leveleknek hangja és tartalma 
a körülmények szerint változott. Az 1554. évben például Haszon 
odabasa, Kurt odabasa, Dely Omer, Dely Ferhat és Dely Haydar 
váci vitézek Ficsor Mihályt, Sztankóy Györgyöt, Nagy Gábort, 
Rácz Farkast és Balogh Mihályt hívták bajra a lévai vitézek kö- 
zül. A kihívó levelükben a többi között ezt írták nékik: , Továbbá 
tudjátok, nemcsak most történt afféle dolog köztetek és mi kö- 
zöttünk; mert igen szép dolog, ahon az két szép sereg szembe áll 
és csak ketten vívunk, mint két kos vína egymással! Mert ezt ért- 
sétek, hogy levél szerént ennél több levelet mi nektek nem kül- 
dünk, Ez levélhez képest nekünk azt megadjátok értenünk, hogy 
ha kijöttök, avagy nem? Mert tudjátok, ha ki nem jöttök, mi tud- 
juk, minemű ajándék kell aztán afféle vitézeknek. Kérünk azon, 
hogy a gyermekséget hagyjátok el és jelentsétek meg magato- 
kat, ha vagyon vitézségtek avagy nincs? Isten tartson meg benne- 
teket."" 

Ibraliom bég 1555-ben bajra híván Magyar Bálintot, több le- 
velet bocsátott hozzá. S mikor fülébe jutott, hogy Magyar Bálint 
nagyon tudakozódik kiléte felől, a többi között ily szókat vetett 
hozzá: , Nem tudom azért, mit cirkálsz ilyen igen? Mi mind törö- 
köt, mind magyart egyaránt tartunk; mert egy Istenünk vagyon 

és egy emberek vagyunk. Mi nem cirkáljuk akképpen az magyar 
urakat és vitézeket, mint kegyelmed cirkálja, miért hogy mind 
egy Isten teremtött mind kicsint, nagyot."? 

Különösen érdekes az a kihívó levél, amelyet Káldy Miklós, a 
nándorfejérvári vén vitéz írt a veszprémi bégnek. E bajra hívó 
levélben életre-halálra szóló viadalra hívja a legvitézebb és a leg- 
jobb veszprémi törököt. Jól tudjátok atyámfiai vitézek — írja —, 
hogy én titöket mind jól ismertelek, mikor Nándorfejérvár még 
magyar kézben volt. Válasszátok ki közületek a legjobb vitézt s 
én jövendő Szent György napkor megütközöm véle a pápai, a győ- 
ri vagy a veszprémi mezőn, ahol t.i. ő akarja. , És egyéb fegyver 
nála ne legyön, csak egy éles szablya és egy vasbot, sem páncél, 
sem sisak... s mind halálig legyen az viadal." S ha Isten — úgy- 
mond -— neki adja a diadalt, úgy ő fejét veszi a kihívottnak. Erre 
aztán bemutatja magát a törököknek, hogy tudják, kivel veszik 
föl a bajt. Ő az a régi vitéz — írja —, aki a lándorfejérvári (Vracsa 
nevű) mezőn Amhát kapucsi basának a fejét vette. Ő győzte le 
Deli Naszufot, s fejét vette. Ámhát agának is ő vette a fejét. Amhát 
vajdát ugyancsak halálos viadalban győzte le. Erről is tudhatjátok 
— írja -, ki vagyok én! Aztán ily módon fejezi be a levelét. , Nevét 
megírja, ki leszen a vitéznek neve, az ki énvelem az bajt fölveszi. 
En annak nagy szép ajándékot küldök... Isten tartson meg vitézök 
minden javával."" 

A levél útján való kihíváskor többször megesett, hogy a viadal 
ügyébe másnak is bele kellett szólania. A viadaloknak sok akadá- 
lya volt s ezek elhárítása ügyében a legkiválóbb török és magyar 
vitézeknek kellett fáradniok. Csikvári Dely Haszán például Cseg- 
ley Ferencz pápai vitézt hívta bajviadalra. Csegley szívesen föl- 
vette volna a bajt, de a föllebbvalói nem engedték. Ezért Iszah 
szandsák-bég Majthényi László pápai főkapitányhoz fordult leve- 
lével és arra kérte őt, erőltetné Csegleyt a viadalra. Ettől — írja — 
a frigy meg nem bomol, hiszen nem várakat vívnak, nem városo- 
kat dúlnak. , Egyébkor is volt frigy az két fejedelem között, de 
ezféle kevés dolgokért nem vöttek mentségöt magoknak, hanem 
ugyan kiszolgáltatták az bajviadalt közöttök, az mely vitéz em- 

bernek azféle dolga esett. Ez okáért kérem kegyelmedet, mint jó 
szomszédunkat, hogy kegyelmed készítse reá az vitézlő Csegley 
Ferenczet, hogy az Dely Haszánnal való bajviadalok menjen vég- 
höz egymás között. "" 

E levél vétele után Majthényi László Teufel András győri ge- 
nerálishoz fordult. , Tudom - írja -, hogy nagyságod emlékezik 
róla, majd leszen esztendeje, hogy az őfelsége itt való szolgájára, 
Csegley Ferenczre egy török, Csikvári Haszánnak neveznék, író- 
gatott reája, hogy megvívna halálig vele. Mely dolog végett Hu- 
szár Péterrel egynéhányszor nagyságodhoz bocsátottam Csegley 
Ferenczet és az dolog mind ez ideig vonyódott... Mind annak oká- 
ért kérem nagyságodat, mint bizodalmas uramat, legyen nagysá- 
god mellette őfelsége előtt, az bajviadalt őfelsége kegyelmessé- 
géből engedné meg. Mert jól érti nagyságod efféle bajviadal dol- 
gát: ha meg nem engedi őfelsége nékie, az török azt nem hiszi, 
hanem hogy meg nem mer vívnia vele és oly kisebbséget teszön 
rajta, hogy jobb volna megholta, hogy sem mint élte." 

Az efféle levélváltásra természetesen nem mindig akadt idő. 
Számtalanszor megesett, hogy a bajviadalnak késedelem nélkül 
meg kellett történnie. Ilyenkor tehát nem volt idő a levélváltás- 
ra, vagy a kopjaküldésre. A kihívás tehát szóval esett meg. Jól 
tudjuk, hogy a XVI. században a leghevesebb harcok közepett is 
vívtak bajt s törtek kopjákat. A bajrahívás ilyenkor hangos szóval 
történt. Ha az ellenfél elfogadta a kihívást, a harcot megszüntet- 
ték s a felek a két sereg színe előtt megvívtak. Az 1544. évben 
például Zrinyi és Rátkay Pál hadai a Körös táján találkozván Uleman 
és Málkus seregével, a törökök nagy kiabálva ajánlgatták, hogy a 
két sereg legvitézebbjei, a hadak szemeláttára vívjanak meg egy- 
mással. A mieink elfogadván a kihívást, a személyes viadalokat 
azonnal megkezdték. Mindkét seregből kétszáz-kétszáz dalia tört 
kopját.? 

Igen sokszor megesett, hogy a török és a magyar csaták (csa- 
patok), amikor egymással szembe kerültek, nem harcoltak meg 
egymással, hanem közös megegyezéssel mindenik fél választott 
egy vagy két jó vitézt s azok személyes bajviadalt vívtak. Ame- 

lyik félnek a vitézei győztek a személyes viadalban, annak a ha- 
dát mondották azután győztesnek. Erre a két sereg szétvált, s 
békével ment a maga útjára. 

A XVI. században az ilyen személyes viadalok a két ellensé- 
ges sereg vitézei között napirenden voltak. A feltűnési vágy, a 
nemzeti hiúság arra tüzelte a vitézeket, hogy a tömegharc meg- 
kezdése előtt személyes viadalt kezdjenek s így mintegy kény- 
szerítsék a két sereget arra, hogy az ő bátorságuknak s harci tu- 
dásuknak szemtanúi legyenek. A legrégibb huszár regulamentu- 
mok mint közönséges szokást említik az efféle személyes via- 
dalt. Az igazi huszár, ha szembe került a törökkel, nem várta a 
parancsot, hanem kiugratott a sorból s bajviadalra hívta az első 
törököt, akit szemre vett. Íly módon már a csaták megkezdése 
előtt folyt a viadal. Ez természetesen nem fért össze a fegyelem- 
mel. Ezért a huszár-rendszabások keményen tiltják a vitézeket 
attól, hogy a kapitány engedelme nélkül s a jel kiadása előtt a sor- 
ból kiugrassanak s az ellenség vitézeit szózattal személyes vla- 
dalra vagy kopjatörésre ingereljék." Aki ilyesmit cselekszik, azt 
a rendszabás börtönbüntetéssel sújtja. 

A XVI. században a bajrahívásnak még egy szokásos módja dí- 
vott. A végházak népe -— amint tudjuk — számtalanszor megszágul- 
dotta az ellenfélnek ezt vagy amazt a várát. Az efféle száguldás- 
nak a harc volt a célja. A száguldók tehát szózatot adtak be a vár- 
ba: ha van szívetek, jöjjetek ki; törjünk egy-két kopját! Ha a benn- 
levők hajlottak a kihívásra, szózatot adtak ki, s kiválogatván a pró- 
bált vitézeket, kibocsátották őket. Akkori szóval ezt úgy mondot- 
ták, hogy harcolókat bocsátottak ki. Aztán megkezdődött a töme- 
ges bajviadal. Ember ember ellen küzdött, míg a kibocsátott vité- 
zek el nem unták a dolgot s vissza nem mentek a várba. Az 1556. 
év nyarán például a győri és a devecseri had Fejérvár alá szágul- 
dott, s harcra hívta a törököket. Ezek harmadfélszáz lóval kijövén, 
harcot adának. , Harcoltunk velek — írja Török Ferencz uram, a 
csatavezető kapitány — azt hiszem négy óráig. Elég kobjákat törének 
az uraim; fejeket vettenek. Több mifélénkben ott nem veszett, (csak) 
az szegény Krakkai Tamásnak vevék fejét egy szolgájával együtt. 
A többiek, hála Istennek, mind egészségbe jöttenek haza." 

Bármilyen volt is a kihívás módja, sokszor megesett, hogy a 
kihívó fél választ nem kapott. A bajviadalokat mindkét félen erő- 
sen tiltogatták s így sokszor megtörtént, hogy a kihívott vitéz 
akarva sem vívhatott meg az ellenfelével. Aztán igen sok sze- 
gény vitéz is akadt, akiknek egy bogárnyi marhájok sem lévén, a 
személyes viadal költségét nem födözhették. Ezek tehát, bár- 
mint akartak is, nem mehettek ki s várniok kellett az időt, , ami- 
kor az Isten nékik is örömöt ad". 

A kihívó természetesen nem kérdezte s nem tudta az okot, 
amiért választ nem kapott. Így hát azzal áltatta magát, hogy az 
ellenfele nem mer vele megvívni. A választétel elmaradása tehát 
a kihívónak a bátorságát és az elbizakodottságát növelte. Az ilyen 
aztán nem is nyugodott meg a viadal elmaradásában, hanem má- 
sodszor is írt vagy íratott az ellenfelének. Ez a második kihívó 
levél hangra már nagyon különbözött az elsőtől. Az írója már nem 
hódol többé a vitézi tisztességnek, nem dicséri az ellenfelét, nem 
kedveskedik néki ajándékkal. Vége a játszi kedvnek; az elbizako- 
dottság kerül felül s a kisebbséges szók lesznek a sarkantyúk, 
amelyekkel ellenfelét a viadalra erőlteti. Mivel a török és a ma- 
gyar egyaránt a vitézi tisztességet és a jó hírt tartotta a legtöbb- 
re, a kihívó ilyen esetben ezt kezdte csipdesni. Áz igazi vitézre 
ez ugyanis úgy hatott, mintha a vékonyát tüzes fogóval szaggat- 
ták volna. Az ilyen csipdesésre még a néma is megszólalt, s ke- 
mény szóval visszavágott. Szóra szó, gorombaságra gorombaság 
következett. A kihívó végre is olyan levelet írt az ellenfelére, hogy 
ez a tisztességére bizony tovább nem ehette a kenyerét. Az ilyen 
megszégyenítő levél ugyanis nem palást alatt készült. A vitézek 
rendesen együtt tákolták össze a levelet, s ki mi sértőt tudott, 
azt betétette a levélbe. Magának a kihívónak meg gondja volt rá, 
hogy az ilyen sértő levelet, megfelelő számban szétküldje a ma- 
gyar és a török végházakba. Ott aztán kézről-kézre járt az ilyen 
levél, s volt mit hallgatnia annak, akinek az ilyen levél szólott! A 
sértett félnek tehát nem volt maradása. Vagy fel kellett vennie a 
bajt, vagy erkölcsi halottá lett a vitézek világában. 

Ez az átkozott szokás adja értenünk, miért adtak a végbeliek 
oly keveset a viadalokat tiltó rendeletre és törvényre; ez teszi 

érthetővé, miért remegtek még a leghíresebb vitézek is az ilyen 
mocskos kihívó levéltől. 

Ha tehát valaki nem akarta, hogy gonosz híre kerekedjék, s 
hogy nevetség tárgya legyen, azon vesződött, hogy a mocskos és 
sértő levél írását megelőzze. Azaz, nem törődvén a törvénytiltó 
szavával, a kihívást idejében elfogadta. Így tett például a nagyhí- 
rű Magyar Bálint is, akit az 1555. évben Ibraliom bég hívott ki vi- 
adalra. Bár Magyar Bálint és vitézlő társai minden követ meg- 
mozdítottak, hogy a viadalra szóló engedelmet megkapják, a ná- 
dorispán kereken megtagadta. Ibraliom bég azt hívén, hogy Ma- 
gyar Bálint nem akar vagy nem mer véle szembeszállani, kötődző 
levelet írt neki, ? ami mindig a mocskos levélnek volt az előfutára. 
Erre Magyar Bálint kijelenti, hogy ha állásába kerül is, de mégis 
megvív Ibraliommal. , Könyörgök nagyságodnak -— írja ez alka- 
lommal a nádorispánnak — mint kegyelmes uramnak, engedje meg 
nagyságod, mert félek rajta, hogy (a török) oly levelet kezd írnia re- 
ám, kibe meg fog rútítani! Minthogy pedig gyermekségemtől fog- 
va mind körülök (t.t. a törökök körül) nevelködtem föl és tisztes- 
ségemet ifjúságomtól fogva ez koraiglan megoltalmaztam, bán- 
nám, ha immár ilyen koromba esnék rajtam ilyen gyalázat." 

A kötődző levelek hangja igen különböző volt. Ez a levélíró- 
nak a temperamentumátáól, az ellenfélnek a nevétől és az állásá- 
tól függött. Majd mindegyik levélben a rátartó büszkeség, a vak- 
merőség és az elbizakodottság szólal meg. Erőltetik magukat az 
udvariasságra, de azért a szavuknak már fullánkja vagyon. Fe- 
nyegetnek, csipdesnek, rút ajándékot ígérnek, de a vitézi tisz- 
tességet még kímélik. Ennek a megsértésével csak a végső eset- 
ben állanak elő, akkor tudniillik, mikor a kötődző levelüket is sü- 
ketségre vették, 

Úgy a kötődző, mint a mocskos vitézi levelek legtöbbje nem 
maradt ránk. Természetes dolog ez. Hiszen a vitézi nevükre büsz- 
ke végbeliek az ilyes levelet nem tették a ládafiába, hanem dara- 
bokra szaggatták és a sárba tiporták. Bárha imígyen a kötődző és 
a mocskos vitézi levelek java megsemmisült, annyi mégis ma- 
radt ránk, hogy a hangjukkal megismerkedhetünk. 

Az 1555. évben Pribék Demeter, babócsai lovashadnagy Musz- 
tafa Cselebire írt bajt. Musztafa válaszolt a kihívásra, de Pribék 
Demeter nem kapta meg a levelét. Ezért úton-útfélen szidogatta 
Musztafát, és holmi jött-ment pórtul izengetett neki. Musztafának 
nagyon zokon esvén ez az eljárás, kötődző levelet írt Pribéknek. 
, Ő — írja -— már tíz éve szolgál várakba s követül is járt az urak- 
nál, de még schol sem szidogatták őt. Mi dolog az, hogy most Pri- 
bék Demeter szidogatni meri? Nem illik ez tisztviselő ember- 
hez!" , Ezért — írja Musztafa — halálig akarok véled megvívni. Mi- 
vel a szidogatásnál két szolgám is jelen volt, azok is halálig akar- 
nak a szolgáiddal vívni! Erről választ várok. Isten tartson meg." 

Ugyanez évben a nagyhírű füleki vitéz, Dely Aranbasa bajra 
hívta Cseby László uramat. Mivel a királyi rendeletek értelmé- 
ben előljárói eltilták őt a viadaltól, a kihívó török vitéznek na- 
gyon megnőtt a bátorsága. Először tehát kötődző levelet bocsá- 
tott hozzá, majd meg mocskos levélben ingerelte őt a viadalra. 
Erre Kávássy László a nádorispánhoz fordult, s arra kérte, en- 
gedné meg Csebynek a viadalt, mert különben vitézi tisztessége 
és neve teljes romlásával lenne kénytelen otthon ülnie." Kávássy 
annyira biztosnak vélte az engedély megadását, hogy mindjárt 
Eger szolgáló népét kérte a viadalban való segédkezésre. 

Az 1566. évben a hatalmas Musztafa basa három legkiválóbb 
fővitézünknek levelet írván, sértő szókat ejtett reájok. Erre a ne- 
vezett három főtiszt: Enyingi Török Ferencz, Gyulaffy László és 
Túry György, az akkori végbeli világ , tündöklő csillagjai" sértő 
levelet írtak Musztafa basára, halálos viadalra erőltetvén őt. , Az 
te leveledet — írják neki — megértettük, kiből kitetszik minden 
embertelenséged; mert ha te főember volnál s jámbor, ki tisztes- 
ségedet szereted, efféle hazug, álnok latorsággal nem keresked- 
nél. Mert azt te magad jól tudod, hogy amiről te minekünk írsz, 
abba hazudsz, mint afféle embersége elfeledett, ki az mi tisztes- 
ségünkben álnokul, mordályul akarsz praktikálni... Jól esméred 
magadat, hogy karddal, az mivel jámbor vitézemberek szoktak 
ellenségnek ártani, nem vagy elég reá, tehát árulóul, latorul, ebül 
hazudsz." 

Ez ékes bevezetés után Török Ferencz főkapitány uram elő- 
adja, hogy a jelen mocskos levél mását a török császár portájára 
is elküldi, a vitéz basák és bégek között is elterjeszti, hadd szé- 
gyenkezzék Musztafa! Mi — írja — szabad nemzet vagyunk, urasá- 
gunk és becsületünk is van, de te, Musztafa hitvány rab vagy s 
minden órában nyakadban az istráng, mint budai Oroszlán basának." 

Miután Török Ferencz uram ilyen módon kiadta a mérgét, Musz- 
tafa basát halálos viadalra hívta. 

Aztán a hős Gyulaffy László vette át a szót a levélben. Ha vé- 
letlen szerencse — írja — Török Ferencz uram kardjától megtarta- 
ná hitvány életedet, én akarom rajtad keresnem a tisztessége- 
met, de nem hazug nyelvvel, mint te, hanem éles szablyával. 

A levél végének a módját aztán a nagy Túry György (a palotai 
hős) adja meg, írván: , Továbbá én, Túry György, mikor te minde- 
zekbűl megmaradnál is, az én tisztességemet meg akarom oltal- 
mazni, úgy, mint vitéz ember szokta tisztességét oltalmazni; nem 
álnokul, hamis, hazug nyelvvel, mint te! Erre harmadnapig vá- 
laszt tégy, ha elkezded; mert aztán mind bégeknél, basáknál, még 
az te császárodnál is oly leveleket látsz, hogy vagy apád alá kell 
búvnod, vagy elő kell hoznod a te hazug szájadat! 7 

MI lett a levélváltás vége, nem tudjuk. De annyi bizonyos, hogy 
Musztafa basa a viadalt nem vállalta. Ökigyelme, úgy látszik, érez- 
te, hogy ha a bajt fölveszi, a három legelső magyar vívó beléfojtja 
a lelket! Ezért bizonyosra vehetjük, hogy az ígért mocskos leve- 
leket meg is kapta. 

Mivel a török és a magyar lovagok a vitézi tisztességet és a 
mocsoktalan nevet tartották legtöbbre, ha valaki ezt csipdeste, 
indulatosakká lettek, mint a puskapor, s haragjukban sértést sér- 
tésre halmoztak. Ilyenkor aztán hiába álltak elő a törvény tilal- 
mával, a vitézek megvívtak egymással, akármi büntetés is várt 
reájok. Zaberdinus Mátyás váradi püspök írja 1554-ben, hogy a 
temesi és a lippai törökök a gyulai és a váradi vitézeket mocskos 
levelekkel viadalra hívták. Annyira mentek az elbizakodottságuk- 

jönnek a viadalra. Vagy negyven vitéznek írtak ilyen módon! Nem 

tűrhetvén a vitézeknek ilyetén kisebbítését, elrendeltem a via- 
dalt." 

Az 1568. évben Musztafa budai basa fogta panaszra a dolgot. 
Azt jelentette a bécsi udvarnak, hogy Szluny Ferencz a nagyhírű 
Hamza béget olyan mocskos levélben hívta viadalra, hogy az ő 
vitézi tisztességében szinte megfogyatkozott volt. 

A bécsi udvar erre kérdőre vonta Szlunyt, aki aztán ártatlan 
képpel felelé, hogy most az ágyat nyomja s nem a bajviadalon tö- 
ri a fejét. 

Fekete Lukácsra egy török aga írt bajt. Erre tárgyalni kezd- 
tek. Bár még csak a kötődző levélnél tartottak, Giczy Farkas ka- 
pitány elrendelé a viadalt, mert úgy látta, , mintha nem tisztessé- 
gesen ír az török neki"? 

Mivel a kötődző és a mocskos bajrahívó levelek a vitézek kö- 
zött a háborúságot öregbítették, s mivel lehetetlenné tették a baj- 
viadalokat tiltó rendeletek megtartását, a bécsi udvar a diploma- 
tai tárgyalások alkalmával azon vesződött, hogy az efféle levelek 
írását mindkét félen megszüntesse. Már az 1550. évben, mikor a 
király Mutnoki Mihály esztergomi udvarbírót és Mekchey István 
kapitányt Kazun budai basához és Musztafa szegedi szandsákbéghez 
követekül küldötte, utasításul adta nekik, hogy a bajrahívó leve- 
lek küldése ellen tiltakozzanak. Amióta — mondja a királyi utasí- 
tás — a békességet veszélyeztető bajviadalokat megtiltottuk, a 
törökök sértő és gyalázkodó levelekkel kényszerítik a mieinket a 
viadalra. Ha a budai basa engedelméből történik ez, akkor mi sem 
fogjuk a végbelieket attól visszatartani, hogy kimenjenek a bajvi- 
adalra s fegyverrel védelmezzék a vitézi tisztességüket az ilyen 
gyalázkodókkal szemben." 

Kazun basa, valamint az utódai is hajlottak a bécsi király sza- 
vára, s megígérték, hogy úgy a viadalokat, mint a mocskos bajra- 
hívó levelek küldését betiltják. Lehetséges, hogy ez ígéretüket 
teljesítették is. Azonban a tiltó rendelettel sem a budai basák, 
sem a bécsi királyok nem boldogultak. Hiábavaló volt e tekintet- 
ben mindennemű fáradozás. Ha a török és a magyar vitézek ös- 
szetűztek és egymásra haragszóval írtak, kimentek a viadalra, ha 

száz rendelet tiltotta is őket attól. A bajrahívó kötődző és mocs- 
kos levelek írása tehát nem szünetelt. A bécsi udvar emiatt ál- 
landóan panaszkodott Budán. A basák rendesen azzal védekez- 
tek, hogy nem a törökök, hanem a magyar vitézek írogatják a mocs- 
kos kihívó leveleket. Különben is a bajviadalok a békességet meg 
nem bontják; mert — írja Ali basa — , az végbeli vitézök egyik az 
másikval ha megharagszik is, ismét egymással megbarátkoznak"!" 
Es a jó basának igaza is volt! A vitézek azért voltak vitézek, hogy 
vitézkedjenek. Azt szokták mondani, hogy a vitézeknek a viadal 
az örömük. S ha egyszer ennek oly szívben való örömmel örül- 
tek, ki tilthatta meg nekik? Hiszen a vitézi név és a tisztesség 
csak a viadalokban öregbedhetett? Ugy volt tehát a rendjén, hogy 
egyik a másikat megpróbálja, mi lakozik a szívében, mint forgatja 
a szablyát. 

Aztán a mi vitézeink nagyon jól tudták, hogy a maguk vesze- 
delmével a nemzetnek javát szolgálják; tudták, hogy példaadá- 
sukkal nemcsak a magyar ifjúságot tüzesítik neki, de a töröksé- 
get is hódolatra, s így bizonyos fokú közeledésre kényszerítik. 
Ilyen szellem, ilyen irány ellen hiábavaló erőlködés volt a bécsi 
udvar tilalma. Csak száraz fát hordott a fellobbant tűzre. Epét ön- 
tött olaj helyett a sebre. Hiába rendelte el az udvar, hogy a borbé- 
lyok a végházakban a sebesült vitézek nevét kötelesek bejelen- 
teni, a katonák még súlyos sebeiket sem gyógyították, csakhogy 
ki ne tudódjék a bajviadaluk. Egyik a másik bűnét takargatta; mert 
mindegyikük azt tartotta, hogy a bécsi tilalom kákán való csomó- 
keresés vagy konkolyhintés, aminek az árát a vitézi élet fizeti meg. 

Amint látjuk, azok, akik a kihívó levelek és a bajviadalok ellen 
küzdöttek, igazában a végekben uralkodó közszellemet igyekez- 
tek elnyomni. Hogy ez sehogy sem sikerült nekik, az természe- 
tes dolog. Mély gyökeret vert az a szellem a magyar és a török 
vitézek lelkében s így holmi tiltó rendeletekkel ki nem irthatták. 

Az 1582. esztendőben Ernő főherceg — ki tudja hányadszor — 
ismét a budai basához fordult, kérvén őt a bajviadalok megtiltá- 
sára. Ali basa udvarias választ adott e felszólításra, de világosan 
megírta, hogy nem a törökök, hanem a magyar vitézek teszik le- 

hetetlenné a bajviadalok megszüntetését. , Hozák a fölséged le- 
velét — írja Ali basa —, melyben fölséged írja, hogy az alattunk va- 
ló vitézek szoktanak vala Veszprém, Palota és egyéb végek alatt 
kopjákat törni és bajt vívni. Azért parancsolnánk, hogy affélétől 
megszűnnének. Bizonyára mi szüntelen megparancsoltuk, mely 
mi parancsolatunkat híven meg is tartják, de az fölségöd alatt va- 
ló végbeli hadnagyok és vitézek mihelyt egy kis bort isznak, azon- 
nal levelet írnak az mi alattunk valóknak: ím, ez aga jöjjön ki baj- 
ra, ím, ez vajda jöjjön ki kopjára! És mind eképpen szoktak csele- 
kedni. Ezek is nem tudják, hogy" üljenek veszteg s szüntelen íro- 
gatnak reájok. Azért illik, hogy inkább fölséged fenyítse meg az 
végbelieket, hogy ezféléktől megszűnnének. Ha azok megszűn- 
nek, mi ezekről gondot viselünk, hogy semmi ellenkező dolog- 
nak okai nem lesznek és eképpen az jó szomszédság megmarad- 
hat közöttük. Isten éltesse fölségedet." 

Ali basa éppen csak, hogy megírta a választ, mikor hozzák Er- 
nő főherceg második levelét, melyben elküldte volt a Ferhát agá- 
tól Majthényi Lászlónak és Huszár Péternek írt mocskos kihívó 
levelet. Ali basát nem hozta zavarba ez a dolog. Ha — írja Ernő fő- 
hercegnek — igazán tudtára adták volna e dolgot, nem ítélné föl- 
séged Ferhát agát ennek okának lenni; mert amennyi levelet gya- 
lázatosképpen Ferhát agának Huszár Péter írt, annak száma nin- 
csen! Huszár Péter és a végbeliek mihelyt egy kis bort isznak, 
nem tudják magok sem, mit írnak, mit nem írnak, Azért ítélje 
meg fölséged, mennyi gyalázatot kelljen a török vitézeknek elszen- 
vedniök. Hogy" is üljenek veszteg, ha szüntelen írogatnak reájok? 
Azért fölséged parancsolja meg a magyar vitézeknek, hogy az ef- 
féléktől szűnjenek meg. Minekünk is gondunk leszen a mi alatt- 
valóinkra, hogy semmi ellenkező dolognak okai ne legyenek.? 

Szó, ami szó, de bizony Ali basa sok igazat mond e levelében. 
Közismert dolog volt, hogy mikoron a végbeliek a bornak adták 
magukat, egészen másképpen gondolkoztak, mint józan koruk- 
ban. Áz egykorú magyar levelek is igazolják, hogy a vitézeink borit- 
tukban bizony sok bolondot mívéltek. Csak például említjük, hogy 
az Ersekújvárt szolgáló Révay András 1589-ben több huszár fő- 

legénnyel együtt megborosodván, a várkapitánytól azt követelte, 
hogy legalább tíz huszárral bocsássa őt Párkány alá. Török vérre 
szomjúhozik, s a kopjáját oda akarja vinni, hogy a sorompóba vág- 
ja. Veszedelmes és emellett tilos is lévén az efféle kihívás, a vár- 
kapitány eltiltá őt ettől. Erre Révay és társai erőszakkal próbál- 
tak kitörni s dühükben majdnem levágták a várkapitányt. 

Különben a budai basák és a bécsi udvar levélváltásának és 
ígéreteinek semmi foganatja nem lett s nem is lehetett. Olyan 
török vagy magyar vitéz ugyanis nem akadt, aki a vitézi tisztes- 
ségén esett sérelmet bosszulatlanul hagyta. Azt szokták monda- 
ni, hogy a hangyának is vagyon haragja; hogyne lett volna az egy- 
más üstökébe bocsátott indulatos vitézeknek? S ha haragra ger- 
jedtek, a karddal való csomóoldásnál egyébre gondolni sem lehe- 
tett. 

De azért a kihívások és a kihívó levelek miatt állandó maradt 
a panasz. A bécsi udvar Budára küldözgette panaszképpen a tö- 
rök vitézek kihívó leveleit, a budai basák meg mindég oly sze- 
rencsés helyzetben voltak, hogy viszonzásul a magyar végbeliek 
bajrahívó levelcit küldhették Bécsbe. Ilyen módon mind a két fél 
a maga igaza mellett kardoskodott és harcolt, a végbeli vitézek- 
nek meg eszökbe sem jutott, hogy a galyibás zendüléseket, amik- 
be nap-nap után ereszkedtek, megszüntessék. 

Az 1583. esztendőben Ernő főherceg megint panaszra fogta a 
dolgot, s ugyancsak zaklatta a budai basát a bajrahívó levelek ügyé- 
ben. Mint már annyiszor, most is erősen panaszkodott a török vég- 
beliekre, akik untalan halálra való bajviadalra ingerlik és kopjatö- 
résre hívják a magyar vitézeket. Ennek bizonyságára Ernő fő- 
herceg a leveléhez csatolta Dely Musztafa kihívó levelét, amit 
Eördeögh György kapitányhoz bocsátott. 

Ali budai basa erre azt írá Ernő főhercegnek, hogy magához 
hívatta Dely Musztafát, s kikérdezte őt a bajviadal dolgában. Dely 
Musztafa azt állítja, hogy nem ő, hanem Eördeögh György írt ne- 
ki mocskos és gyalázatos kihívó levelet; erre aztán ő is kijelenté: 
, hogy nem mint ez rút, éktelen beszédöket elszenvedjem, jobb 
fejemnek, lovamnak elveszni!" 

Ali basa mentegetvén a maga embereit, még az érdekes kije- 
lentést tette: , Más az, hogy az mi törvényünk az, hogy míg az 
végbeli vitézektől ki nem hívattatnak, nem szoktak kimenni. De 
az végbeliek bort isznak, részegösködnek, részög korukban egy 
felé is írnak, más felé is hosszú és rút-éktelen leveleket! Ha meg- 
józanodnak, megbánják tettöket, s hogy az ő maguk bűnét némi- 
neműképpen elfödözhessék, úgy panaszolnak fölségednek és ezek- 
re (a törökökre) hárítanák vétköket. Eördeögh György azonkép- 
pen cseleködött, mikor ki köllött volna menni, mikor az bajvia- 
dalnak ideje eljött, megbánta dolgát s beteggé tötte magát. Ánnak- 
utánna panaszolt fölségödnek, noha őmaga adott mindenre okot."? 

Amint látjuk, a törökök folyton a mieinkre hárítgatták a bűnt, 
a bécsi udvar és a magyar végbeliek pedig örökké a frigytörő tö- 
rököket vádolták a kihívásokkal. Az igazság kiderítése ilyen mó- 
don lehetetlenné vált. De a török és magyar végbelieknek ez na- 
gyon is ínyükre volt. Ők ugyanis semmi kedvet sem mutattak a 
megszokott vitézi játékok megszüntetésére. Miattok tárgyalhat- 
tak a diplomaták, írogathatták egymásnak a leveleket, ők marad- 
tak az eddigi csapáson, s bajrahívó levelek írogatásával mulatták 
magukat. Az ilyenek írására a török vitézeknek több alkalmuk 
nyílt, mint a mieinknek. A magyar főtisztek között ugyanis mind- 
ég akadt egy-kettő, aki a királyi rendelethez tartván magát, fel- 
sőbb engedély nélkül a viadalt ki nem szolgáltatta. Az efféle en- 
gedély kierőszakolása pedig jó ideig tartott. Ezalatt aztán a törö- 
kök két-három levélben is szidták, korholták és csipdesték a ki- 
hívottat, azt hívén róla, hogy nem meri a bajt fölvenni. 

Az 1586. évben például Csikvári Deli Haszán bajviadalra hívta 
ki Csegley Ferencz pápai vitézt. Az utóbbi felsőbb engedély nél- 
kül nem mehetvén ki a viadalra, úgy ő mint a pápai kapitányok 
minden követ megmozdítottak, hogy az engedélyt megkapja. De- 
li Haszán mit sem tudván erről, megismételte a kihívást, még 
pedig ezúttal már kötődző levéllel. Ez az érdekes levél így szólt: 
, Köszönetem után te Csegley Ferencz csak azt akarom neked 
megírnom, hogy jól tudod, hogy az minemű dolog miatt egymást 
megtaláltuk vala, mely dolognak immár vagyon esztendeje, kezd- 

tünk vala egymásnak írogatni, mely leveleimet én nem tudom, 
ha vízbe rejtötted-e, avagy megégetted? Attól fogva énnekem sem- 
mi választ nem tettél. Hanem a minap írtál volt kapitányod neve 
alatt vitézlő Majthényi Lászlóval az én nagyságos bégemnek, úgy- 
mint panaszolkodásképpen panaszolkodtál reám. Azért Istennek 
hála nem vagyok sem ökörlopó, sem kecskelopó, hogy úgy pa- 
naszkodhatsz reám. Mert ezt nem lopva indítottuk vala, és ez előtt 
nem ezt írod vala énnekem, hanem azt írád azelőtt való leveled- 
ben, hogy te sehol el nem rejtöd előttem orcádot, hanem az két 
sereg között megbizonyítod szablyáddal, hogy vitéz embör vagy. 
Meg azt írád, hogy ha szintén én elsiketlem is, de te békét nem 
hagysz, hanem meg köll lenni (a viadalnak). Vitézségöd ellen nem 
szólok, sem írok; mert én is gyönyörködöm annak, hogy vitéz 
embörrel van közem. Azért az előbbeni írásod szerint, mely le- 
veledet az nagyságos béghöz vittem vala és sok vitéz embör előtt 
magyarázzák meg, azért az előbbeni írásod szerint most is kívá- 
nom, hogy el ne röjtsed orcádat előttem, se ne csavarogj, hanem 
hadd lássuk egymás orcáját. Immár esztendőtül fogva elég az írás- 
ban. Ha akaratod nem lészen hozzá, azt is add tudtomra. Vagy te 
nem lakol Pápán, vagy én Fejérvárott, s úgy megajándékozlak, 
hogy kin egész Magyarország csodálkozik. Költ Fejérvárott, 29. 
febr. 1586. Csikvári Deli Haszán."" 

Haszán uram, amint látjuk, már kilátásba helyezte a csúfos 
ajándékot és a mocskos levelet; azért írta, hogy Csegley uram 
nem lakhatik többé Pápán. Mert hiszen világos dolog volt, hogy 
az ilyen levél és ajándék vétele után Csegley vitézi kenyeret nem 
ehetik többé. 

A következő évben a budai basa magyar íródeákjának: Izkender 
agának akadt ilyenforma baja Túry Farkas huszárkapitánnyal. Ez 
az Izkender aga egykoron magyar volt, de pribékségre adván a 
fejét, a budai basa udvarába került. Innét írta Túry Farkasnak azt 
a gyalázatos kihívó levelet, melyben őt szatócsnak és zsidónak 
nevezte. A zsidónak sok pénze vagyon - írá Izkender -, de még 
sem lovag és vitéznek senki sem tartja. Túry Farkas sem méltó 
a vitézi névre. 

Túry Farkas kapitány e sértő levélre hasonlóval felelt. Disznó- 
finak nevezé Izkender agát, aki szerinte sem nem magyar, sem 
nem török, hanem hitvány murtát. Nem is ír neki ezentúl maga — 
úgymond -, hanem majd csak az inasával irat. Ami pedig a sértő 
levelét illeti, azt majd megmutatja Sahin agának, aki mind a törö- 
kök, mind a magyarok között ünnepelt vitéz, s aki ért a viadalok 
dolgához. Ítéljen ő közöttük." 

Túry Farkas ezután Teufel győri generális támogatásával a ki- 
rályhoz fordult, s könyörögve kért engedélyt a bajviadalra. Ha — 
írja - a párbajt meg nem engedik neki, az ő tisztes és jó neve, a 
nagy Túry Györgynek és Túry Benedeknek vérrel szerzett di- 
csősége megyen veszendőre. Ezért ő minden körülmény között 
megvív az ellenségével a pápai mezőn. A vitézi nevén nem tűri a 
mocskot, s aki vakmerő sértésre vetemedett, amit talál, szenvedje!" 

Híres vitéz volt a maga korában Pisky István uram, Tihany vá- 
rának a kapitánya. Ismerték őt a török végházakban éppúgy, mint 
a magyarokban. A dunántúli csatákról szóló jelentések számta- 
lanszor említik őt a legvakmerőbb vitézek között. Ami a daliás 
időkben a jó vitézeknek kijárt, abban Piskynek bőven volt része. 
Isten tudja, mennyi bajviadalt vívott, mennyi lest vetett, mennyit 
portyázott! A török rabság kenyerén is jó ideig kellett szenved- 
nie, mert testvére a nagy váltságdíjat csak nehezen tudta meg- 
szerezni. Kiszabadulván onnét is, folytatta a küzdelmet. Híre-ne- 
ve olyan volt, hogy még a török végekben is ittak az egészségé- 
re. Pedig ha a kedve haragra fordult, még a legvitézebb törököt 
sem átallotta , vén bábának" nevezni. Az 1589-évben Ibrahim agá- 
val, a török császár zászlós agájával összekülönbözvén, mocskos 
vitézi levelet bocsátott hozzá, hogy viadalra kényszerítse őt. Nagy 
kár, hogy e levele elveszett. Ibrahim válaszából azonban mégis 
megtudják, hogy Pisky uram mód felett paprikás levelet írt, s mocs- 
kos ajándékot küldött. Emellett azt kívánta Ibrahimtól, hogy a 
Balaton sima jegén vívjanak meg életre-halálra. 

A vérig sértett Ibrahim aga vad dühvel válaszolt a kihívásra. 
, Adassék - írja — az hazug, tökélyetlen, hitetlen, bestye kurafi- 
nak, Pisky Istvánnak Tihanba, tulajdon kezébe". 

E szokatlanul durva címezésnek megfelel a levél tartalma is. 
,Te hamis hitű — írja Ibrahim — hitetlen bestye, rossz kurafi, eb, 
ország kóborlója, nem Pisky István, hanem Kurafi István és kurafia 
volt az te neved, az van is, az is legyen bestye, hitetlen kurafi! 
Talánd azt tudtad, hogy én Konstánczinápolyba mentem te tőled 
való félelmembe, bestye kurafi? Azért utánom ilyen levelet írtál! 
De bestye hitetlen kurafi, ha az jégen nem lőtt (az viadal), mert 
énnekem nem írtad és énnekem tudtomra nem volt, hogy jegen 
kell megvíni; de immár most értem, mi az akaratod. Készen va- 
gyok bestye kurafi, és ezelőtt is készen voltam; de te nem voltál 
ember hozzá, hanem rossz kurafi voltál! Azért ha holnap akarod, 
vagy holnapután akarod, én itt készen vagyok, valamikor te aka- 
rod. En az agaságot" másnak eladtam; sem bégtől, sem basától 
nem tartok; ha követ jön is, hiszem az Istent, hogy ellent nem 
tart róla. Hanem úgy víjunk, bestye hitetlen, rossz bestye kurafi: 
egy korlátba ketten menjünk be; sem tehozzád magyar vitézek 
ne mehessenek, sem én hozzám török vitézek ne jöhessenek, és 
ott fegyverrel lehet is, foggal lehet is, mindaddig víjunk, hogy 
egyik az másikat kivégezze ez világból. Azmit énnekem küldtél 
bestye, hitetlen kurafi, nem érdemlem én azt, de a te aggott apád 
az volt, te is az vagy? ... Ez levelet látván, te hitetlen eb és rossz 
bestye kurafi, énnékem választot adj, mely órában és hol akarod, 
hogy megvívjunk; én is mindjárást elmegyek. Költ Koppánybul 
2. Marcz. 1589." Az te nem barátod Ibrahim aga, az hatalmas tö- 
rök császár zászlós agája." 

Az eddig említett kötödző és mocskos levelek írásán kívül az 
erőszakos bajrahívásnak még más módja is dívott. A levélírás ab- 
ban az időben drága mulatság volt. Aztán jó tollú deák sem min- 
denütt akadt, aki az ilyes levelet megírta volna. A vitézek tehát a 
sértő és a gyalázkodó levelek helyett igen gyakran piszkos, rút 
és sértő , ajándék" küldésével erőltették ellenfelüket a viadalra. 
Ha az ilyen ajándékküldésnek a híre szétfutott a végházakban, 
mindenütt kacagtak azon s a megajándékozott vitéz mindenütt 
nevetség tárgya lett. Mellőzvén itt a , rútságokat", csupán azt em- 
lítjük meg, hogy különösen járta az asszonyoknak való ajándék 

és a róka, meg a rókafark küldése." A régi magyar közmondás 
szerint a farkavágott róka láthatatlan akar lenni. A vitéz tehát, 
aki a viadal elől elrejté magát, a rókához hasonlított. Eszerint az 
ilyen vitéznek ajándékul rókát vagy rókafarkot küldtek. 

Mivel a törökök a disznót tisztátalan állatnak tartották, a ma- 
gyar vitézek disznófarkot is küldöttek azoknak, akik a viadalt föl 
nem vették. 

Úgy a rókafark, mint a disznófark küldése a legnagyobb sér- 
tés, sőt a legnagyobb gyalázat számába ment. Ezt tehát csak vér- 
rel lehetett lemosni! Nincs is rá eset, hogy az így megsértett vi- 
téz meg nem vívta a halálra szóló bajt. 

A kihívások alkalmával az a szokás is járta nálunk, hogy a vi- 
tézek a kopjáik végére kötötték a disznófarkot és a rókafarkot, s 
maguk vitték azokat a török végházak sorompója elé. 

Az 1582. év nyarán Ernő főherceg amiatt panaszkodott a bu- 
dai basának, hogy Kaposváry Mehemet aga a veszprémi viceka- 
pitányt bajra hívta ki s , annak fölötte rút szidalommal illette vol- 
na"! Ezen kívül három simontornyai török három veszprémi vi- 
tézre írt bajt. 

Ali basa Ernő főherceg e panaszos levelére így felelt: ,,Bizo- 
nyára mi minden végbeli vitézöknek megparancsoltuk, hogy az 
frigynek oltalmazói legyenek és semmi ellenkezésre okot ne ad- 
janak. Mely mi parancsolatunkat minden fogyatkozás nélkül meg 
is tartják, de ezt nem valami vakmerőségből cseleködték, hanem 
az fölségöd alatt való vitézök: palotaiak néminemű vitézöket híttak 
Fejérvárból ki; kik hogy ki nem mentek, az kopjára az palotaiak 
rókafarkot és disznófarkot csináltak, úgy vitték Fejérvár alá! Ilyen 
gyalázattal illették az vitézöket! De Isten akaratjából az vitézök 
utánnok lévén, szinte Palota alól hozták vissza, kit mind rókafarkas- 
túl, disznófarkastúl akartunk mi az kegyelmes fejedelmünknek 
portájára küldeni, de az urak kérének, hogy azt ne cselekednénk, 
s mi az mi kegyelmes fejedelmünk és az római császár űfölsége 
között való frigynek megmaradásáért el nem küldénk."" 

A bajrahívásnak utolsó és legszegényebb módja az izenettel 
való kihívás volt. Az ilyen bajrahívást sem török, sem magyar vi- 

téz nem tartotta magához méltónak. De azért mégis járta; mert 
sok jó vitéz akadt, akinek nem volt pénze a költségesebb kihí- 
vásra. 

I 
A BAJVIADALOK 


A bajrahívás még nem jelentette magát a bajviadalt. Az igazi 
nehézség és a költség csak a kihívás után következett. A vité- 
zeknek ugyanis még jó egynéhány akadékot kellett eligazítaniok, 
míg egymással szembe kerülhettek. A fáradtságukat azonban ilyen- 
kor nemigen röstellték; hiszen egyik sem kívánt a másik előtt 
szégyenben maradni; egyik sem akarta, hogy a viadal elmaradása 
miatt másoknak a nyelvére essék. Tehát mindegyik törte magát, 
írt, járt-kelt, költekezett, hogy minél előbb megláthassa az ellen- 
fele orcáját, s minél előbb összemérhesse véle a szablyáját. A vég- 
beli szokás azt kívánta, hogy a vitéz szíve ne legyen ingó nád, ha- 
nem kemény acél, s ha valamiképpen kötést tett, ahhoz tartsa 
magát, még ha halált kell is szenvednie! 

Azonban vastagon meg volt hagyva mindenfelé, hogy a kapi- 
tányok ne engedjék meg a viadalokat, mert ezekből támad min- 
den háborúság. Többször megesett tehát, hogy a vitézeknek a 
legnagyobb igyekezetük mellett sem sikerült a bajt megvívniok. 
Senkinek oly súlyosan nem esett ez, mint a viadalt váró vitézek- 
nek. Még -— amint mondani szokták — a fehér kenyérnek az íze 15 
megbomolt ilyenkor a szájukban! S nem törődtek vele, hogy há- 
borúra megyen a dolog, hanem búsultokban bolondabbnál bolon- 
dabbat míveltek. 

Ha valamelyik vitézünk bajt írt a törökre, vagy fölvette a tö- 
röktől küldött kihívást, először is azon vesződött, hogy a viadalra 
szóló engedélyt megkapja. Ez bizony sok költségbe és sok fárad- 
ságba került. Fönt Bécsben egy mákszemérőbe sem vették a vég- 
beli szokástörvényt, s vonakodtak az engedély megadásától. Ilyen- 
kor mondogatták aztán a vitézeink: nehezen vagyon dolgunk, mert 
német kéz vagyon benne! De azért meg nem nyugodtak, hanem 

eladván csekélyke marhájukat, fölövezték magukat a hosszú bé- 
csi útra, hogy magától a királytól szerezzék meg az engedélyt.? 

Rák háton járt az efféle dolog. A király ugyanis csak akkor adott 
engedelmet a viadalra, ha a vitézi becsület kérdése forgott koc- 
kán. Amíg tehát a generálisok és a főtisztek meg nem bizonyítot- 
ták az udvar előtt, hogy a bajviadal meg nem engedése esetén az 
illető vitéznek a becsületén esik folt, s így a végházakban tovább 
nem szolgálhat: addig az udvar váltig vonakodott az engedély meg- 
adásától. A kihívott vitéznek tehát el kellett szenvednie, hogy 
mások csúfja és játékja legyen. 

De ha végre meg volt az engedelem, a boldog tulajdonos is ke- 
reshette a becsületét. 5 bizony nemigen kellett őt nógatni, hogy 
török ellenfelét észre hozza. Ezen is túlesvén, azon fáradott, hogy 
a vitézhez illő szert és tisztes ruhát szerezzen. Ha kicsiny volt 
az erszénye - s ez volt a rendes állapot -, a fejét kölcsönre kel- 
lett adnia. A csatába, a lesre, a száguldásra rongyos ruhában, ütött- 
kopott fegyverrel is elmehetett bárki." De a bajviadalra, a vitézi 
tisztesség e legszebb ünnepére csak ünnepi ruhában, jó lóval és 
szép fegyverrel indulhatott. Ez már olyan végbeli szokás volt, 
hogy sem magyar, sem török nem vonhatta ki magát alóla. Az egy- 
korú leírások szerint a bajviadalok alkalmával a török és a ma- 
gyar urak s vitézek csillogtak, ragyogtak, s a lakodalmon sem je- 
lentek meg nagyobb pompával, mint a kopjatöréseken és a bajvi- 
adalokon. Dobó Ferencz főkapitányról tudjuk például, hogy a korpo- 
nai bajviadalon (1581) vagyont érő, vontarany ruhában jelent meg. 

Meglévén a kellő szer, a bajvívóknak hitlevélről kellett gondos- 
kodniok. A hitlevelek egyikét azon végháznak a kapitánya állítot- 
ta ki, amelynél a viadalnak végbe kellett menni. A másik hitleve- 
let az ellenfél állította ki. A két hitlevélbe pontosan bejegyezték, 
milyen s mennyi vitéz kísérheti a bajvívót a viadal helyére. Ezen- 
kívül mind a két fél emberségére és vitézi tisztességére fogadta 
a hitlevélben, hogy a bajvívót kísérő csapatokat tisztességgel fo- 
gadja, s a viadal után békével tovább bocsátja." 

A hitlevelek kicserélése után a viadalra készülő vitézeknek 
még tovább is irogatniok, vesződniök s költekezniök kellett. A 
szép kíséret összeállítása és megszerzése ugyanis nem kicsiny 

dolog volt. A vitézeket dagadó hiúságuk arra ösztökélte, hogy mi- 
nél jobb nevű, minél fényesebb szerű daliákból állítsák össze a 
kíséretüket. Ez ugyanis egyrészt a maguk tekintélyét is növelte, 
másrészt meg a török előtt is becsülést szerzett. 

Sok huzavonára adott okot a viadal! helyének a megállapítása. 
Mindegyik fél lesvetéstől, cseltől tartott; mindegyiknek óvakod- 
nia kellett a nagyon is távol fekvő hely elfogadásától. Ezért a tö- 
rök vitézek azon fáradtak, hogy a viadal török végház közelében 
essék meg, a magyarok meg a maguk lakta földön óhajták a talál- 
kát. Ezen a kérdésen néha aztán úgy összevesztek, hogy a bajvi- 
adalból semmi sem lett. Akárhány párbaj azért maradt el, mert a 
felek a hely dolgában megegyezni nem tudtak. 

A viadal idejének az eldöntése már könnyebben ment. A vég- 
beli szokás szerint ugyanis minden harc, minden viadal a zöldbe 
borult mezőkön, a rózsa kivirágzása után kezdődött. A török és a 
magyar vitézek a kikelet ébredésével kezdtek mozgolódni. Amint 
a fű kizöldült, a lovakat a mezőre bocsáták, hogy ott félhúsra kap- 
Janak. A füvelés a rózsa kivirágzásáig tartott. A békességnek az 
ideje volt ez, melyet mindenki ügyes-bajos dolgainak elintézésé- 
vel, fegyverinek tisztogatásával töltött. Ha kiknek nem akadt egyéb 
dolguk, a kopjatörésben és a szablyaforgatásban gyakorolták ma- 
gukat. Ezenkívül a füvelő lovakkal is bajlódniok kellett. Ugyanis 
ilyenkor gyakorolták, űzték, ugratták a lovaikat, hogy a közeledő 
viadalokban helyt állhassanak. 

A füvelés egybe esvén a gyönyörű tavasszal: a természet éb- 
redésével, a végbeliek egyik legkedvesebb, legjobban várt idő- 
töltésük volt. A vitézi élet örökhírű költője, aki oly pompásan ad- 
ta vissza a végekben uralkodó hangulatot, gyönyörű versben ének- 
li meg a füvelést, írván: 


Áldott szép pünkösdnek gyönyörű ideje, 
Mindent egészséggel látogató ege, 

Te nyitod rózsákat meg illatozásra, 
Néma fülemüle torkát hangos kiáltásra. 

Neked virágoznak bokrok, szép violák, 
Folyó vizek, kutak csak neked tisztulnak. 
Az jó hamar lovak is csak tebenned vigadnak. 


Mert fáradság után fejeket, tagjokat 
Szép, harmatos fűvel hizlalod azokat, 
Új erővel építvén űzéshez inokat. 


Ki szép füvön lévén, bánik jó lovával, 
Ki vígan lakozik vitéz barátjával, 
S ki penig fegyvert tisztíttat csiszárral. 


A vitézek és a lovak pihenését, vagyis a füvelést a patkoltatás 
követte. A fél húsra kapott paripákat ilyenkor a patkoltató he- 
lyekre hajták, s azontúl már fűre nemigen bocsáthatták őket, mert 
megkezdődött a török és a magyar vitézek portyázása. A patkol- 
tatás mindég a harc kezdetét jelentette. A rózsa kivirágzásának 
az idejével esett az egybe. A rózsa időszaka volt ez, mikor itt is, 
ott is készülgettek a bajviadalokra, s a távol sík mezőt szerteszét 
nyargalták s kémlelték. 

Bár a bajviadalok és a kopjatörések, valamint a gyűrűökleletek 
legtöbbje a virágos mezőn esett meg, akadtak türelmetlen vité- 
zeink, dagadó gőgtől tüzelt ifjaink, akik nem győzték megvárni, 
míg a mező zöldbe borul, s harmat ragyog a füvön. Ezek aztán 
nem törődtek a hideggel, a szokatlan idővel, hanem télvíz idején 
is megvívtak az ellenfeleikkel. Megesett az is, hogy a befagyott 
folyók és tavak jegén vívtak halálos bajt. Az ilyen bajviadai azon- 
ban kivétel számba ment. 

Mivel a hitlevelek csak a kiállítók végházbeli népét kötötték 
meg, a bajviadalra menő csapatokat más végházak vitézei gyak- 
ran megtámadták. Ezeket nem kötötte semmi hitlevél, s a vonu- 
ló török csapattól nemigen kérdezték, mi járatban volnának, ha- 
nem egyszerűen rátámadtak. Az is gyakran megesett, hogy a két 
fél kísérő hada valami ok miatt - ilyen ezer és ezer akadt — ösz- 
szeveszett s egymást éktelen szíitokkal illetvén, fegyverrel dön- 

tötték el, kinek szolgál a szerencse? Bajviadal helyett tehát egész 
kis csatát vívtak. Az is gyakran megesett, hogy az egyik fél -— nem 
törődvén az előzetes megegyezéssel — nagyobb számú haddal je- 
lent meg, mint a másik. Ez utóbbi gyanút fogván, a fölös nép el- 
bocsátását követelte. Szóra szó, szidalomra szidalom következ- 
vén, a két sereg végre is hajba kapott, s fegyverrel rontott egy- 
másra. Ilyen eset történt például Bakabányán. Az 1590. évben 
ugyanis Pálffy Miklós kerületi generális megírta Ferhát budai ba- 
sának, hogy néhány bakabányai vitéznek engedélyt adott a bajvi- 
adalra. Pálffy a hitlevelet is elküldvén, Ferhát basa is készséggel 
megengedte a bajviadalt, s a bevett szokás szerint ő is hitlevelet 
küldött a bakabányai kapitánynak. A hitlevél szerint a török baj- 
vívókat csak száz lovagnak lett volna szabad Bakabányára kísér- 
nie. Azonban — amint Ferhát basa írja — , útközben hol itt, hol amott 
csatlakoztak hozzájuk, kik azféle dolgot még nem láttak. Néme- 
lyek csudálni mentek, némelyek pedig akarván magokat próbál- 
ni, egy fát (kopját) akartak törni; jól lehet, mi az bajviadalra sem 
adtunk volna szabadságot, dehogy láttuk Pálffy Miklós és Sibrik 
Gáspár hitlevelöket és kívánságokat, adtunk szabadságot reá." 
A mieink közül megjelentek a viadal helyén: Nagy Ferencz vice- 
generális, Thurzó György (a későbbi nádor), Pogrányi Benedek 
korponai főkapitány, Révay András, Dúló György, Borbély János stb. 
Amikor a magyarok látták, hogy a törökök a hitlevélben kikö- 
tött számon jóval felül vannak, cseltől tartva, követelték a fölös 
szám elbocsátását. Mivel megegyezni sehogy sem tudtak, a tö- 
rök had összeszedte a sátorfáját, s nagy méltatlankodással eltisz- 
tult a bakai mezőről. Ezt látván a magyar lovasok, utánuk vetet- 
ték magukat, s csatára kényszerítették a törököket. Pogrányi Be- 
nedek és más tisztek kivont karddal verték vissza a maguk lova- 
sait. Az újvári huszárokat azonban az ördög sem bírta visszatar- 
tani. Rárohantak az Istenre és az emberségre hivatkozó törökök- 
re, s mintegy hatvanat levágtak közülök. Az elesettek között volt 
Saban és Kurt aga is, akiket még a mieink is nagyra tartottak. 
Ebből a viadalból kis híja, hogy háború nem lett. A bécsi udvar 
kénytelen volt a főbb tetteseket: Nagy Ferenczet, Nyirő Györ- 

gyöt és Ormánkóczy Pétert tömlöcbe hányatni és elítéltetni, hogy 
a török haragját leszállítsa. 

Ha a két fél egyenlő számú haddal jelent meg a viadal színhe- 
lyén, azonnal igazlátókat választottak. Ezek olyan párbajsegédfé- 
lék voltak, akik mint tapasztalt vívók a viadalt vezették. Aztán 
még kezeseket (túszokat) is választottak, s miután ezeket kicse- 
rélték, megállapították a bajviadal föltételeit, a használandó fegy- 
vereket stb. Mivel a párviadalnak sokféle módja dívott, az igazlá- 
tóknak elég dolguk akadt, míg idővesztegető pántolódással min- 
den kérdést tisztázniok sikerült. Hiszen volt viadal, melyben még 
a lónak a megsebesítését is megengedték! De akadt olyan is, amely- 
ben az ember nemesebb részeit még érinteni sem volt szabad. 

Igazlátókul és kezesekül mindkét fél részéről a legismertebb 
és legtapasztaltabb vitézeket választották. Rendjén való dolog 
volt ez; mert hiszen a végbeli szokástörvényt, aztán a bajviada- 
lok csínját-bínját igazán csak ezek tudták. 

Ha valaki vívás közben - akarattal vagy akaratlanul — a viadal 
föltételei ellen vétett, az igazlátók menten közbeléptek, a küzdő 
feleket szétválasztották, s a viadalt megszüntették. Ilyen eset- 
ben a sértett fél ugyancsak méltatlankodott! Volt is fullánkja a 
szavának! A viadalt folytatnia még sem lehetett. Most tehát elöl- 
ről kellett a dolgot kezdenie. Azaz, hogy az ellenfelére újra bajt 
írt. Deli Kazya például 1554-ben a jeles babócsai kapitánnyal: Bos- 
nyák Mártonnal bajt vívott. Mivel az utóbbi Deli Kazya uramon 
,Csalárdsággal" sebet ütött, az igazlátók a viadalt megszüntet- 
ték. Deli Kazya azonban nem hagyta a maga igazát. Ujra bajt írt 
Bosnyák Mártonra. S mikor fülébe jutott, hogy Bosnyák uram 
előbb Ula Aly fiával akar megvívni, magának követelte az elsősé- 
get. , Senki én ellenem (előttem) — írja Deli Kazya — tevéled meg 
nem öklel innét Geresgálból, míg énvelem el nem végezted dol- 
godat. Ím Sziget alatt több vitézeknek is leszen ökleletik; légy 
kész hozzá, ha tisztességedet kívánod, mert ha velem nem akarsz 
megöklelni, úgy szólítlak meg, mind sok jámbor vitézek előtt, 
hogy nem hogy Babolcsába, de még egyebütt is tisztességedre 
meg nem eszed kenyeredet. Választ várok hamarsággal és Isten 
tartson békességgel." 

Az 1589. évben a nagyhírű és példátlanul vakmerő bakabányai 
kapitány: Kálnai és Tegzesborfeői Bory Mihály" bajra hívta Ibra- 
him palánki zászlós agát, a bányavidék egyik leghírhedtebb és 
legkegyetlenebb pusztítóját. Ez fölvevén a bajt, a kitűzött helyen 
szép kísérettel megjelent. Az igazlátók azonban hamar észrevet- 
ték, hogy Ibrahim vad és harapós lovon ül, s emiatt Bory Mihály 
a lovát kedvére nem igazgathatta. Ezért a törököktől azt kíván- 
ták, hogy Ibrahim más lóra üljön. Mivel az utóbbi erre nem mu- 
tatott halandóságot, az igazlátók a bajviadalt megszüntették." 

Szamosközy is megemlékezvén erről a bajviadalról azt írja, 
hogy Bory Mihály a lova nyakát hegyes szögekkel kivert bőrvé- 
dővel födte be, hogy Ibrahim lovának a harapásától megvédje. Ez 
természetesen csak mendemonda. Szamosközy nem tudja, hogy 
a bajviadal meg sem történt. 

Bár a bajviadalok módját és föltételeit az igazlátók állapították 
meg, azért mégis mindég a felek kívánsága volt a döntő. Amilyen 
volt a kihívó levél hangja, olyan volt a viadal is. Ha a kihívó magael- 
feledtében mocskos levéllel sértegette az ellenfelét, akkor mind- 
ég halálra szóló viadalt vívtak. Ha csak egymás tudását akarták 
kísértgetni, akkor egy szál kopja törésével 15 megelégedtek. Ezt 
a hadijátékot azért nevezték kopjatörésnek, mert a felek nem hol- 
mi nehéz bajvívó kopjával küzdöttek, hanem közönséges fenyő- 
fanyelű kopjákkal, melyek a támadás alkalmával elhajoltak és szét- 
törtek. Az ilyen kopjatörés alkalmával a felek súlyosabb sebet 
nemigen kaptak. Ezért nevezték játéknak az ilyen kopjatörést. 
Rendesen az ifjak mulatsága volt ez. Tudjuk, hogy a végházakban 
és a kastélyokban , a gyermekvitézek szemét a kopja hegyén éle- 
sítgették!" Már inas vagy apród korukban úgy megtanították őket 
a kopja kezelésére, hogy némelyikük már gyermekkorában ös- 
szemérhette kopjáját a törökkel. Sibrik Györgyről például írva 
hagyták, hogy már inas (apród) korában kopját tört és bajt vítt a 
török vitézekkel, s le is győzte őket." A végbeli kapitányok az 
ilyesmit természetesen jó szemmel nézték, s az emberséget mu- 
tató inast vagy apródot hamarosan lovas ifjúvá léptették elő. A 
16-18 éves lovas ifjak már nemcsak a kopjatörésekben, hanem a 

csatákban is részt vehettek. Annyira fölbuzdultak ők az öregebb 
vitézek példáján, hogy maguk könyörögtek a kapitányoknak, bo- 
csássák ki őket a törökre, hadd próbáljanak szerencsét. Szarka 
Pál uram például 1571-ben a nádorispánnak írja, hogy az ifjak az 
ő dolgukat előbb akarván vinni, portyára óhajtanak kimenni, hogy 
szerencsét kísérlenének. Tudós emberük is van, aki őket hor- 
dozná. Csak a nádorispán engedelmét várják." 

Pogrányi Benedek is azon könyörgött 1589-ben Pálffy Miklós 
főkapitánynak, engedné meg az ifjaknak a kopjatörést. ,, Könyör- 
gök nagyságodnak - írja —, hogy a kopjatörést engedje meg ne- 
kik, és adjon szabadságot nekem arra, hogy kétszáz lovas törö- 
köt - mert ugyan nem akarnék többet - hívathassak, a többi ifjak 
is törjenek fát egymással; ne állítsák azt a pogányok, hogy orcá- 
jukat előttük elrejtik; mivelhogy ők a dolognak indítói. Ha ők so- 
kaságukban és hatalmasságukban bíznak, mi a mi Istenünkben 
bízunk!" 

Az apródok (inasok) s általában a gyermekvitézek tehát szin- 
tén részt vettek a hadi játékokban. A törökökkel való kopjatöré- 
sek alkalmával azonban az a bevett szokás járta, hogy a gyermek- 
vitézeknek egyszeri támadásnál többet nem engedtek. Azaz, hogy 
az összecsapást meg nem ismételhették." 

Gondolhatjuk az anyák aggodalmát, mikor féltett kincsük, gyer- 
mekük először került a török vitézek kopjája elé. S képzelhetjük, 
minő öröm s büszkeség járta át a szívüket, mikor gyermekük sér- 
tetlenül s győzelemtől kipirulva tért vissza. 

A vitézi szokástörvény a serdülő ifjak kopjatörését annyira meg- 
kívánta, hogy anélkül előre nem mehettek. Hiszen csak az ilyen 
vitézi próbákon mutathatták meg, hogy a töröktől semmi félelmök 
sincsen, s hogy rátermettek a vitézi életre. Innét van, hogy még 
megmátkásodniok is csak akkor engedték őket, ha már megízlel- 
ték a török kopjának a hegyét. 

A meglett vitézek a bajviadalok alkalmával már nem eléged- 
tek meg egyszeri támadással, s nem is hajlékony, puhafa-nyelű 
kopját használtak, hanem nehéz és erős bajvívó kopjával rontot- 
tak egymásra. Nagy gyakorlottság, ügyesség, jó szem s acélizom 

kellett az ilyen viadalhoz. Ugyanis lóháton, vágtatva indultak egy- 
másra; s nem csak az ellenfél kopjájának kikerülésére kellett ügyel- 
niök, hancm arra is, hogy az ellenfélt ott találja a kopja, ahol leg- 
veszedelmesebb sebet üthet. A gyakorlott bajvívó az ellenfelé- 
nek a mellét vagy a fejét vette célba, s rendesen át is fúrta a pán- 
célt vagy a sisakot kopjájával, anélkül, hogy ő maga a nyeregből 
kibillent. Ha a kopjavas nem verte át a páncélt, s megakadt, ak- 
kor a felek rendesen lovastól együtt felborultak. A támadást né- 
ha ötször-hatszor is megismételték. Az egyik végre is olyan se- 
bet kapott, hogy a lóról lefordult. Bár a győztes most fejét vehet- 
te volna ellenfelének, ezt nem tette; mert az efféle viadal nem 
halálra szólott. Különben is a bevett szokás szerint a legyőzött 
fél ilyen esetben meghódolt, s a győztesnek kezét nyújtá." A se- 
besültet aztán az övéi elvitték a viadal helyéről. 

A győztest a bevett szokás szerint mind a két fél megtapsolta 
s megéljenezte. Áz övéi pedig dicséretekkel az egekig emelget- 
ték, s a végházakban ünnepélyesen fogadták. 

Ha a viadal halálra szólott, akkor a fődolog a nyeregből való 
kivetés volt. Ha ez sikerült, a győztes reá rohant az elbukottra, s 
karddal a fejét vette. Ezt a fejet azután, valamint a legyőzöttnek 
lovát s fegyverét győzelmi jelül magával vitte. 

Mondanunk sem kell, hogy az efféle kopjatörések mindég pán- 
célban és sisakban estek meg. 

Közönséges dolog volt a karddal, lóháton való viadal. Ilyenkor 
azonban ritkán öltöttek páncélt. Néha kopjával kezdték, s karddal 
vagy hegyes tőrrel folytatták a viadalt. 

A gyalogosok természetesen gyalog vívtak meg az ellenfe- 
lükkel. Ilyen esetben a két fél övig mezítelenre vetkőzött, s úgy 
vívott. 

Ritkán ugyan, de mégis előfordult, hogy a felek íjjal lőttek egy- 
másra. Szinnyey Sándor, Nádasdy Ferencznek (a Feketebégnek) 
kapitánya például nyíllövéssel terítette le az egyik béget a veszp- 
rémi mezőn rendezett bajviadalban." 

Mivel a bajviadalok sok nehézséggel jártak és sok költségbe 
kerültek, a XVI. században a legtöbb végbeli kapitányunk — nem 

törődvén a tilalommal — a vitézeket titokban vívatták meg. Azaz, 
hogy Bécsben nem koldultak engedelemért, hanem egyszerűen 
hitlevelet adtak a törököknek, hogy bántás nélkül jöhetnek a meg- 
jelölt mezőre. S megérkezvén ezek, a viadalt szép csöndben ki- 
szolgáltatták. Ilyen alkalommal néha 8-10 bajviadal és kopjatö- 
rés 15 megesett. 

Ez természetesen olcsó mulatság volt. A szegényebb vitézek- 
nek azonban csak az ilyen viadalban lehetett részük. A főtisztek 
és a nevesebb hadnagyok azonban így titokban nemigen vívhat- 
tak meg az ellenfeleikkel. Az ő vitézi nevük, állásuk és tekinté- 
lyük megkívánta, hogy a végbeli világ hírével, barátjaik jelenlét- 
ében, két szép sereg előtt essék meg a bajviadaljuk. 

De azért a költség kímélése szempontjából még a főbb tiszte- 
ket is olykor egyszerre vívatták meg. 

Minden valamire való bajviadal után a két kísérő sereg lako- 
mát csapott s mulatott. Az ilyen mulatozás volt a legjobb alkalom 
a vitézek megismerésére. Az egykorú levelek szerint ugyanis 
megcsodálták kiválóbb lovagjainkat és szorgosan kérdezősköd- 
tek a nevük és a lakásuk felől. Egyik a másiknak a fegyvereit ma- 
gasztalta, majd meg a paripáját csodálta. S ha szétváltak, egyik a 
másiknak jó hírét s nevét vitte tovább. Innét van, hogy a török 
végbeliek a kiválóbb magyar vitézeket név szerint ismerték. Így 
értjük meg, mint ismerhették a mieink a főbb török vitézek lova- 
inak még a nevét Is. 

Az igazi vitéz szemében tehát az efféle viadal mulatság és gyö- 
nyörűség számba ment. Nem csoda tehát, hogy mind a mieink, 
mind a törökök közül boldog-boldogtalan jelen kívánt lenni a baj- 
viadalon. Hiszen ennél szebb vitézi mulatság, izgatóbb játék se- 
hol sem kínálkozott. Lehet-e az igazi vitézre nagyobb gyönyörű- 
ség, mint látni két jó vitéz mesteri küzdelmét, kohó parázsaként 
villogó szemét, a reszkető ínú s verejtékes paripák fickándozá- 
sát? Minden szem rájuk mered, mindenki lélegzetét visszafojtva 
lesi a szablyák villanását, vagy a kopják recsegését. S mindenkit 
elragad az öröm, ha győzni látja a maga vérét. Nem csoda hát, hogy 
minden ilyen viadal ezernyi vágyat kelt, s ezernyi szívbe vet üsz- 
köt. Van-e erő, mely ezt eloltja? 

Írott emlékeink örökké hirdetni fogják, hogy a magyar vitézek 
a személyes viadalokban rendesen nagy emberséget művelének. Bár 
a törökök is kitűnő lovasok, jó kopjások s derék vívók voltak, azért 
a személyes viadalokban a mieinkkel még sem bírtak. Ahol az 
egyéni kiválóság döntötte el a győzelmet, ott a pálmát majd mind- 
ég a mieink vitték el. A halálos bajviadalokról reánk maradt tudó- 
sítások világosan hirdetik, hogy ötven eset közül a törököknek a 
legjobb esetben csak egyszer sikerült a legyűrt magyar vitéz fe- 
jét magukkal vinniök. A többi esetben azonban a mieink vitték el 
a borostyánt, s így — ha véresen is — de majd mindég győztesen 
szálltak vissza megaggodt palánkjaikba, ahol ágyúk dörgése, trom- 
biták harsogása s a nép örömrivalgása fogadta őket. Aztán nagy 
vígan lakoztak, s az énekesek ajkán, a hegedűsök lantján csen- 
gett a magyar dal a nemzeti tisztesség megoltalmazóiról. 

A végházak és a kastélyok népének mennyi próbán kellett fo- 
rognia, mennyit kellett magát gyakorolnia, hogy a személyes via- 
dalokban ilyen fényesen megállja a gátat, ki-ki elgondolhatja. Hi- 
szen jól tudjuk, hogy a törökök szívében is bátorság lakott; tud- 
juk, hogy serények voltak, mint a sólymok s gyorsak, mint a vil- 
lámok. S mégis hányszor kellett pironkodniok legyőzött s földön 
fetrengő daliáik miatt? 

A török-magyar bajviadalok egykorúak a török-magyar hada- 
kozással. A XVI. század előtt azonban az ország gyepűi és végei 
javarészt a Balkán félszigeten lévén, a viadalok ott estek meg. 
Ott a régi magyar dicsőség e termékeny mezemn folytak a vitézi 
játékok, ott mérték össze fegyvereiket a legjobb vitézek, igazlani 
óhajtván, hogy nem avult meg még a magyar szellem. Mindenna- 
pi jelenség volt ott a török és a magyar vitézek bajviadala. Följe- 
gyezni az ilyest érdemesnek sem tartották. De a régi magyar cí- 
meres levelekben szereplő török fejek, levágott karok stb., mint 
valami rég elhagyott temető porladó sírkövei — mégis hirdetik, 
hogy a vitézi tisztesség védőit, az önfeláldozó bajnokokat becsül- 
ni tudták. 

Igen sok bajviadal esett meg a lándorfejérvári Vracsa nevű me- 
zőn. Ez a sík terület volt a szendrői törökök és a lándorfejérvári 

magyarok szokásos találkozó helye. S ha két csapat találkozott it- 
ten, viadal nélkül egyik sem távozott. Az 1514. évben a végszendrői 
szpáhik nagyhírű feje: Ali táncoltatta a lovát a vracsai mezőn. Leg- 
jobb vitézei is vele voltak. E hírre a magyarok is kiszálltak a vár- 
ból, s harcra hívták a törököket. Ali erre szózatot bocsátott a ma- 
gyarokhoz: ne zsákmányért — úgymond -, hanem dicsőségért küzd- 
jünk. Ha van köztetek vitéz, ki velem a bajt fölveszi, álljon elő, s 
víjjunk meg egymással. 

E szóra a magyar csapatból kiugratott Dósa György, s kész- 
nek jelenté magát a viadalra. Először — a bevett szokás szerint — 
kopjával rontottak egymásnak. A kopjatörés után meg karddal kí- 
sérelték meg egymást. A küzdelem közepett Dósa György oly 
erővel sújtott Ali felé, hogy páncélos karját egy csapással ketté- 
szelte, Ali ájultan bukott le a lováról, s Dósa hamarosan fejét vet- 
te neki. Pompás paripáját, s fegyvereit Dósa magával vitte. 

Mindez a dandárban álló török és magyar lovagcsapat színe 
előtt történt. A viadal után mindkét sereg békével hazaszállott, 
Dósa hírét hordozván mindenfelé." 

Ha az egykorú krónikásoknak hitelt adhatunk, Dósa György- 
nek még több ilyen bajviadala is volt a lándorfejérvári mezőn. S 
nem ő volt az egyedüli magyar, aki az ilyen viadalban kedvét lel- 
te. Káldy Miklós, ,a vén lándorfejérvári vitéz" például egyik ké- 
sei levelében maga írja, hogy amikor még Lándorfejérvár magyar 
kézben volt, név szerint ismerte a végszendrői s egyéb végbeli 
török vitézeket. Ezekkel együtt gyakran rendeztek személyes 
bajviadalokat a lándorfejérvári Vracsa nevű mezőn. Itt vette ő fe- 
jét a zonoki vajdának, Amhát kapucsi basának, Amhát agának stb." 

A XVI. század első évtizedében — amikor bajviadalok még tilt- 
va nem voltak -— több tisztünk a törökökkel vívott párbajával ala- 
pította meg hírnevét. Ismeretes például, minő nagy port vert föl 
Krusith Péter zengi várkapitánynak Klissza vára alatt vívott baj- 
viadala, melyben ellenfelét megölte volt." Maga a bán ajánlotta 
Krusithot ez alkalommal a királynak kitüntetésre, megírván ró- 
la, hogy jeles példát mutatott a vitézeknek! 

Amikor Kesás Pált 1546-ban a dunántúli főkapitányságra aján- 
lották, Salm generális a többi között azért kardoskodott mellette, 
mert Sziget alatt bajt vívott az egyik előkelő török vitézzel, s le- 
győzte őt." 

Ebben az időben tehát még érdemül tudták be a vitézeknek a 
bajviadalokat. Tehát mintegy nógatták, ösztökölték őket arra, hogy 
a jelesebb török lovagokkal szerencsét próbáljanak. S mivelhogy 
az egyéni és a nemzeti hiúság is erre ösztökélte a mieinket, las- 
san-lassan mindennapi jelenséggé lesz a bajviadal. Még a kardo- 
sabb főpapjaink is igyekeztek megmutatni, hogy nem lett kővé 
bennök a magyar lélek; s ha alkalmuk kínálkozott, bizony ők sem 
vonták meg magukat a párviadaltól. Albert? prépostról írja pél- 
dául Bornemissza Pál uram, hogy Enyingi Török Bálintot 1538- 
ban párviadalra hívta ki a pozsonyi mezőre. Mivel pedig Török 
Bálint nem jelent meg, a haragra lobbant Albert úr Mehemet bég 
ellen fordult." 

Szamosközy megemlékezvén a régi török-magyar bajviada- 
lokról, azt írja, hogy Pekry Lajos, Sarmasághy Miklós és Gyulaffy 
László voltak a leghíresebb magyar bajvívók. Szamosközy ezt bi- 
zonyára mint közhírt hallotta. Valami igazság azonban lehet ben- 
ne; mert hiszen Pekry Lajos 1537-ig mint a legvakmerőbb s a leg- 
harciasabb huszárfőtiszt volt ismeretes, aki Szlavóniában éveken 
át küzdött a törökkel. Személyes viadalairól azonban semmi ada- 
tot sem sikerült találnunk." Sarmasághy Miklóssal is így vagyunk. 
Gyulaffy László bajviadalairól azonban már írott emlékeink is van- 
nak. Ő csakugyan a legelső bajvívóink közé tartozott, aki — míg a 
törökkel barátságot nem kötött — egyetlen jó nevű vitézöknek 
sem hagyott békét. Mint harcon forgott jó vitéz, a bajviadalokban 
találá legfőbb örömét. Még a leghatalmasabb budai basát: a vitéz 
Musztafát is kihívta bajviadalra. 5 mikor ez nem hajlott a hívó sza- 
vára, mocskos vitézi levéllel akarta őt viadalra erőltetni. 

Jeles bajvívó hírében állott a tragikus végű Állya Mátyás is. 
Fiatalabb korában a horvát-szlavón végekben gyakran mérte össze 
a kardját a nevesebb törökökkel. Nem is mert mindenki vele szem- 
beszállani. Az 1542. évben a mieinktől sokszor emlegetett Deli 

Alyt hívta ki viadalra. Miután a hely és az idő dolgában megegyez- 
tek, Állya Mátyás szép kísérő haddal megjelent a viadal helyén. 
Deli Aly azonban nem mutatta magát. Ugy látszik, megbánta a 
dolgot, s elrejté magát." 

A dunántúli végbeliek egyik legismertebb s legjobb nevű vi- 
téze volt Magyar Bálint uram. Azok közé tartozott, akiket a törö- 
kök is nagyra tartottak és becsültek. Még mint pécsi vitéz orszá- 
gos nevet szerzett magának a híres Musztafa bégnek bajviadal- 
ban való legyőzésével. Aztán a nádorispán hadainak lett a főkapi- 
tányává. Mint ilyen számtalan viadalban küzdött és sok bajt ví- 
vott. Ibráliom béggel például a nádorispán tilalma ellenére is bajt 
vívott.? Le is győzte őt, de mivel a viadal titokban történt, semmi- 
féle tudósítás sem maradt ránk a párbaj lefolyásáról. Amint Gyulaffy 
László, úgy Magyar Bálint is vénkorára a török barátságra adta 
magát. Addig küzdött ellenük, míg jól megismervén őket végre 
barátjukká lett. Nem ritka jelenség ez a végbeli világban! 

A XVI. század egyik ünnepelt vitéze volt Zolthay István. Eger- 
várában és Szendrőben véghezvitt vitézi dolgai eléggé ismerete- 
sek. Az egykorú levelek és a krónikások egyértelműen kitűnő 
bajvívónak mondják őt. Bármint tiltották is a bajviadalokat — ha a 
vitézi tisztessége forgott kockán -, szó nélkül ment ki. A vitézi 
név volt ugyanis a legfőbb kincse. Ő maga írja 1564-ben Zaynak: 
, Dudja nagyságod, hogy az Zolthay nemzetbe nincsen nagyobb 
énnálamnál; mert az kik voltak, meghaltanak. Még eddig szégyent 
nem vallott az én nemzetem!"? 

Az 1550. év augusztus havában esett meg Kapitány György 
viadala Hubiár agával. Ez a Kapitány György Losonczy Istvánnak 
hollókői kapitánya volt. Mint ilyen, egyik török rabon hajba ka- 
pott Hubiár agával s mocskos vitézi levélben bajt írt reá. Hubiár 
fölvette a kihívást. Losonczy azonban nem adott Kapitánynak szabad- 
ságot a viadalra. Erre Kapitány György bújában otthagyta Losonczy 
szolgálatát, Báthory György urammal kötött szegődséget, s Salm 
Miklós generálishoz ment, hogy tőle eszközölje ki a viadalra szó- 
ló engedelmet. Itt is hiába fáradott. Erre utolsó költségével Bécs- 
be ment, s magának a királynak könyörgött, adna néki szabadsá- 

got a viadalra. Sok huzavona után végre megkapta az engedel- 
met. Erre kellő kísérettel megjelent a bujáki mezőn, a viadal szín- 
helyén. A bajviadal országszerte nagy érdeklődést keltett. Maga 
Losonczy István is szép haddal jelent meg Bujákon. Eljött Bebek 
György, Balassi János, aztán Zay Ferencz is a maga válogatott lo- 
vaghadával. A törökök is fényes szerrel s jó készülettel jöttek. A 
híres Amhát aga, továbbá a legjelesebb török bajvívó: Dsáffer aga, 
aztán Csirkin aga négyszáz pompás lovaggal jött a bajviadalra. 
Dandárba állván a két szép sereg, kicserélik a kezeseket s megvá- 
laszták az igazlátókat. Magyar részről a hős Zolthay István és Jánossy 
Pál voltak az igazlátók, vagyis a bajviadal vezetői. 

Hubiár és Kapitány György lóháton, kopjával rontottak egy- 
másnak. A kopják teljesen elhajoltak, s Kapitány György kopjája 
megsérté Hubiár lovát; Hubiár kopjája meg Kapitány kemény fe- 
jén tört ketté. Mivel el volt végezve, hogy a lovat sérteni nem 
szabad, a törökök nagy lármát csaptak s a viadalt megállították, A 
magyar igazlátók azonban megmagyarázták, hogy Hubiár lová- 
nak a megsértése véletlenből történt. Ezen a törökök is meg- 
nyugodtak. A viadal tehát tovább folyt. Most hegyes tőrrel tá- 
madtak egymásra. Kapitány a kezén sebet kapván, a markát elönté 
a vér, s a hegyes tőr kiesett a kezéből. Másik hegyes tőrrel foly- 
tatta a vívást. De csakhamar ez is kiesett sebes kezéből. Most a 
buzogányával kezdé Hubiárt döngetni, s olyat ütött rajta, hogy az 
leszédült, de egyúttal a buzogány is elrepült Kapitány kezéből, 
Most handsárral folytatták a viadalt. Kapitánynak már az arcát is 
elborítá a vér, a kezéről is erősen csurgott. Az igazlátók tehát meg- 
állították a viadalt, s Kapitány Györgyöt hirdették ki győztesnek." 

A kezesek elbocsátása után a két sereg aztán hazafelé indult, 
hogy otthon nagy vígan lakozzék. A viadalon sok derék vitéz vett 
példát és sokan itt tudták meg azoknak a daliáknak a neveit, akik- 
kel a bajt majdan fölvehetik." 

Az 1554. év nyomán a temesi és a lippai törökök vagy negy- 
ven gyulai és váradi vitézünkre írtak bajt. Mivel ezek az adott vi- 
szonyok miatt nem mehettek ki azonnal, kötődző levelekkel eről- 
tették őket a viadalra, s azzal fenyegetőztek, hogy ha ki nem jön- 


66 


nek, mocskos ajándékot küldenek nekik. Erre Zaberdinus Má- 
tyás váradi püspök megengedte a bajviadalt. Ennek helyéül a két 
fél - közös megegyezéssel — a pankotai mezőt választotta. A ki- 
tűzött időben úgy a mieink, mint a törökök fényes haddal jelen- 
tek meg. A magyarok a megyék nemességével együtt lehettek 
vagy ezerkétszáz lóval. A törökök a gyalogságon kívül négyszáz 
lovon való jó vitézzel jöttek. Miután a kezeseket (túszokat) ki- 
cserélték, s az igazlátókat megválasztották, a viadalhoz fogtak. 
Elsőnek Székely Balázs hadnagy állott ki, akivel Kunovics Mehe- 
met aga vette föl a halálra szóló viadalt. Az izgató küzdelem jó 
sokáig tartott. Hab verte ki a lovakat, veríték a vívókat. Az éle- 
tért és a vitézi nevéért küzdött mind a két fél, tehát minden em- 
berit megpróbált. Székely Balázs már három sebből vérzett, s az 
övéit mély aggodalom fogta el. Ekkor erejének utolsó megfeszí- 
tésével kiveté a nyeregből Mehemet agát. Aztán, mint a héja a 
tik fiára, úgy csapott le a földön fetrengő Mehemetre, hogy a fe- 
jét vegye neki. E pillanatban szokatlan jelenség történt. A törö- 
kök sorából kiugrott Rechep aga, a legyőzött Mehemetnek édes 
testvére s ráborulván fivérére, vad fájdalommal kérte Székely 
Balázst, kegyelmezzen meg a testvérének. Székely Balázs a to- 
lakodó felé sújtott kardjával, s annak fején sebet ütött. Áz igazlá- 
tók is odarohantak, s Rechep agát a bajviadalba való avatkozása 
miatt jól elverték. Székely Balázs azonban még sem élt a jogával, 
s nem fejezte le Mehemet agát. Ugy látszik, hogy hajolt a könyör- 
gő szóra, s kegyelmet adott Mehemetnek, akit aztán a boldog Rechep 
aga magával cipelt." 

Most a többi kihívott magyar vitézre került a sor. De hiába áll- 
tak ki, a törököknek Mehemet aga legyőzése után elment a ked- 
vük a további viadaltól. Erre Zeberdinus püspök megizente a bé- 
geknek, hogy ha a török vitézek a viadal elől kitérnek, bajrahívó 
leveleket írni többé ne merjenek; mert a magyarok az efféle le- 
veleiket lábukkal tiporják a sárba." Ez a felszólítás kárba veszett. 
Egyetlen török vitéz sem mert kiállani, s a magyarok szidalmai 
és gúnyolódásai között hazaszállottanak. 

A török túszok - írja Zaberdinus püspök - csodálták hadain- 
kat, s bámulva szemlélgették harcra kész vitézeinket." 

Bár ez időben a végbelieket már erős tilalommal tiltották a 
bajviadaloktól, azért egy nap sem múlt el az efféle lovagi játék 
nélkül. A végbeli vitézek levelei másról sem igen szólnak, mint a 
bajviadalokról; elméjükben egyebet sem forgattak, mint a török- 
kel való küzdelmet. A félsz nemigen háborgatta őket, s ha valaki 
mégis hajlott a tiltó rendelet szavára, hát engedélyt kért a viadal- 
ra. Amíg a nádorispáni székben Nádasdy Tamás ült, a főember 
szolgáknak nem kellett attól tartaniok, hogy a viadalra szóló en- 
gedélyt megtagadják nekik. 

Bizonyára Nádasdy Tamás közbenjárásának köszönhetjük, hogy 
Zrinyi Miklós bán is engedelmet kapott a bajviadalra. A szigetvá- 
ri hős -— mint tudjuk — Mehemet bosnya basát hívta ki viadalra. A 
basa a nagynevű hősnek bajtíró levelét jó néven fogadta, S a Vvia- 
dalt fölvette. Természetes dolog ez; hiszen Mehemet basa csak a 
maga hírét növelte azzal, hogy Zrinyinek kész volt kiállania. 

Ezenközben Zrinyi Miklós azon vesződött, hogy a viadalra szó- 
ló engedélyt megkapja. Ez bizony nehezen ment. Nem is csoda, 
hiszen Bécsben jól tudták, hogy ha már maga a bán is bajviadalra 
adja a fejét, akkor egész sereg vitéz indul majd az ő példáján. Ezért 
az udvar sokáig vonakodott az engedelem megadásától. 

Ez a huzavona nagyon megbátorította Mehemet basát. Szen- 
tül hitte, hogy Zrinyi megbánta a dolgát, s nem jön ki a viadalra. 
A végbeli szokás szerint hát kötödző levelekkel kezdé Zrinyit csik- 
landozni. Egyik belső embere, Mehemet aga még Keglevits Pé- 
tert is megkereste a levelével. Sem a király, sem Zrinyi — írja Mehe- 
met - nem állják a szavukat. Zrinyi uram nagy hegyre támadt ke- 
vés profonttal, s most láthatatlan akar lenni. Ám ha ki nem jő a 
bajviadalra, tudja meg, hogy az e földön való vitézek nem a Zrinyi, 
hanem a Possedárszky nemzetség fiának fogják őt tartani. 

Eközben Zrinyi megkapta a viadalra szóló engedelmet. E hír- 
re Mehemet basának a hetyke hangja azonnal elállott. Ugy tet- 
szett, hogy a kedve nagyon is elment a bajviadaltól. Legalább er- 
re mutatott az a körülmény, hogy a portán jelentést tett Zrinyi 

naszára aztán a király visszavonta a nek a adott engedelmet, 
s megtiltotta a viadalt." Most azonban a bán is megkötötte ma- 
gát, s a vitézi tisztesség nevében követelte az engedelem meg- 
adását. 

Sok vesződés után végre ez is sikerült. A király azonban ke- 
ményen meghagyta neki, hogy a bajviadalra ötszáz lovagnál töb- 
bet ne vigyen, máskülönben fejét és vagyonát veti kockára. Zrinyi 
cseltől tartván, kevesellte az ötszáz embert. Erre a jóindulatú 
Nádasdy Tamás a saját rokonának: Nádasdy Kristófnak a szép ha- 
dát is mellé adá. Az 1554. év augusztus 20-án indult meg Zrinyi a 
szentgyörgyvári mezőre, vagyis a bajviadal kitűzött helyére. 

Mi szép volna tudnunk, kik és minő szerrel kísérték a sziget- 
vári hőst tisztessége e napján! Mi tanulságos lenne ismernünk a 
pornpás török sereg fővitézeit, szerét és viselkedését! Sajnos, 
nincs, aki e kérdésekre feleletet adjon. Pedig bizonyos, hogy Zrinyit 
az egész ország figyelme és aggodalma kísérte a viadal helyére! 
Az is szent igaz, hogy Bécsben csak oly szorongva várták a via- 
dalról szóló hírt, mint a fényes portán. S még sem akadt, aki ki- 
merítő jelentést írt volna a viadal! lefolyásáról. Maga Zrinyi nem 
azon emberek közé tartozott, aki a saját dolgával dicsekedett vol- 
na. Őkigyelme egyszerűen megbízta Zichy István uramat, mond- 
ja el odafönt, mint esett meg a bajviadal. Ő maga pedig hadával 
együtt békével hazaszállott. 

Sok és érdekes bajviadal esett meg Szigetvárott, a magyar di- 
csőség e jelentős székhelyén, hol annyi hősünk gázolt véren át a 
sírhoz. Az egykorú levelek gyakran ejtenek szót a bajviadalokról, 
de csak kevés vitézünknek a nevét emelik ki a feledékenység éjé- 
ből. Akkor úgyis tudta minden jóravaló vitéz, ki micsodás ember- 
séget mívelt, tehát nem volt szükség a kardok hósi játékát tollra 
venniök. Hogy később a hír fiai szűk hajlékba szorulnak, s hogy a 
szárnyas röptű idő elfeledteti őket, arra senki sem gondolhatott 
akkor. Pedig így történt. 

Az 1555. évben Horváth Vitus szigetvári főlegény egy napon 
két törökkel vívott súlyos bajt, s a két sereg színe előtt mind a 

kettőt legyőzte. Úgy látszik, hogy az ellenfeleinek a fejét Bécsbe 
vitte, s ő felségének is bemutatta. A király ugyanis Horváth Vitus- 
nak hét rőf sája posztót s húszforintnyi útravalót adatott." Esze- 
rint Horváth Vitus a viadalokat tiltó rendelet áthágása miatt nem 
büntetésben, hanem királyi jutalomban részesült. 

Ugyanezen (1555.) évben más végházaink körül bajra bajt vív- 
tak. Koskóczy Vitál jelenti például a nádorispánnak: , Vasárnap 
keddig itt Babolcsán leszen bajviadal. Egynéhányan az uraim meg 
akarnak vívni." Therjék Tamás ugyancsak a nádorispánnak je- 
leni, hogy Selpy István bajviadalára kellett elmennie." Ugyanek- 
kor a komáromi és a győri mezőn 1s készülődtek a bajviadalok- 
hoz. A győri azonban elmaradt, mert a budai basa a kihívó kopjá- 
kat más vitézeknek küldette el." 

A nagyhírű Bosnyák Márton kapitánynak ugyanez évben két 
törökkel is meg kellett vívnia. Engedelemért ő maga folyamo- 
dott a nádorispánhoz. Viszonzásul éltig való szolgálatát ajánlja 
neki. , Hadd vívjak meg véle — írja Bosnyák uram -, mert míg vé- 
ge nem leszen ennek, addig holt-elevennek tartom magam mind 
az töröktől s mind az keresztény szolgáló uraimtól."" 

Zichy István, a nádor főkapitánya is melegen írt Bosnyák Már- 
ton érdekében. Jámbor és vitézlő ember ő - írja a nádornak -, s 
így meg kell adni néki az engedelmet. Svastyth is most vívott meg 
az ellenségével Szigeten, a babolcsiaknak is most leszen viada- 
lok. Ezekkel együtt Bosnyák is elvégezheti a dolgát." 

A következő évben esvén meg Sziget megszállása, a bevett 
szokás szerint az ostrom idején is több párbajt vívtak. Így példá- 
ul Horváth Márton személyes bajviadalban kivetvén török ellen- 
felét a nyeregből, fejét vette, s azt győzelmi jelül a várba bevitte." 

A nagyhírű Farkasits Gergelyt, aki Losonczyval végigküzdöt- 
te a temesvári ostromot, s aki, miután a törökök fogságából ki- 
szabadult, Szigetvárott kapitánykodott, az 1557. évben a híres 
Kazun basa hívta viadalra. Farkasits annyira megörült a kihívás- 
nak, hogy a bajírás vétele után azonnal lóra ült, s Kazun basát ke- 
resni indult. Ezzel egyidőben a nádorispánnak is írt a szokásos 
engedély megadása ügyében. , Ha ki nem mennék a bajra — írja — 

ő felsége kenyerét meg nem érdemelnén), s ha a basa nem jönne 
ki, átkozott legyen a kenyere. En a halálra elkészültem, s ha meg- 
halok, van itt elég sok jó vitéz, aki a helyemet majd tisztességgel 
betölti"." 

Verancsics egri püspök, a kor szellemétől űzve, szintén a baj- 
viadalok kedvelőihez szegődött. A jó egri vitézeket nemcsak, hogy 
nem tiltotta a viadaloktól, de olykor egyenest maga vezette őket 
a mezőre. Az 1558. év tavaszán például az egyik hatvani török 
bajra híván Verancsics lovagjainak egyikét, a püspök megenged- 
te a bajviadalt (, coactus militibus assentir1"). Ma — írja a püspök 
Miksának — pompás szerrel, ezer lovon való vitézzel és gyalog- 
gal egész napon át vártunk a végbemenendő bajviadal helyén a 
törökökre. De hiába. Sem nem jöttek, sem nem izentek. S mivel 
közben fölséged szigorú rendelettel tiltá meg a viadalt, én is ki- 
hirdettem vitézeimnek, hogy királyi engedelem nélkül nem sza- 
bad bajt vívniok." 

Verancsics tehát - amint látjuk — csak akkor tiltá meg a via- 
dalt, mikor látta, hogy a török úgy sem jött el a kitűzött helyre. 

Valamivel később, mikor az udvar a bajviadalokat még kemé- 
nyebben tiltotta, Verancsics püspök levélben kérte Miksa cseh 
királyt, engedné meg, hogy Szatkay Ferencz, akit egy szolnoki 
török vitéz hívott bajviadalra, az ellenfelével megvívhasson. Mik- 
sa király erre meghagyta a püspöknek, hogy Szatkay Ferenczet 
tiltsa el a viadaltól." 

Megnyugodott-e ebben Szatkay, nem tudjuk. Annyi azonban 
bizonyos, hogy a vitézek ilyen esetben titokban vívtak meg az el- 
lenfelükkel. 

Ugyancsak 1562-ben Magyar Bálint — aki jómaga is híres baj- 
vívó volt — szintén azon fáradott, hogy Törpendy részére a bajvi- 
adalra szóló engedélyt megszerezze. , Azféle szegény emberek 
öklelése miatt - írja ez ügyben — könnyű volna megmaradnunk! 
Hiszem, hogy ha az császár hada mind olyan volna, mint ű, töb- 
bet tartana az föld is." 

Semmi nyoma annak, hogy Törpendy a viadalra szóló enge- 
délyt megkapta. De -— amint tudjuk -— azért ő még is kiment a via- 
dalra. 

Ebben az időben történt, hogy az egri huszárok nyolcvan szol- 
noki lovast szétvertek. Az elfogottak között volt Zarhán aga is, 
akit abban az időben a legveszettebb bajvívónak tartottak." Ez a 
Zarhán aga — írja Mágóchy György - a nyáron is megjelent Eger 
vára előtt, s bajrahívó kopjáját a kapuba vágta. 

Az 1564. évben Gersei Petheő János főkapitány írja Oláh Mik- 
lósnak, hogy Boldogasszony napján leszen az ő fő és utolsó dol- 
ga: bajvívása az ő ellenségével. Erre az alkalomra meghívja is- 
merőseit és jó barátait, hogy ilyen tisztessége idején mellette le- 
gyenek. , Mostan lészen -— írja — mind életem, mind halálom. 

A bajviadalok még az 1566. évben kiütött háború alkalmával 
sem szüneteltek. Szamosközy írja, hogy míg János Zsigmond Szulej- 
man belgrádi táborában időzött, Csukás Péter egy trák eredetű 
török vitézzel bajt vívott, s azt keserves küzdelem után legyőzte. 
A győztes Csukást úgy a török, mint a magyar vitézek nagy lár- 
mával és tapsolással ünnepelték. A király pedig nemességet és 
birtokot adott néki. 

Ugyanez évben esett meg a nagyhírű főkapitánynak: Pogrányi 
Benedeknek a bajviadala. Ökigyelme a többször megénekelt s je- 
les Mahmut béget hívta ki halálos viadalra. Sikerült is néki Mah- 
mutot a nyeregből kivetnie. Mire aztán fejét vette néki.? 

Az egykorú levelekből s krónikásaink munkáiból tudjuk, hogy 
Szigetvár és Gyula megszállása alkalmával alig múlik el hét baj- 
viadal nélkül. A mieink a várból ki-kijönnek, kopját törnek s bajt 
vívnak a törökökkel. Aztán megint visszaszállnak a várba, ma- 
gukkal vivén a török fejeket. 

Szigetvár és Gyula eleste után megkezdődtek a békealkudo- 
zások. Úgy látszik, hogy a bécsi udvar igen fontosnak tartotta a 
bajviadalok betiltását, mert a követeknek határozott utasításul 
adta, hogy a súlyos viszálykodást, Zavart és mozgalmat okozó bajra- 
hívások és bajviadalok a békesség ideje alatt tiltassanak meg. S 
aki valakit személyes viadalra ingerel, azt a másik fél följelenté- 
sére a legkeményebben kell megbüntetni." 

Az alkudozó felek aztán csakugyan kimondották, hogy a bajra- 
hívás és a bajviadal tilos és kemény büntetésre méltó cseleke- 

det. S akik e tilalmat áthágják, azokat mint frigytörőket és béke- 
rontókat büntetik. 

Bár mind a budai basa, mind a király kihirdettette a bajviada- 
lokat tiltó végzést, a vitézek ügyet sem vetettek arra. Ha a por- 
tyázást a halálbüntetéssel sem lehetett megakadályozni, akkor a 
vitézek gyönyörűségének: a bajviadalnak holmi tiltó végzéssel 
még kevésbé vethettek gátat. 5 csakugyan azt látjuk, hogy a vég- 
beliek kényük-kedvük szerint járogattak ezután is az ellenség 
várai alá, hogy ott kopját törjenek s bajt víjjanak. Az igazat írta 
tehát Musztafa budai basa, mikor 1568. szeptember hó 5-én je- 
lenté Bécsbe, hogy a bajviadal ugyan tiltott dolog, de azért tö- 
mérdek sok esik meg a végházak körül. A tihanyiak és a lévaiak 
is csak az imént jöttek Sámbok alá, hogy ott a török vitézekkel 
kopját törjenek." 

E jelentésre meg a bécsi király követei felelék, hogy az esz- 
tergomi törökök szakadatlanul bajviadalra erőltetik a komáromi- 
akat, mondván, hogy nékik a basa megengedte." 

Es így ment ez mindenütt. Hiszen még a leghatalmasabb bu- 
dai basát: Musztafát is bajra hívták a mieink. S ha a fővitézek túl- 
tették magokat a tiltó rendeleten, akkor azok, akiknek semmi vesz- 
teni valójuk nem volt, még kevesebbet adtak rá. Tehát vígan foly- 
tak a bajviadalok. A végbeli életnek olyan mindennapi jelenségei 
voltak ezek, hogy még pennára venni sem tartották érdemesnek. 
Nem csoda tehát, hogy a legtöbbjét örök homály fedi. 

Számos vitézünk akadt, aki a párviadalokban ez időtájt nem- 
csak ismert, de egyenesen nagy nevet szerzett magának. Ilyen 
volt például a törökverő s nagy erejű Túry Györgyünk, a magyar 
végbeli világnak e ragyogó csillaga. Valamennyi egykorú króni- 
kás és levél megírja, hogy a bajviadalokban őkegyelmét legyőz- 
hetetlennek tartották. Sajnos, magukról a bajviadalokról nem- 
igen ejtenek szót. Pedig Túry Györgynek már lévai kapitány ko- 
rában a bajviadal volt legfőbb gyönyörűsége. Hogy is szól az éne- 
ke? 

Zöldítsétek egek hamar az erdőket: 
Hogy próbálhassuk már nyugodt fegyverünket 


Deli Kortván béget kezünkbe kerítsük, 
Délceg Mehemetet lováról ökleljük stb. 


Istvánffy Miklós írja Túry Györgyről, hogy a híre még Ázsiá- 
ba is eiszállott. Az 1565. évben Karalikos nevű, hatalmas erejű 
török vitéz csak azért jött hozzánk Mesopotániából, hogy a nagy 
Túryt megismerje, s vele a fegyverét összemérje. Ez a kívánsá- 
ga azonban nem teljesült. Csataközben ugyanis bajviadalra hívta 
Thallóczi Bánffy Bálintot, a legjobb könnyűháti lovasok egyikét. 
Bánffy a kihívást elfogadta, s miután a két sereg fölállott, a kop- 
jás párbajozók oly erővel rontottak egymásnak, hogy mindketten 
lovastul fölborultak. Bánffy Bálint előbb kapván lábra, a nagy ere- 
jű Karalikost megsebezte és szolgájával lefejeztette. A szegény 
Koralikosnak tehát a sors nem engedte, hogy a nagy Túry Györ- 
gyöt megkísérelje. 

Sok bajt vívott Túry Györgyünk palotai kapitánysága idején. 
Neve és híre ekkor már olyan volt a török földön, hogy a legkitű- 
nőbb török vitézek egyenest azért gyakorolgatták magukat a kop- 
jatörésben és a szablyaforgatásban, hogy egykoron a csodált Túry 
Györggyel bajt vívhassanak. Dicsőség és megtiszteltetés volt ez 
minden török vitézre, még ha a Szent Mihály lován hozták is őt 
vissza. 

Élt ez időben Hatvan várában bizonyos Dsáffer vajda nevű, 
nyughatatlan vérű török vitéz. Ismerte őt az egész magyar föld, 
hisz nála veszettebb bajvívó, vakmerőbb portyázó alig akadt. Még 
Mágócsy Gáspár is azt írja e kitűnő vitézről, hogy a basák és bé- 
gek szemefénye ő, aki az egri vitézeknek sok keserű órát szer- 
zett már. A derék Bánya Jánost, a vitéz Nádasdy Farkast ő ejtette 
rabbá; az ő kopjája veté ki a nyeregből a legnehezebb vitézeinket, 
az ő kardja volt készen mindég a viadalra. 

Az ilyen ember természetesen égett a vágytól, hogy a félve 
emlegetett palotai kapitánnyal: Túry Györggyel is összemérhes- 

se a fegyverét. A bajviadal csakugyan megtörtént." Melyik volt a 
győztes, nem tudjuk. Csak annyi bizonyos, hogy Túry Györgyről 
még később is azt hirdették, hogy a bajviadalban senki őt meg 
nem győzte. 

Túry György Palota megszállása idején is több bajt vívott. Mint 
a XVI. század vitézei általában, ő sem lakott szívesen kővárban, ő 
is a mezőn akart szenvedni, ahol minden igaz lovas szabadnak 
érzi magát s kényére-kedvére száguldozhat. Legjobb vitézeivel 
együtt tehát ő is ki-kijött Palota várából, hogy a megszállókkal 
felvegye a harcot. Zrinyi Miklósunk ezekről teljesen ugyanazt 
énekli, amit az egykorú levelek is mondanak: 


Szégyenli az Túry, hogy vagyon kűfalban 
Sáncolva, akarna lenni táborában, 

Mint erős oroszlán nem késik barlangban, 
Mikor fekve találják vadászok abban. 


Kiugrik haraggal, sok erős dárdát ront, 
Vadász halomban mar, erős hálókat bont, 
Valamerre fordul, piros vért sokat ont, 
Így Túry cselekszik, töröktől bántódott. 


Túry György - amint tudjuk — palotai győzelme után az idő- 
közben királyi végházzá lett Kanizsán szolgált tovább, mint főka- 
pitány. Kanizsa vára kissé távolkán feküdvén Bécstől, nem kel- 
lett attól tartania, hogy minden dolga hamar a király fülébe jut. 
Ezért őkigyelme - a bécsi udvar tudta nélkül — nyakra-főre űzte 
és űzette a bajviadalokat és a kopjatöréseket. A Nádasdy és a Bat- 
thyány-család levelezése több ily bajviadalról ejt szót, de még több 
volt az olyan, amiről senki sem hagyott ránk emlékezést. 

Az 1568. évben a kanizsai fővitézek közül Csoknay Balázs hív- 
ta viadalra Deli Ferhátot. Ugy látszik, hogy Csoknay uram alapo- 
san elbánt az ellenfelével, mert a haragos törökök később lest 
vetettek Balázs úrnak s elfogván őt, méregdrágán adták vissza a 
szabadságát. Ugyanez évben Kerthy Gergely nevű kanizsai vi- 

tézre egy jó török írt bajt. Egy másik török magának Túry György- 
nek küldött tollat azzal az izenettel, hogy aki a magyar gyalogosok 
közül vele vívni akar, vegye föl. Es Bissey Péter vette föl a tollat." 

Néha bizony megesett, hogy Kanizsán még akkor is járta a baj- 
viadal, mikor a mezőket már hóharmat borította. Az 1570. évben 
például november hó utolsó napján írja Istvánffy Miklós: ,, Az tere- 
kek az elmúlt pénteken itt Kanizsán voltak, bajt víttak és kopját 
törtek. Mindazonáltal gyakran rabolnak, mikor módját ejthetik."" 

Amint Kanizsán, úgy a többi végházban és kastélyban is nagy 
kedvvel űzték a bajviadalokat. S bár ezek legtöbbje titokban ment 
végbe - azaz, hogy a végbeliek hallgatnak róluk -, azért az egy- 
korú levelek elegendő olyan esetet is említenek, amikor a bajvia- 
dal mindenki tudtával esett meg. 

Az 1572. évben Nádasdynak Stenisnyák nevű kastélyából je- 
lentik, hogy egy aga (kapitány) Fekete Lukács porkolábnak bajt 
írt. Fekete uram fő csatázó legény lévén, a bajt fölvette. Erre Giczy 
János kapitány a bánhoz ment hitlevélért, hogy a török a hagyott 
helyre bízvást eljöhessen. , Az Fekete Lukács bajviadalja mikor 
leszen — írja Giczy —, akkor innéd többeknek is leszen nagyságod 
szolgái közül"."" 

Ez időben a felsőmagyarországi fővitézek között páratlan ne- 
vet szerzett magának Sydy János kállói huszárkapitány. Még a 
hősök hőse: Prépostváry Bálint is hasonlíthatatlan emberségű 
csatavezetőnek írja őt."" Számtalan bajt vitt a török vitézekkel, s 
mindég győztesen tért haza. Az 1575. évben a böszörményi csa- 
tában, ahol egyszerre öt törökkel vívott meg, lelte halálát. Bőven 
megsiratva temették el. 

Sibrik György, aki Báthory István lengyel király csatáiban sok 
dicséretes emberséget mívelt, már inas korában (gyermekvitéz 
korában) kopját tört a törökkel. , Somoskőbe - írják róla — kopjája 
miatt jó török halt meg. Annak egy atyafia bajt vőn vele, azzal is 
ugyan inas korába megví ugyanott Somoskőnél. Ott is megnyer- 
te az viadalt"."? 

Eger egyik legfényesebb csillagának mondják az egykorúak 
Balázsdeák István kapitányt. Gyermekségében kezdé meg a tö- 

rökkel a személyes viadalokat s még aggkorában is lelkesedéssel 
űzte azokat. Tömérdek vitézi tett fűződik a nevéhez; rengeteg 
kalandnak és viadalnak volt az osztályosa. Alig van XVI. századi 
vitézünk, akiről annyi magasztalást hagytak volna írva, mint róla." 
A szikszói fényes győzelem jobbára az ő nevéhez fűződik. A tö- 
rökök legnagyobb ellenségüket látván benne, mindent elkövet- 
tek, hogy kézre kerítsék őt. Sikerült is néki lest vetniök. Elfogat- 
ván, Stambulba vitték, ahol sokáig sínylődött a rabság kenyerén. 

Fáncsy György bozóki kapitány szintén jó nevű vitéz volt ez 
időben. Még a német Gabelmann is hősnek mondja őt." Mester 
volt a bajviadalok vezetésében. Az 1581. évi korponai tömeges 
bajviadalt is ő intézte. Otthon, a bozóki mezőn is sok bajviadalt 
rendezhetett, mert hiszen 1574-ben maga jelenti a királynak, hogy 
a legtöbb lovagjának nincsen lova, mert a törökök a bajviadalok- 
ban megölték azokat." 

Fáncsy Györgynek testvéréről: Jánosról maga a budai basa ír- 
ja Miksa királynak, hogy Deli Memy nevű jámbor vitézlő személ- 
lyel megöklelt volt." 

Az 1575. évben Zay Péter írja a feleségének: , Zólyom várát 
immár megnyargalták a törökök és az kapu előtt egy kopját hagy- 
tak. Az ki felveszi, hát megöklel véle." 

Illésházy István írja 1577-ben Batthyány Boldizsárnak, hogy a 
székesfehérvári bég bajviadalra hívta ki Pálffy Tamás uramat, Pa- 
lota várának vitéz főkapitányát. A viadal a szokásos módon, két 
sereg jelenlétében esett meg. Lóháton rontottak egymásnak. Ám 
a bég kopjája nem találta Pálffyt, , de Tamás uram - írja Illésházy 
— találta. Az pajzsán, páncélon, ki az fegyverderék felől volt, mind 
általment" (t.i. a kopja)" 

A palotai és a fehérvári vitézek között az efféle viadal napi- 
renden lévén, nem kell csodálkoznunk azon, hogy 1579. évben az 
új fehérvári bég megint bajviadalra hívta a palotai főkapitányt. 
Azonban Ernő főherceg ezúttal megtiltotta a viadalt, s írt a budai 
basának is. Vejsz basa e levélre azt felelte, hogy a béget ő is eltil- 
totta a viadaltól."" 

Ugyanez évben esett meg az ifjú Tahy István bajviadala a vino- 
doli mezőn. Az egyik kapicsi basával vívott meg, akinek a nevét 
azonban nem említi." 

Tapolcsányi János, a XVI. század egyik legvakmerőbb vitéze, 
akinek vitézi dolgairól egész könyvet írhatnánk, gyakran rende- 
zett a bozóki mezőn társas bajviadalt. Talán kényszerűségből tet- 
te ezt, mert a török vitézek folyton írogattak reája. Az 1579. év- 
ben is azt jelenti Forgách Simonnak: , Ezt akarom megírnom, hogy 
mireánk az törökök írton írnak, hogy az kopjatörésre reáhínájok 
őket... Ugyan nappal az sorompóban törték ketten az kopját és 
egy falkája az ajtónál vetett lest." 

Az 1579. évben a bécsi udvar panaszképpen írta a portára, hogy 
a budai basa Musztafa agának engedélyt adott az egri vitézek ki- 
hívására. Ez a török -— mondja a hivatalos jelentés - Hatvanban 
és Berényben gyakorolta magát a kopjatörésben és már több ma- 
gyar vitézre írt bajt." 

Ugyanekkor maga a budai basa írja a hírhedt Szaszovár (Sasvár) 
bégről, hogy a vitézeivel bajviadalra indult. Hol és kikkel vívtak 
meg, arról hallgat a basa." 

Bár a bajviadalok igazában véres küzdelmek voltak, azon kor 
vitézei mulatságnak és játéknak nézték. S bár a két fél veszett 
küzdelmet folytatott egymással, a viadalok azért mégis közelebb 
hozták a magyart a törökhöz. Az ilyen alkalommal ugyanis a vité- 
zek megismerkedtek egymással; együtt ittak és mulattak. S ami 
az egyik félre kellemes volt, azt a másik is jónak találta. Olykor 
már a kihívó levelekben is egyenest a mulatság céljából kívánják 
a bajviadalt. Az 1579. évben például a magyarok a hatvani bég egyik 
jeles daliáját: Szolnoki Baba Hazánt bajviadalra hívták. A viadal 
dolgában magának a bégnek is írtak, s arra kérték őt, engedje meg 
azt, ,az jó szomszédság kedvéért lakozzunk, együnk, igyunk s az 
vitézök is egymással mulassanak". " 

Ugyanez időben történt, hogy a fehérvári bég határszegzeni 
ment egy puszta helyre. A palotai magyarok is kijövén, mikor a 
törököket meglátták, így kiáltottak feléjük: , Hogyha immár eny- 
nyire jöttetek, törjünk egy-egy fát (kopját), mi is az régi szokás 
szerint egy keveset mulatnánk." 

A törökök természetesen örömmel vették a kihívást, s így a 
tömeges bajviadal mindjárt meg is esett. 

Ezt a dolgot a budai basa azzal menté, hogy a magyarok voltak 
a kihívók. S ha a törökök föl nem veszik a viadalt, a magyarok rút 
hírt s nevet adnak reájok. A magyar vitézek azok - írja a basa -, 
akik veszteg semmiképpen nem ülhetnek. Ím a kállaiak, a csere- 
piek s az egriek a minap is három vitézlő személyt halálra való 
viadalra híttanak. A kihívottak Eger alatt meg is jelentek, de a kí- 
sérő csapatok összevesztek s a bajviadal helyett csatát vívtak. A 
tatai kapitánynak is ma hozzák a levelét, amit a sámboki török- 
nek írt a bajviadal dolgában. Ebben a tatai kapitány kijelenti, hogy 
sámbokiak bátran jöhetnek Tata alá. Idegen ember ott nem leszen, 
s az ő (t.1. a törökök) Idejövetelét ő el nem árulja, s titokban szol- 
gáltatja ki a viadalt. Érti, hogy a vívni óhajtó vitézek között Deli 
Haszon egy ingben és nadrágban akar megvívni. Helyes. Van itt 
Tatán is magyar, aki kész arra, s ha csak mezítelenül kell is, szí- 
vesen megvív vele." 

Mondanunk sem kell, hogy a budai basáknak afféle védekezé- 
se nem volt egyéb, mint a cigány lován való szántás. Őkigyelmök 
szép cégért kötöttek ki, hogy azalatt hamis bort mérjenek. Hi- 
szen a magyar kapitányok levelei és jelentései napról-napra ar- 
ról énekelnek, kikre írtak bajt a törökök, kiket hívtak kopjatörés- 
re. Eszerint bizonyos, hogy ebben a dologban a jó törökök csak 
olyan ludasok voltak, mint a mieink. 

Ezen közben a bécsi udvar egyik tiltó rendeletet a másik után 
bocsátotta ki a bajviadalok ellen. A végbeli vitézek alig győzték a 
sok rendeletet a fülük mögé bocsátani. Nem lettek attól okosab- 
bak! Hiszen szemmel kellett látniok, hogy ha veszteg ülnek, az 
is baj, ha kijárnak s harcolnak megest baj, s ha kényszerűségből 
bajt vívnak, még meg is büntetik őket. 

Az 1581. évben az udvar a tatai főkapitányt szorongatta a baj- 
viadalok dolgában; merthogy a tatai füvön nagyon is gyakorta ren- 
deztek csoportos bajviadalt. A tatai kapitány azonban nem ijedt 
meg a dörgő bécsi hangtól, hanem nagy bölcsen ilyen választ adott: 
A bajviadalok és a kopjatörések kényszerűségből történnek. A 
törökök ugyanis egész éven át az éj sötétekor kopjákat, buzogá- 

nyokat, baltákat, csákányokat, tollakat s más efféléket hoznak 
ide, amiket az ide való vitézeknek föl kell venniök; mert ha föl 
nem veszik s visszaküldik, vagy más végházakba továbbítják, ez 
mondhatatlan szégyenükre és gyalázatukra válnék, s régi jó vité- 
zi nevük, becsületük s dicsőségük menne veszendőbe. En - írja 
a tatai kapitány — minden igyekezettel rajta vagyok, hogy a bajvi- 
adalokat megakadályozzam, de ez merő lehetetlenség. Hiszen 
maga a budai basa is a bajviadalok barátja, s a minap két levelet is 
küldött nékem ilyen ügyben. Aztán alig hogy itt a legutóbbi via- 
dalok megestek, az esztergomi törökök éjjelidőkoron már megint 
fegyvereket és tollakat csempésztek ide. Íme felküldöm a bajra- 
hívó levelüket is, amit a marasztott fegyverre kötöttek." 

Okos és józan magyarázata ez a viadalok kényszerűségnek. 
Világosan megérthetjük a tatai kapitány leveléből, hogy a bajvia- 
dalok a török-magyar végbeli életnek s a végházak szellemének 
természetesen következményei, amiket erőszakkal megszüntet- 
ni nem lehet. Áz udvar tagjai és a bécsi kormányszékek azonban 
nem érthették meg az efféle fejtegetést, mert nem ismerték, s 
nem értették a végházakban uralkodó szellemet, az egymással 
vetélkedő vitézek lelki hangulatát, dagadó hiúságát és dicsőség 
után való vágyakozását. Nem tudták, hogy a végbeli élet olyan 
kötelező szokástörvényt teremtett, mely alól egyetlen vitéz sem 
vonhatta ki magát a tisztessége elvesztése nélkül. Hiszen jól tud- 
juk, hogy a törökök azt a vitézt, aki gyávának mutatta magát, s 
aki orcáját elrejté az ellenfele elől, tehénre ültették s az utcák 
szennyével dobálva űzték őt ki. S mit tettek a mieink az ilyen ka- 
tonával? Áz asszonyokkal és a gyermekekkel verették ki a vég- 
házból, hogy soha többé vitézi kenyeret ne ehessék! Már most ki 
az, aki ilyen két fél között békességre tudja vinni a dolgot? A bé- 
csi udvar megpróbálta, de bizony semmire sem ment vele. Abból 
indult ki, hogy ha a nálunk élő német katonák nem vívnak bajt a 
törökökkel, miért kell a magyaroknak örökké viaskodniok? Mi- 
ért ne lehetne őket is megcsendesíteni? Az efféle okoskodás al- 
kalmával megfeledkeztek arról, hogy a német zsoldosokat és az 
országoltalmazó végbelieket nem lehet egy pórázra fogni. Egé- 

szen más lakott az egyiknek, mint a másiknak a szívében, egé- 
szen más cél vezette az egyiket, mint a másikat. Aztán a végbeli 
szokástörvény csak a magyarokat kötötte meg; a németeket el- 
lenben nem. S ez a szokástörvény erősebb hatással volt a vitéze- 
inkre minden bécsi rendeletnél. Ez utóbbi legjobb esetben is csak 
olyant tartott vissza a viadaltól, aki az ellenfelével szembekerül- 
ni úgysem mert, s hogy a szégyentől meneküljön, a tiltó rendelet 
mögé bújt. 

De azért az udvar és a hadakozó tanács meg nem fáradt a baj- 
viadalok ellen való küzdésben. Evről évre hangos dobra verette 
a tiltó rendeleteket, s minden kapitány és kerületi vezér utasítá- 
sába bévette a bajviadalokra vonatkozó tilalmat." S bár jól tudta, 
hogy az efféle tilalomra a török mit sem ad, még a frigylevelekbe 
is beíratta. S mivelhogy a bajviadalt írigytörésnek vette, évről- 
évre egyebet nem tett, mint panaszleveleket bocsátott Budára. 

Ernő főherceg például 1582-ben is, alighogy a rózsa bimbója 
fakadásnak indult, már amiatt panaszkodott, hogy Kaposvári Mehe- 
met aga nem férvén a bőrében, rút szidalommal illette a veszpré- 
mi vicekapitányt s bajviadalra erőltette. Annak fölötte három simon- 
tornyai török három veszprémi vitézt hívott ki viadalra." 

Igen ám - feleli e panaszra a budai basa -, csakhogy a magya- 
rok előbb rókafarkat küldöttek a töröknek. S ilyen undokságot 
melyik vitéz szenvedhetne el bosszútétel nélkül? 

Ez időtájt történhetett Balogh Lőrincz kapitánynak nagy fel- 
tűnést keltő bajviadala , Gutschuff Nassuf" basával. A viadal ha- 
lálra szólott volt, s Balogh Lőrincz uramé lett a diadal. Hol és mily 
körülmények között folyt le a viadal, nem tudjuk." 

Nagy port vert föl Bodróczi Bodor János uramnak a bajviada- 
la. Ez a derék vitéz a rettegett Szkandert (a pozsegai szandsák 
béget) hívta ki halálos viadalra. A küzdelem két nagy és fényes 
hadsereg előtt, a varasdi mezőn folyt le. A magyar seregben je- 
len voltak azon kor legnagyobb vitézei: Nádasdy Ferencz (a feke- 
te bég), Zrinyi György bán, Batthyány Boldizsár stb. Bodor János 
a magyar sereg kimondhatatlan örömére kiveté a nyeregből Szkander 
béget, s a bevett szokás szerint fejét vette neki." 

Bár a XVI. század hetvenes és nyolcvanas évei a bajviadalok 
igazi virágszakasza, részletes tudósítás, vagy bővebb leírás nem- 
igen maradt ránk egyetlen bajviadalról sem. Még jó, ha a végbe- 
liek levelei magát a tényt megemlítik. Pedig mi szép volna tud- 
nunk, mint esett meg egyik-másik hírneves vitézünk halálra szó- 
ló bajviadala. Mi tanulságos lenne ismernünk, kik kísérték őt a 
tisztessége e napjain, mint határozták meg a viadal föltételeit, 
minő fegyverekkel küzdöttek stb. Minderről hallgatnak a króni- 
kások, s mit sem szólnak az egykorú leveleink. 

Az 1581. évben esett meg például a bányavidéki végházak ün- 
nepelt vitézének, Horváth (Barbarits) Györgynek bajviadala a szécsé- 
nyi szandsák béggel. A török is, a magyar is nagyszámú és fé- 
nyes haddal jelent meg a bajviadalon, amely a hős Forgách Simon 
engedelmével esett meg. A győztes Horváth György kapitány 
lett. Ennyi az egész, amit a fényes viadalról tudunk. S így vagyunk 
a többivel is. Ilyen körülmények között valóságos szerencsét je- 
lent nekünk, hogy a derék német mester, Gabelmann részt vett 
az egyik csoportos bajviadalon s leírta azt."?" Az ő munkájából az- 
tán tiszta képet alkothatunk magunknak arról, miként estek meg 
nálunk az efféle bajviadalok. 

Dobó Ferencz és az esztergomi szandsák bég 1581-ben meg- 
egyeztek, hogy a korponai mezőn bajviadalokat rendeznek. Dobó 
Ferencz az ország hadnagya (bányavidéki generális) lévén, értett 
a bajviadalok dolgához. Hiszen Bozók mellett jó maga is bajt ví- 
vott az esztergomi béggel. Vitéz és bátor ember volt, aki bár rit- 
ka példájú hívőnek mutatta magát, szívvel-lélekkel csüggött a vég- 
beliek harcain. A török vitézek és a magyar végbeliek levelei mind- 
ég nagy dicsérettel szólanak róla; mert minden ízében végbeli 
vitéz volt, aki nem sokat bánta, ha rettenetes nagy dörgő levelet 
küldenek is reá a királytól, ő azért kiszolgáltatta a viadalt. Mert 
úgy illett, hogy a vitéz — ha megbántják — gyöpre vesse a táncot s 
ellensége vérével torolja meg a sértést. 

A virágot kihozó szép május elején gyűltek össze a magyar 
vitézek Korponán. A bányavidéki végházak színe-virága megje- 
lent ott. Dobó Ferencczel együtt mindenki kitett magáért s leg- 

szebb ruháját, legjobb fegyverét ölté fel. Fülöp és Jakab napján a 
fényes magyar had — megeresztett zászlókkal, trombitaharsogás 
és dobverés közt — megindult Korponáról. A nők zokogva sírnak 
s kezüket tördelve kiáltják férjüknek: , Miért sietteted halálodat, 
miért hagyod itt szegény gyermekeidet!" Még a vár bástyáira is 
fölmennek, s onnét siránkozva kiáltoznak a távozók felé. A lova- 
gokat azonban meg nem indítja a nők zokogása, sem a gyermek- 
liliomok siránkozása. A vitézi tisztesség az élet legfőbb kincse, s 
ők ezt kívánják gyarapítani. Tehát szívben való örömmel mennek 
a viadal helyére, hogy ott fejöket szerencsére vessék. 

Dobó Ferencz pompás hada a kijelölt mezőre érvén, a kibo- 
csátott kém csakhamar jelenté, hogy a török sereg dandárban áll 
s várakozik. Erre Dobó is seregbe állítá a vitézeit s imára nyitván 
ajakát, Isten áldását kérte azokra, akik most a hazájuk becsületé- 
ért síkra szállanak. Erre tüzes beszéddel fordult az övéihez, s úgy 
fölébreszté bennök a vitézi vágyat, hogy még a sánta is kész volt 
a táncra. Mindenik vitéz mozgolódott, mindenik fonta az inát s 
hitte, hogy a másikat leveri a lábáról. 

Most szózatot vált a két fél egymással. Itt a viadal ideje, tehát 
kicserélik a túszokat. Harsognak a trombiták, recsegnek a dobok 
s a megeresztett zászlók néma jeleket adnak. Az igazlátók, s a vi- 
adal vezetői ide-oda száguldnak. Lárma, kiabálás, lónyerítés min- 
denfelé. Az egyik száguldó török vitéz lovával együtt felborul, s 
mindkét keze darabokra törik. Uvöltve veszik őt körül. Rossz elő- 
jel, kiáltják a babonások. 

Fáncsy kapitány harsogó szava hangzik. Magyar részről ő in- 
tézi a viadalt. Az első magyar vitézt hívja a harmatos fűre, hogy a 
törökök kiszemelte vitézzel próbát tegyen. A két páncélos lovag 
meredt kopjával száguldva ront egymásnak. A magyar vitézi kop- 
jája a töröknek testébe hatolt; kiömlő vére a lováról csurog a föld- 
re. Majd a földre borul, s haldokolva kezét nyújtja magyar ellen- 
felének, mondván: vitéz ember vagy. Tarczy korponai lovas had- 
nagy következett most. A törökök gúnyos kiáltásokkal fogadták 
őt, mert bőbeszédűségét nem szenvedhették. A gúnyolódó ajkak 
azonban egyszerre elnémultak. Tarczy a rostélyon és a sisakon 

keresztül az ellenfele agyába fúrta a kopjáját. A török leesett a lo- 
váról, s kegyelemért kiáltott. Nem használt neki a kegyelem sem; 
hamarosan kilehelte a lelkét. 

Fáncsy most övig mezítelenre vetkőzött magyart bocsátott 
egy ugyancsak félig mezítelen török vitézre. A diadal a magyaré 
lett. Megölte az ellenfelét. Erre tíz válogatott magyar lovas egy- 
szerre vívott halálos bajt tíz kiváló török vitézzel. Mind a tíz ma- 
gyar legyűrte az ellenfelét. Hogy a küzdő tér szabad maradjon, 
három magyar és három török elcipeli a holttesteket. Erre egy 
Ferencz nevű törpe magyar egy óriási lovast hítt ki a viadalra. A 
török gyermeknek csűfolta őt, s nem akarta fölvenni a viadalt. A 
kis Ferencz erre így szólott hozzá: vitézek vagyunk mindketten, 
tehát meg kell vívnunk. Erre megkezdték a viadalt. A picinynek 
csúfolt Ferencz mindjárt az első támadásra tőből levágta a nagy 
török jobbkarját, úgy hogy az eszméletlenül bukott le a lováról. A 
kis Ferencz erre rálép az óriás nyakára s fejét veszi. 

A törököknek aztán elment a kedvük a további viadaltól. Nem 
is csoda, hiszen ideáig tizenhat halott török vitézt cipeltek el a 
mezőről, a magyar pedig csak egyetlenegy halt meg. Erre Dobó 
Ferencz szózatot bocsátott a törökökhöz, hogy a további küzdés- 
re ösztökélje őket. Férfiak — kiáltá —, a félsz kerget benneteket, s 
futni akartok onnét, ahol helyt kellene állanotok? Bátor szívvel 
társalkodik a szerencse, ne bánjátok, ami eddig történt, hanem 
mutassátok meg, hogy helyén vagyon a szívetek. 

A törökök azonban látván, hogy elugrották a szerencséjöket, 
megcsöndesedtek. Senki sem akadt immár köztük, aki a fejét sze- 
rencsére vetette volna. Ezért a főbb embereik azon incselked- 
tek, mi okot vethessenek a mieinkhez a viadal megszüntetése 
ügyében. Valahogy ez is sikerült nekik. Aztán a két sereg meg- 
békélt, s a vitézek ősi szokás szerint tort csaptak, s nagy vígan 
lakoztak a viadal helyén. Majd szép békével haza indultak, ahol 
ágyúlövésekkel, puskaropogással s trombitaszóval fogadták őket. 
Immár most az asszonyok aggódó szíve is megcsöndesedett. Hi- 
szen csak egyetlenegynek, az özvegyen maradt özvegynek volt 
mit siratnia! Ennek a fájdalmát is csillapította a részvét és a ke- 
gyelet, amivel a vitézek férje fejetlen holttestét kísérték. 

A viadalok alkalmával ugyanis az a szokás járja, hogy az el- 
esett vitéznek még nagyobb tisztességet adtak, mint az élőknek. 
A viadalban legyőzöttnek fejetlen testét ugyanis — bármi fárad- 
ságba került légyen is — hazavitték, hogy pogány temetőben ne 
pihenjen. Otthon azután a főnépek és a papok a holttest elé men- 
tek, s processióval vitték a várba. A vár kapuján a főkapitány és a 
kísérete lebocsátott zászlóval fogadá, s miután az elhunyt vitéz- 
nek koporsót rótatott és szépen megírt temető-zászlót csinálta- 
tott, az egyházban a híres vitézek közé temetteté. Bár hadas idő- 
ket éltek, s kevés gond, kevés pénz maradt a híres vitézek sírjá- 
nak ápolására, mégis azt látjuk, hogy a XVI. század lovagjai s ka- 
tonái szentnek tartották a nagy vitézek sírjait, s nem sajnálták 
gondozásuktól a fáradságot. Hitték, hogy a magyarság a hősök 
dicső tetteiről sohasem feledkezik meg, s emléküket kegyelettel 
őrizi. Megemlíthetjük például, hogy a nagy Túry Györgynek a 
kanizsai mezőn lévő síremlékét (Tumulus Georgii Túry) még egy 
századdal későbben is ápolgatták, s jó karban tartották. S nem a 
rokonok, nem a kései leszármazottak tették azt, hanem a sze- 
gény végbeliek. 

A végbeli életnek az is érdekes szokása volt, hogy leghíresebb 
bajvívóink és a legnagyobb nevű vitézeink halála után a főlovai- 
kat az uralkodók vagy a gazdag főurak magukhoz váltották az örö- 
kösöktől. Ugyanígy tettek a megholtak fegyvereivel és páncéljá- 
val is. Ezeket aztán örök emlékül a kincses tárházukban helyez- 
tették el. A hős Horváth Márkó például még meg sem halt, a ná- 
dorispán máris intézkedett, hogy a főlovait fölküldjék."? A nagy 
Túry György halálakor az udvar azonnal elvitte a boldogultnak 
fegyvereit és páncélát. Ezek még most is láthatók a bécsi múze- 
umban. A jeles bajvívó: Palonai Magyar Bálint alighogy behunyta 
a szemét, Nádasdy Ferencz máris intézkedett, hogy főlovait s fegy- 
vereit fölküldjék." 

Mivel a bécsi udvar a diplomatiai tárgyalás és a levelezés út- 
ján nem sokra ment a bajviadalok megszüntetése dolgában, s mi- 
vel a fegyvervonásról szóló törvény s a tiltó rendelet sem hozta 
meg a kívánt eredményt, kísérletet tett a párbajozók megbünte- 
tésével is. Bizony kissé fura dolog, hogy azokat a vitézeket bün- 

tetik, akik a vitézi névért s a magyar becsületért kockára vetik 
az életüket! De mégis megtették, így akarván a végbelieket kissé 
megrettenteni. Az 1582. év őszén például Ernő főherceg Istvánffy 
István és Berenhidai Huszár Péter kapitányokat, vagyis még a 
törököktől is tisztelt és félt bajvívókat Bécsbe idézte s a legutób- 
bi bajviadaluk miatt ott elzáratta. Gondolhatjuk a két fővitéz mél- 
tatlankodását! Meg is mondták illetékes helyen, hogy őket a tö- 
rök kényszerítette a viadalra, rút szitkokkal illetvén őket, , nem 
lehetett egyéb benne, meg kellett vele vínunk! Mind az őfelsége, 
mind az magunk tisztességét oltalmaztuk"! Eletünket tettük koc- 
kára — írják —, s tömlöc lett a jutalmunk. , Bátor őfelsége miná- 
lunknál gazdagabb embereket tartott volna meg; mert nekünk 
sem ezüstünk, sem aranyunk. Ami kevés volt, azt elköltöttük az 
katonákkal." 

Akadt néhány kiváló magyar főtiszt, akik fölvilágosították a 
bécsi udvart, hogy a nevezett kapitányok megbüntetése minő zűr- 
zavart támasztana a végházakban. Erre aztán csakugyan szaba- 
don bocsátották őket. S mintha semmi sem történt volna, a két 
kapitány gondtalanul űzte-fűzte tovább is a bajviadalok dolgát. 
Huszár Péter például, aki a bebörtönözése évében vívott bajvia- 
dalt Ferhát agával, az 1585. évben Koppányi Halult hítta viadalra. 
S mivel az effélével később sem hagyott föl, a bécsi udvar 1589- 
ben kénytelen volt a budai basának megígérni, hogy Huszár Pé- 
tert újra megbünteti. Amikor a hosszú háború kiütött, Huszár Pé- 
ter kényére-kedvére vívhatott a törökkel. Nem is fáradt meg az 
effélében. Az új palotai béget például épp akkor ölte meg szemé- 
lyes viadalban, mikor az új állomása elfoglalására indult. 

Az 1585. esztendőben (április 10-én) Ernő főherceg már megint 
panasszal kopogtatott a budai basa ajtaján. Ekkor is a nagyon el- 
hatalmasodott bajviadalok betiltását követelte. A török végbeliek 
— írja — a palotaiakat, veszprémieket, pápaiakat, tataiakat és a győ- 
rieket folyton bajviadalra hívják, s ha nem jönnek ki, szégyennel 
és gyalázattal illetik." 

E panaszra a felelet természetesen az volt, hogy a török vité- 
zek hiába ülnek veszteg, a magyar végbeliek nem hagyják őket 
békességben, hanem folyton viadalra ingerlik és erőltetik. 

Mind Ernő főhercegnek, miden a budai basának igaza volt. Az 
egyik fél csak úgy kereste az alkalmat a viadalra, mint a másik. 
Azaz, hogy a bajviadal dolgában a magyar csak azt tette, amit a 
török. A bűnt tehát nem lehetett csak az egyik félre vetni; mert 
hiszen a másik éppoly hibás volt. 

Ez évben esett meg Olasz Gergely komáromi naszádos vajdá- 
nak a bajviadala. Török ellenfelével a komáromi mezőn gyalog 
vívott meg. Maga Olasz Gergely jelenti, hogy ellenfelét a földre 
terítette és megsemmisítette." Ez a viadal két sereg jelenlét- 
ében, Pálffy Miklós kerületi vezér engedelmével történt meg. 

Csegley Ferencz, akinek Csikvári Deli Haszánnal való viada- 
láról már megemlékeztünk, 1586-ban a fehérvári béggel vívott 
bajt. Hol történt a párbaj, nem tudjuk, de Hardegg gróf levele sze- 
rint maga a budai basa is jelen óhajtott lenni e bajviadalon, s azt 
kívánta, hogy a győri generális is ott legyen mind egész hadával. 
A bajviadal tehát fényes seregek előtt s nagy érdeklődés mellett 
folyhatott le." 

Bár az effélékből világosan látni lehetett, hogy amíg a kor szel- 
leme meg nem változik, a bajviadalokat megakadályozni nem le- 
het, azért a bécsi udvar nem unta meg panaszos írásait. Egyiket 
a másik után bocsátá Budára. Ernő főherceg az 1587. december 
hó 28-án is türelmetlenül követelte a bajviadalok betiltását és a 
"Túry Farkas meg Iszkender aga közt készülőben lévő párbaj mega- 
kadályozását. 

A válasz erre természetesen megint csak a sokfelől színező 
szép szó volt. Erős tilalommal megtiltottuk a vitézeinket -— írja a 
budai basa — az afféle viadaloktól. Azonban fölséged is tartsa pó- 
rázon a magyarokat; mert ők adnak okot minden ellenkezésre. 

Hogy milyen lehetett a budai basa kiadta erős tilalom, az leg- 
jobban megtetszik a törökök kihívó leveleiből. Eger alatt például 
éppen ez időtájt nagy kopjatörés és csoportos bajviadal volt a tö- 
rök és a magyar vitézek között. A kihívók a törökök voltak, de a 
győzelmet a mieink vitték el. A drégelypalánki törökök meg 1589- 
ben Pogrányi Benedek vitézeit hívták bajviadalra. Pogrányi azon 
alapon kérte e viadal megengedését, hogy Eger alatt is hasonló 
történt, és még sem ment háborúra a dolog." 

Így állván a dolog a többi végházban is, a bécsi udvar igyeke- 
zete a bajviadalok megszüntetése dolgában semmi eredménnyel 
sem járt. Maguk a tiltó rendeletek is csak írott malasztok marad- 
tak mindvégig. Nem is lehetett ez másképpen. Hiszen a bajvia- 
dalban győztes vitézt nemcsak a végházak népe, hanem maguk a 
generálisok ünnepelték. Pedig hát az ő tisztjük lett volna a viada- 
lok megakadályozása. De többet mondunk. Maguk a királyok ne- 
mesi diplomákat s egyéb kitüntetést adnak azoknak a vitézek- 
nek, akik török ellenfelüket a bajviadalban megölték." Tehát a 
tilalom áthágóját nem büntetéssel, hanem jutalommal illették. 
Azaz a bajviadaloknál is csak az a szokás járta, ami a portyázá- 
soknál. Ha a mieink győztek, Bécsben megdicsérték s megjutal- 
mazták őket. Ha ellenben a töröknek kedvezett a szerencse, ak- 
kor megbüntették őket. 

Amit a tiltó rendeletekkel és a diplomatiai tárgyalásokkal ki- 
vinni nem lehetett, azt idővel maguk a viszonyok szép csönde- 
sen meghozták. A nagy fizetetlenség, a végházakra nehezedő hi- 
hetetlen nyomorúság, aztán a politikai és a vallási üldözés las- 
san-lassan elnyomta a vitézek lelkesedését. Ahol kenyér nincs, 
ott a lelkesedés is elül. A vitézi szellem helyébe pedig az elkese- 
redés kerül. Aztán kezdődik a bomlás mindenfelé. Balassa Bálin- 
tunk még megélte e bomlást, s fájó szívvel énekelte: megolcsódott 
a magyar vér! 

Ha ritkábban is, de azért imitt-amott mégis járja a bajviadal. 
De már inkább csak a módosabb vitézek engedhetik meg maguk- 
nak ezt a költséges vitézi mulatságot. A rongyos, éhező, s gyak- 
ran a koldusnál is szegényebb vitézeknek még a maguk táplálá- 
sára sem volt elegendő költségük, nemhogy a viadalra telt volna. 

Az 1591. év nyarán Szinán basa még panaszra is emeli a sza- 
vát a meg nem szűnő bajhívások miatt. A magyar végbeliek - írja 
a bécsi udvarnak — éjjel a török várak alá száguldanak, s a kihívás 
jeléül kopjákat vágnak a várak kapujába. Ha fölséged - írja a basa 
— ezeket meg nem bünteti, mi is szabadságot adunk az effélékre." 

Ez időtájt eshetett meg a vitéz Horváth Györgynek a bajvia- 
dala a tatai mezőn. E derék tisztnek a lábát Drégelynél golyó jár- 

ta át. Megsántult. Későbbi viadalaiban is súlyos sebeket kapott, 
úgy hogy épkézláb embernek senki sem tartotta őt. A lovat azon- 
ban azért mégis jól megülte. Talán halálos viadalt víván, a török 
vitéz kopjája a vállát szaggatta szét. De Horváth mégis a nyereg- 
ben maradt s utolsó erőfeszítéssel földre veté, s megölé az ellen- 
felét? 

A budai basák levelei még 1592-ben is ejtenek néhány szót a 
bajviadalokról. Tehát még ekkor sem szűntek meg teljesen. Ez 
évben még a bécsi udvar is szóba hozta azokat. Mire Mehemet 
budai basa azt felelte, hogy a végbeli szokás szerint mindenik vi- 
téz jobbnak véli magát a másiknál, s fitogtatni akarja a fegyver- 
forgatásban való ügyességét. Ezért a török és a magyar vitézek 
nagyon is hamar hajba kapnak egymással. Az összeveszésnek pe- 
dig bajviadal a vége!" 

Ez időtájt eshetett meg Lapispataki Segnyei Miklósnak a sza- 
badkai vajdával vívott bajviadala, melyet Bocskay fejedelem ké- 
sőbb címeres levélbe festetett. A bajviadalt a régi mód szerint ló- 
háton, kopjával vívták. Mind a magyar, mind a török szép lovas 
sereggel állt a bajvívók oldalán. Az első rohamnál a szabadkai vaj- 
dának a kopjája Segnyei lovának a fejét fúrta át. Segnyei kopjája 
meg a szabadkai vajda mellébe hatott s megölte őt. Bocskay feje- 
delem később maga írja le a bajviadalt, megemlítvén azt is, hogy 
a szabadkai vajda nagyhírű török vitéz volt, de ez utolsó kopjaüt- 
közése halált hozott reá." 

Az 1592. év tavaszán nemes Horváth Miklós kanizsai huszár- 
kapitány esdekelve kérte Mátyás főherceget, engedné meg neki, 
hogy Koppányi Kurt agával bajt víjjon. A nevezett török ugyanis már 
két ízben mocskos vitézi levélben erőlteti őt a bajviadalra. A vitézi 
tisztessége követeli, hogy a bajt fölvegye s a törökkel megvíjjon. 

Mátyás főherceg kereken eltiltotta Horváth Miklóst a bajvia- 
daltól. Aztán írt a budai basának, hogy ő is tiltsa meg Kurt agá- 
nak az efféle tilalmas hadi játékot." 

Megtörtént-e a viadal, nem tudjuk. A végbeli szokás szerint 
azonban meg kellett történnie, mert a mocskos vitézi levél kül- 
dését megtorlás nélkül sohasem hagyták. 

Az 1593. évben kiütvén a hosszú török háború, a magyarságra 
mondhatatlan súlyos teher szállott. Pusztulásra pusztulás, csa- 
pásra csapás következett. Népünk hiába vitte a harcba lelkesedé- 
sét, hasztalanul küzdött és áldozott, elismerés helyett a , contemp- 
tus Germanorum", a gyűlölet és a bizalmatlanság lett a bére. S 
mikor a háború véget ért, az elpusztult országban a düledező vég- 
házak megfogyott s elszegényedett őrségei szorongva lesték, mi- 
re virradnak, mit hoz nekik a jövő? Fizetetlenségen és nyomorú- 
ságon kívül bizony nem hozott nekik egyebet. A régi végbeli élet- 
nek örökre vége volt. A letűnt század minden lelkesedése és 1o- 
vagias szelleme eltűnt. A bomlás útjára tért minden, s az idők 
változása az erkölcsöket is megváltoztatta. A végekben új szel- 
lem, új erkölcs kap lábra. A vitézek már nem a tisztességért s a 
lovagi névért küzdenek, hanem a zsákmányért! Kenyér kellett a 
katonáknak, tehát a személyes viadalok helyett tömeg-harcokat 
vívnak. A megélhetés- és a nyereségvágy hajtja őket a harcra, 
nem a vitézi szellem, s nem az országoltalmazás. Már nem volt 
szükség a bajviadalok tiltására, már nem kellett emiatt a vitéze- 
ket büntetni. Maguktól megszűntek azok. S úgy elfeledték leghí- 
resebb bajvívóinkat, hogy szó sem esett többé róluk. 

Egyik-másik régi vitézünk, aki még gyönyörködött a XVI. szá- 
zad bajviadalaiban, s akit az elfenült kor még nem ejtett meg, fájó 
szívvel, nehéz kedvvel szemlélte az idők és az emberek ilyetén 
változását, de a vitézi élet hanyatlását föltartóztatni ők sem bír- 
ták. A haldoklóba lelket adni nem lehetett. Kollonits Szigfrid, a 
bányavidéki hős főkapitány volt az utolsók egyike, aki a régi vég- 
beli szellem, a régi vitézi lelkesedés pislogó mécsét új lángra igye- 
kezett lobbantani. A sors különös játéka, hogy a kihűlt magyar 
szív és magyar lelkesedés föltámasztására idegen föld szülöttje 
vállalkozik. Kollonits pörbe szállott az idővel, s mintha a leáldozó 
napot akarta volna föltartani, a régi lelkesedéssel és a régi módi 
szerint űzte-fűzte a törökökkel a harcot. Gyakran váltott levelet 
a kiválóbb törökökkel, s mint játszi ember s jó katona a szablyá- 
ját sem röstellte vélük összemérnie. Ő a szegénység oltalmazó- 
jának tartotta magát, s jaj volt annak a töröknek, aki a szegény 

jobbágyokban tett kárt. Kollonits ugyanis addig el nem nyugo- 
dott, míg az ilyenen a bosszút meg nem állotta. Az 1613. évben a 
jobbágyak fosztogatása miatt bajra hívta a hatalmas esztergomi 
szandsákbéget, Kara Alyt. A régi módi szerint készült bajrahívó 
levelében megírta a töröknek, hogy ő a mező kivirágzásakor óhajt- 
ja a bajviadalt. De mivel a kihíváskor az idő még jó télire járt, Kol- 
lonits megbánta, hogy oly hosszú határt tűzött ki a viadalra. Ezért 
második levelet is bocsátott Kara Aly béghez, tudomására hoz- 
ván, hogy ő előbb is szívesen megvív vele. , En — írja — minden- 
kor készen vagyok, mint az szép leány az tánchoz! .... Ezek után 
vagy gyüsz, vagy nem, vitéz jó barátom, szakálladban igyekezünk 
köpni"! 

Rég letűnt kornak késői visszhangja e levél. Nagyon hasonlít 
a téli napsugárhoz. Fénylik s ragyog ez, de nem melegíti föl az 
embereket. Kollonits szózatja is hidegen hagyta a vitézi világot. 
A megfásodott szíveket lángra lobbantani ő sem bírta. Aludt már 
a régi lovagias szellem; pihentek a vitézi kor lovagjai. Semmiféle 
kürtszó föl nem ébreszthette őket többé. A lant, mely egykor di- 
csőségüket hangoztatta, szétszakított húrral a földön hevert. 

VI 


FÜGGELÉK 


A BAJVIADALOK ÜGYÉBEN ÍRT LEVELEK 


Ez a levél adassék az lévai vitézeknek: Fychor Mihálynak, Sztan- 
kovith Györgynek, Nagy Gábornak, Rácz Farkasnak, Balogh Mi- 
hálynak kezükben. 

Köszönetünket és magunk ajánlását! Az minemű kopjavasa- 
kat ott hagytunk vala, kivánnánk tőletek, hogy megjelentsétek 
az napját, mely nap legyen az és megirjátok nékünk az napot; mert 
most is igen messze haladott. De immár mi is elvégeztük min- 
den dolginkat, azért jelentsétek meg nekünk az napját. Továbbá 
tudjátok, nemcsak most történt eféle dolog köztetek és mi köz- 
tünk; mert igen szép ahon az két szép sereg szembe áll és csak 
ketten-ketten vívunk, mint két kos vína egymással. Mert ezt ért- 
sétek, hogy levél szerint ennél több levelet mi nektek nem kül- 
dünk. Ez levélhez képest nekünk ezt meg adjátok értenünk, hogy 
ha kijöttök-e avagy nem; mert tudjátok, ha ki nem jöttök, mi tud- 
juk minemű ajándék kell aztán aféle vitézeknek. Kérünk azon, 
hogy az gyermekséget hagyjátok el és jelentsétek meg magato- 
kat, ha vagyon vitézségtek avagy nincs. Isten tartson meg ben- 
netek. Ez levél költ Váczon, mindszent nap előtt való vasárnap. 
Anno domini 1554. 


Hazon oda-basa, Dely Omer 


Kurt oda-basa, Dely Ferhát, 
Dely Haydan 

Ez levél adassék vitéz Bosnyák Mártonnak Babolcsába nékem 
jó barátomnak. 

Köszönetemnek utánna. Megértettem az te leveledet, hol azt 
irod, hogy Wla Alya fiával akarsz előbb megöklelni és azután én- 
velem. Jól tudod azt, még énvelem sem végezted el dolgodat és 
addiglan mással akarsz öklelni. Tudod azt, mikoron énvelem megök- 
lelél, csalárdsággal sértél meg engemet; annakokáért akartam 
egy kopját eltörnöm teveled. Azért senki én ellenem tevéled meg 
nem öklel innét Gerezgálból, mig énvelem el nem végezed dol- 
godat. Im Sziget alatt több vitézeknek is leszen ökleletük. Légy 
kész hozzá, ha tisztességedet kévánod; mert ha velem nem akarsz 
megöklelni, úgy szólétlak meg mind sok jámbor vitézek előtt, 
hogy nemhogy Babolcsába, de még egyebütt is tisztességedre 
meg nem eszed kenyeredet. Választot várok hamarsággal és Is- 
ten tartson békességgel. Gerezgálból költ ez levél szent Mátyás 
apostol másod napján 1554. 


Dely Kazya, 
Gerezgálból. 


Ez levél adassék Pribék Demeternek Babolcsába, nékem jó 
barátomnak. § 

Köszönetemnek utánna. Ertöttem, hogy azt mondottad, hogy 
én választot nem tettem volna leveledre, azt izented. Azért mi- 
helyt én megértém az te leveledet, azontúl választot tettem és 
Borbély Boldizsártól küldtem oda az levelet. Azért őtet kérdjed, 
hová tette az levelet, mert embertől izented, hogy én néked válasz- 
tot nem tettem. Miért neköm nem irsz levelet, hanem pórtúl izensz? 
Mert én ennek előtte tiz esztendővel is sok várakhoz mentem 
követségbe az urakhoz, de sehol engömet nem szidogattak, mint 
te szidogattál. Mely mi dolog, hogyha tisztviselő embör vagy? 


94 


nem illött volna engöm szidogatnod! Azért nyilván megértettem, 
hogy te szidogattál. Azért előbb is azt irtam, most is azt irom, 
hogy halálig akarok veled megvivnom. Továbbá nemcsak én ma- 
gam voltam ott, hanem harmadmagammal voltam; azokat is szi- 
dogattad. Azért értötték, hogy szolgáid vannak, s azok is szolgá- 
iddal halálig vivnia akarnak. Erről választ várok. Isten tartson 
meg. Ez levél költ Görözgálon, szerdán a. d. 1555. 


Musztafa cselebia 
Görözgálban. 


Egregio domino Valentino Magyar locumtenenti in Fonód etc. 
amico nobis observan. 

Köszönetemet mint jó barátomnak és vitéznek. Jött vala ez 
elmult napokban leveled onnan, miképpen éntőlem is ment oda, 
mint atyafi atyafiának szokott levelet küldeni. De mivel hogy ez 
elmult napokban mentem vala én, mind nagy sok bégekkel és urak- 
kal felkészülvén, oda Koppánba, ott igen vártalak az ütközetre ti- 
zed napig, de nem győzélek várni. Osztán eljövék mind az vité- 
zekkel egyetemben. Ott nekem ezért sok költségem is lőn heába; 
azért mostan is intlek és kérlek, hogy nekem választ tégy avagy 
levelet küldj erre, hogy tudjam meg hol akarod az vívást, ha Pa- 
lotán akarod, vagy Tatán; mert én kész vagyok reá mindenkor; 
most is ugyanazon ember vagyok. E két várnál egyebütt nem aka- 
rom, és mint két atyafi vivunk meg, csakhogy hat avagy hét nap 
előtt megizenjed eléb. 

Ennekutánna holott tudakozol rólam, ki vagyok, és ugyan czir- 
kálsz: én Székesfehérvárott háromszáz bezliáknak (lovagoknak) 
agája voltam. Haszon agának hittanak. Ennekutánna nagyobb ura- 
ságom adaték; mert Nógrádban az iszpahiáknak alaj-bégjévé vá- 
lasztattam. Onnan Nógrádból eljövék, Ibraliom bégnek az hatal- 

mas császártól neveztetém; most immár az basának mennyi szand- 
sákja vagyon, mint előttök járó vagyok. Nem tudom azért, mit 
czirkálsz ilyen igen; mi mind törököt s mind magyart egyaránt 
tartunk; mert egy Istenünk vagyon és egy emberek vagyunk! Mi 
nem czirkáljuk eképpen az magyar urakat és vitézeket, mint ke- 
gyelmed czirkálja; miérthogy mind egy Isten teremtött mind kicsint, 
mind nagyot. Ez levél költ Pesten in die Gregorii papae 1555. Mondd 
köszönetemet az ottvaló uraknak és vitézeknek. 


Ibráliom bég 
az nagys. basa szandsákinak 
élőttejárója. 


Egregtis dominis Stephano Zichy, Achacio Chany, Joanni Palathych, 
Thomae Theryek etc. dominis et amicis nobis observand. 

Egregie domine et amice observan, post salutem serviciumgue 
commend. Továbbá tegnap küldtem volt kegyelmednek egy leve- 
let, im e mai napon más levelet hoztak énnekem, kit im kegyel- 
mednek oda küldtem, kiből kegyelmed megértheti miképpen rám 
kötötte magát (Ibraliom bég). Kiért kérem kegyelmedet, mint bí- 
zott uramat, ez én örökkévaló szolgálatomért, hogy te kegyel- 
med ne hagyjon e mostani szükségembe. Te kegyelmed legyen 
itt (t.i. a viadalon) mind az uraimmal egyetembe; mert im érti ke- 
gyelmed az ő leveléből, hogy készen jő reám. És ne mondják, hogy 
engemet pusztán talál; mert inkább akarnám holtomat, hogy nem 
éltemet, ha készen nem találna s ott szidalmazna engemet. Ha if- 
júságomban olyan vétket nem vallottam, bánnám, ha vénségem- 
kor vétket vallanék. 

Inn látja kegyelmed, hogy énnékem szabadságom (a viadalra) 
nincsen; azért jő ide csak szidalmazni engemet. Tudja azt pedig 
kegyelmed, hogy én uramnak sokat arrul könyörgöttem, de én- 


96 


nékem arra szabadságot nem ada; az török pedig azt jól érti, azért 
szorgalmaztat engemet. Isten tartson meg k. Datum in Fonód in 
festo sancti Mathiae apostoli 1555. 


Valentinus Magyar de Palona. 


Ez levél adassék az nagyságos böszpörémi bégnek, az hatal- 
mas császár helytartójának etc. nékem jó uramnak. 

Ti szendrői törökök tudjátok, mikor Lándorfejérvár magyar 
kézbe vala, én tibennetök sokat esmerék és nevetökön nevezék 
bennetök. Akkoron tartja vala Baly bég Szenderőben az szandsák- 
ságot, azon eszetökbe jut. Továbbá Dely Amhát szenderői, esmég 
Kazya szenderői, Dely Turchon szenderői, és Amháth Kulichy 
szenderői és Bodorny ÁAlya szenderői, és Hadar Balya szenderői, 
és Amhát aga szenderői és Kurthy Ugyla szenderői és még vég- 
zarnovári vajda, Agyam hadar Fezemő zarnovári vajda vala, Dely 
Huszain zarnai, Zeledyn aga zarnai, Omhat aga zarnai és Deli Naszuf 
zarnai. Jól tudjátok atyámfiai, vitézöki, hogy én titöket mind jól 
esmertelek, valamelyitöknek neve itt az levélben vagyon. Továb- 
bá egyik vitézt válasszátok ki közületek, valamelyiket gondoljá- 
tok ennyi vitézek közül, kit mennél jobbat tudtok benne; mert ez 
jövendő Szentgyörgy napján, ha Isten azt hagyja érnöm, megüt- 
közöm vele, vagy a pápai mezőn akarja, vagy az győri mezőn, vagy 
az beszperémi mezőn. Es semmi egyéb fegyver nála ne legyen, 
csak egy élös szablya és egy vasbot, sem pánczél, sem sisak, csak 
egy dolmányban. Ha az uristen neki adja (t.i. a diadalt), vagy én- 
neköm, de az (viadal) mind halálig legyen. De ha Isten nekem ad- 
ja (a diadalt) hát én fejét veszem. Akkor az időben, mikor Lándor- 
fejérvárát az magyarok birják vala, alkoron lándorfehérvári bán 
Thörök Imre volt, és az másik Paksy Mihály; azért azon eszötökbe 
vehetitek, ki vagyok én. Viczebán volt Káldy László, Oláh Ba- 
lázs; ezek voltak az viczebánok. 

Erről is eszetökbe vehetitek, ki vagyok én, hogy az császár 
földére mentünk vala rablani, akkoron megrablánk az császár föl- 
dét és reánk támadott vala két vajda: egyik zonoki, az másik runiki. 
Mindkettőnek ott fejét vevék és az zonoki vajdának én vettem el 
az fejét; azért arrul meggondolhatjátok, ki vagyok én. Továbbá 
szenderői vajda és zarnoi vajda ezt megértvén, hogy mi ezt mivel- 
tük volna, nagy sok néppel jöttenek volt az fejérvári mezőre, kit 
Vracsának hinak. Ezt megláták az fejérvári vitézök, ők is kijön- 
nek és erős viadalt tőnek ott és én akkoron Kapucsibasa Amhát 
szenderőinek vettem ott az fejérvári mezőn az fejét; azért azon 
is eszetökbe vehetitek, ki vagyok én. Továbbá ezen megboszan- 
kodván, másodszor még eljöttök, még annál többen mint azelőtt 
ugyanazon mezőre és megláták az fejérvári vitézök, kimenének 
és nagy viadalt tartának, ott is én fejét vevém zarnai Dely Naszuf- 
nak, arrúl tudhatjátok, ki vagyok én. Es hogy megszállá császár 
Fejérvárat és az ágyúkat hogy az kapura hozák és mi az vitézek- 
kel reátok menénk, ott az pattantyúkat elnyertük vala tőletek, és 
akkoron én fejét vettem vala Amhát agának az pattantyú mellett, 
ki jancsár-aga lett volna, azért erről is tudhatjátok, ki vagyok én. 
És hogy az Nebojsza mellett az kűfalt erősen megtörétek, és egy 
hajnalkorba nagy ostromot tettetek és bejöttök az törésen, ott 
ezt megláták az fejérvári vitézek, nekik törének és kivágák őket. 
Az törésen ott hét zászlót nyerénk el tőlük; ott is én fejét vevém 
az Amhát vajdának; erről is megtudhatjátok, ki vagyok én! Azért 
ti vitézök, ha valamely ti bennetek ugyan vagyon, énnékem Szent- 
györgy nap előtt, egy hónappal előbb tudtomra adja; az nevét is 
megírja, ki leszen az vitéznek neve az ki én velem az bajt fölve- 
szi. Én annak nagy szép ajándékot küldök. Azért ez levél adassék 
az beszperémi bégnek, hogy azt az törököt kikeresse közülök, az 
vitézek közül, ki én velem megvína. Isten tartson meg vitézök 
minden javával. Ez levél költ Vasvárott szent János napján, anno 
domini 1555. 


régi fejérvári vitéz, az 
Káldy Miklós, 

Szolgálatomnak utánna nagyságos uram! Ezelőtt is könyör- 
göttem nagyságodnak Zichy uram által, hogy nagyságod szabad- 
ságot adott volna, az én ellenségemmel bajnokommal való meg- 
vívásra. Most is untalan reám ír és izen az török, hogy megvínék 
vele és ütet ne tartanám úgy, mint egy leányt jegybe. Nagyságod 
megbocsássa, örömesben nyelv szerint szólnék nagyságodnak, 
de mivelhogy nem tudok magyarul jól, azért kell levél által nagy- 
ságodnak könyörgenem. 

Könyörgök nagyságodnak mint kegyelmes uramnak éltig való 
szolgálatomért, adjon nagyságod szabadságot reá, had víjjak meg 
vele, mert míg vége nem leszen ennek, addig holtelevennek tar- 
tom magam mind az töröktül s mind az keresztyén szolgáló ura- 
imtól. Jó választ várok nagyságodtól, mint kegyelmes uramtól. 
Isten tartsa meg k. etc. 1555." 


A nagyságod szolgája: 
Bosnyák Márton. 


Ez a levél adassék az lévai vitézeknek, mint tisztelendő bará- 
tainknak kezében. 

Köszönetünket és magunk ajánlását mind az vitézeknek. Ím 
az mostani időben tettünk mi két kópját vasastól az ti kaputok 
előtt föl. Azért az ki az kópjákat elveszi onnéd, hát az viadalhoz 
is kész legyen vitézképpen; mert mi meg akarunk vitézül ővelek 
vínia. Az kinek az Isten adja, azé legyen; mert mi szegény legé- 
nyek vagyunk, nem szükség sok levél által járni, mint az vasty 
vitézekkel járattok, mert mi sokad magunkkal nem járhatunk, 
hanem jőjjetek Kékkő alá és ott készek leszünk hozzá; Isten tart- 
son meg. Ez levél költ vízkereszt napján. Anno Domini 1556. 


Nógrádi: Ferhát és az ő öcscse 
Kurt iratta ezt. 

Isten velünk. Adatott Esztergomban, kedden 1579. 

Én nagyságos Zinán bég köszönetemet írom kegyelmednek, 
mint jó szomszéd-barátomnak. Ezt akarom kegyelmednek tudtá- 
ra adnom, hogy onnan Komáromból írt Ehgiüb agának levelet va- 
lami rossz legény, hogy űvéle bajt vívjon, kirül ezmivel minekünk 
semmi hírünk nem volt, Ehgiüb agának az tatai kapitánynyal: Rojzon- 
bergvel (Rosenberg) volt akaratja, hogy megvíjjon. Az ő levelét 
is mai nap, ki keddnek mondatik adták énnekem. Azt sem hozta 
parasztember, hanem az vitézekben mentenek volt úgy fabigiura 
asoknak (?) adták. Az asok hozták cnnek; az levélben azt mond- 
ja, hogy az kegyelmed hitlevelit is küldeté ide Ehgiüb agának, 
(de nem hozták meg) ... Lássa kegyelmed, hogy ha illendő dolog- 
e az, kit cselekszenek. Igen orozva levelet küldenek, senkinek 
semmi híre nincsen benne; nem tudjuk, ha valakinek tanétásából 
cselekszik ezt vagy mint vagyon? Az bajviadal még eddig orozva 
nem lett sehol, hanem mind ti köztetek, mind miköztünk sok jám- 
bor vitézeknek volt tudtára... Kegyelmed küldjön hitlevelet s mi 
Ehgiüb agát oda bocsátjuk, mihent az kegyelmed hitlevelit lát- 
juk. Had víjjanak meg egymással; mert Ehgiüb aga olyan vitéz 
ember, hogy itt Esztergomban mása nincsen. Ő tőle is meg nem 
fordítja orczáját, miért hogy sem híre, sem tanácsa nem volt az ő 
akaratjában ez ideig; mert ez nem vitéz ember dolga, az kit cselek- 
szenek.§" 


Tata, 1579. 23. nov. Vitézlő uraimnak, barátimnak, sámboki vaj- 
dának, agának, oda-basáknak és fejenkint az vitézöknek, énnékem 
szomszéd barátimnak Kristóf György Rosenberg tatai főkapitány. 

Továbbá azt is értem, az Deli Haszon felől mit ir kegyelme- 
tek, hogy kész gyalog megvívni csak egy szablyával egy imegben 
és nadrágban. Ez is (t.i. a magyar) azt mondja, kész arra is és ha 
csak mezejtelen kell is, megví vele. Azféle dolog az, mi fejedel- 
miünktől erősképpen vagyon tiltva, azért az ti idejövésteket se- 

hova nem akarom hírré adni és idegön embör itt nem lészen. Azért 
énis kérem kegyelmeteket fejenkint, hogy sámbokiak azmennyien 
vagytok, kik ott laktok, annál többen ne jőjjetek. En is fogadom 
az én hitömre, tisztességömre, embörségömre, hogy kegyelme- 
töknek sem az én alattamvalóktól, sem mástól semmi bántástok 
nem leszen, hanem békével, emberséggel elbocsátlak és tisztes- 
séggel fogadlak kegyelmeteket. Ha pedig hamisságot gondolok, 
azt az igaz Isten adja az én fejemre. Azért kegyelmed jőjjön el ez 
jövő csötörtökön oly igazán, ha pedig kegyelmed nem akarja, hát 
ezután hagyjon kegyelmed eféle dologgal békét. 


Ez levél adassék Kristóf Györgynek, tatai kapitánynak, mine- 
künk jó szomszédunknak és barátunknak. 

Ali Hadauerdy odabasa, Deli Hasszán és Czukela Deli Hasz- 
szán, Nauerta Huszein, Kurt Ali, Deli Ferhát, Sefer odabasa kö- 
szönetünket írjuk te kegyelmednek, mint jó szomszédunknak és 
barátunknak. Ím értjük, hogy kegyelmed az mi fegyverünket, az 
kit ott hagytunk, az vitézek közt elosztotta, kit kegyelmedtől jó 
néven vettünk és köszönjük kegyelmednek. Azért, hogy kegyel- 
med tudja, az fegyvert kik hagyták ott, ím megírjuk, hogy Hadanerdi 
odabasa patkószeges furkót hagyott, Deli Hasszán szegetlen fur- 
kót, Czukela Deli Hasszán pávatollakat, Nauerta Huszein az nagy 
furkót, Kurt Ali szekerczét, Deli Ferhát csákánt, Sefer odabasa 
pedig sastollat marasztott. Im mi magunkat kegyelmednek meg- 
jelentjük és ki micsoda fegyvert marasztott, tudtára adjuk. Kér- 
jük azért kegyelmedet, hogy kegyelmed is megírja minekünk, az 
vitézek közül melyik melyiknek fegyverét vette föl, hogy mi is 
tudjuk. Isten tartsa kegyelmedet. Adatott Esztergomban, junius- 
nak 3. napján. (1581.) 

Mi Ali basa, az hatalmas Istennek is akaratjából török császár- 
nak főhelytartója Budán, és gondviselője Magyarországnak etc. 

Fölségös Ernesztus herczeg nekünk tisztelendő barátunk! kö- 
szönetünk és magunk ajánlása után. Meg hozák minekünk az fölsé- 
göd levelét, melyből megérténk mivel hogy kaposvári Mehemet 
aga, az veszprimi vice kapitánt hitta volna bajra ki, meg annak fö- 
lötte rút szidalommal illette volna, annak fölötte simontornyai 
három török hítt volna három veszprémi vitézt ki, mely dolog hogy 
az frigynek ellene volna írja fölségöd, bizonyára mi minden vég- 
beli vitézöknek megparancsoltuk, hogy az frigynek oltalmazói 
legyönek és semmi ellenkezésre okot ne adnának, mely mi pa- 
rancsolatunkat minden fogyatkozás nélkül meg is tartják, de ezt 
nem valami vakmerőségből cseleködték, hanem az fölségöd alatt 
való vitézök palotaiak mentek néminemö vitézökhöz, hittak Feirvár- 
ból ki, kik hogy ki nem mentek, az kopiara az palotaiak rókafar- 
kat és disznófarkat csináltak, úgy vitték Feirvár alá, ilyen gyalá- 
zattal illették az vitézöket és Isten akaratjából az vitezök utána 
lévén, szinte Palota alól hozták vissza, kit mind rókafarkastul, 
disznófarkastul akartunk az mi kegyelmes fejedelmünknek por- 
tájára küldeni. De az urak kérének, hogy azt ne cseleködnénk. 
Mi az mi kegyelmes fejedelmünk és római császár ő fölsége kö- 
zött való Írigynek megmaradásáért el nem küldénk. Azért itélje 
meg fölségöd, ha az mi alattunk való vitézök ok nélkül valamit 
cseleködnek-e, azért fölségöd ezféle beszédöt nem illik, hogy elő 
vegyön, mert az végbeli vitézök egyik az másikval ha megharag- 
szik, ismég egymással megbarátkoznak. Mi mind azonáltal, im 
mostis megparancsoltuk, hogy minden végbeli vitézök az frigyhöz 
tartsák magokat, mert büntetés nélkül ugyan nem is szenved- 
nénk, ha valamely valami ellenközésre okot adna. Fölségödnek 
is hasonlatosképpen kivánjuk, hogy megparancsolja minden vég- 
beli kapitánoknak és vitézöknek, hogy az féle dolgoktul megszün- 
jenek, mely ellenkező dolgokra szoktanak mind szüntelen okot 
adni, hogy azképpen az két fejedelem között való frigy éppen meg- 
tartathassék. Isten éltesse fölségödet. Költ Budán. 2. Jun. Anno 
82. 

Az fölségös Ernestus Herczegnek, Római Császár ő fölsége 
atyafiának, nekünk tisztölendő barátunknak adassék. 


Bécsben. 


Köszönetem után. Te Csegley Ferencz, csak azt akarom ne- 
ked megírnom, hogy jól tudod, hogy az minemű dolog miatt egy- 
mást megtaláltuk vala, mely dolognak immár vagyon esztendeje, 
kezdtünk vala egymásnak irogatni, mely leveleimet én nem tu- 
dom ha vízbe vetetted avagy megégetted, attólfogva énnekem 
semmi választ nem tettél, hanem minap irattál volt kapitányod 
alatt vitézlő Majtényi Lászlóval az én nagyságos bégemnek, úgy, 
mint panaszolkodás képen panaszolkodtál rajtam. Azért Istennek 
hála, nem vagyok sem ökör-lopó, sem kecske-lopó, hogy úgy pa- 
naszoltatsz rajtam, mert nem lopva indítottuk vala az dolgot és 
ezelőtt nem ezt írod vala énnekem, hanem ezt írád ezelőtt való 
leveledben, hogy te soha el nem rejted előttem orczádat, hanem 
a két sereg között megbizonyítod szablyáddal, hogy vitéz embör 
vagy. Meg azt is írád, hogy ha szintén én elsiketlem is, de te bé- 
két nem hagysz, hanem meg köll lenni. Vitézséged ellen nem szó- 
lok, sem írok, mert én 15 gyönyörködöm annak, hogy vitéz em- 
berrel vagyon közöm. Azért az előbbeni írásod szerint, mely le- 
veledet az Ngs. béghez vittem vala és sok vitéz ember előtt ma- 
gyarázzák meg, azért az előbbeni írásod szerint most is azt kivánom, 
hogy el ne rejtsed orczádat előttem s ne csavarogj, hanem hadd 
lássuk egymás orczáját. Immár esztendőtől fogva elég az írásban, 
ha akaratod nem leszen hozzá, azt i5 add tudtomra. Vagy te nem 
lakol Pápán, vagy én Fejérvárott és úgy meg is ajándékozlak, hogy 
kin egész Magyarország megcsudálkozik. Isten hozzánk. Kelt Fejér- 
váratt, XXIIII. Februarii An. 86. 


Francisco Czegley. Csikwary Dely Haszán. 

Vitézlő nevezetös férfiú, énnekem mindenkor bizodalmas szom- 
széd uram. Minden tisztességes dologban barátságomat és kész 
szolgálatomat írom kegyelmednek, mint vitézlő bizodalmas uram- 
nak. 

Továbbá csak ilyen dolog felől akarom kegyelmedet levelem 
által megtalálnom: bizonynyal! tudom, hogy nyilván vagyon ke- 
gyelmednél ez minemű dolgom és ügyekezésem volt Csegley Ferencz- 
czel, azért, mivel hogy kegyelmednek itt mi köztünk és ott is Ma- 
gyarországban jó híre neve vagyon. Egyik jó híre neve az kegyel- 
mednek, hogy keg. eleitől fogva szablyával kereste kenyerét és 
híres vitéz ember kgd. Másik az, hogy kgd. asztalát főember mód- 
ra tartja és sok vitéz ember eszi az kgd. sovát, kenyerét és borát 
iszsza. Harmadik az, hogy kgd.-nek mind az ott való urak előtt, s 
mind penig az itt való pasák és bégek előtt jó híre neve vagyon 
és sokat iszunk az kgd. jó egészségeért és jó szerencseért nem 
veszteg ülvén, hanem fennállva. Negyedik ez, hogy kgd. igen igaz- 
mondó és bátornyelvű vitéz embör, minden vitéz emberek előtt 
nagy az kgd. híre-neve; Magyarországban nincs több Huszár Pé- 
ter kgdnél. Ennek okáért kérem kgdet, mind bizodalmas uramat, 
hogy kgd. erőltesse rá Csegley Ferenczet, hogy ne csavarogjon, 
ne röjtse orczáját előttem, legyünk szömbe egyszer egymással, 
aztán az, kinek az Isten adja vagy ő neki avagy nekem az diadal- 
mat, az az Isten dolga. Mert immár én ő neki többet nem írok, 
hanem kgdtől választ várok és ha elröjti orczáját előttem, rövid 
nap ajándékot veszen tőlem, kit jó néven vehet. Isten velünk. Kelt 
Székesfejérvárott. 24. Február. A. 86. 


Kgdnek barátja 
Petro Huszár. Csikváry Dely Haszán. 

Mi Iszah bég az hatalmas török császár hű és fő szandság bég- 
je és helytartója Székesfejérvárott. 

Minden tiszteletre és becsületre méltó vitéz úr és minekünk 
jó szomszéd-barátunk. Sok köszönetünknek utánna minden hoz- 
zánk illendő tisztességes jó dologból való barátságunkat és jó szom- 
szédságunkat ajánljuk kegyelmednek. Továbbá ilyen dologból aka- 
rok kegy, az mi levelünk rendiben megtalálnunk, tudnia illik, az 
el mult napokban külde vala minekünk levelet kegy. az mi birto- 
kunk alatt való CsykwarY Dely Haszán, és az kegy. birtoka alatt 
való Wytézlő Csegley Ferencznek dolgok felől, hogy ő nekik ket- 
ten néminemő okból igyenetlenségök és összeveszős volna egy- 
más között. Mely dolog ő nekik bajviadalra menne és következ- 
nék. Ez okáért jó szomszéd-barátunk mikor az kegy. levele hoz- 
zánk érkezék, akkor választot nem írhatánk felőle kegy.-nek, mert 
Dely Haszán akkorban itthon nem vala. Azért mast haza jött, őtet 
előnkbe hivattuk vala és megkérdem tűle, minemü igyenetlensége 
volna Dely Haszánnak és az kegy.-med birtoka alatt való vitézlő 
CsegleyY Ferencznek, hogy mely okból kiszerittetnék Dely Haszán 
Csegley Ferenczet bajviadalra inteni és kire igen szoka, és felele 
Dely Haszán, hogy valami rab dolgaiban volt igyenetlenségök egy- 
mással, ki felől vagyon esztendeje, hogy megháborodtak és egy- 
másra irogatának felőle. Ez okáért az mi hű emberünk Dely Haszán 
minekünk könyörge, hogy az mi kegyelmességünket mutatnánk 
és megengednénk ő neki, hogy az mi minémű elkezdett igyenet- 
lenségök Czeglej Ferenczczel vagyon, tehát az meglenne és ki- 
szolgáltatnék tudnia illik az bajviadalnak rendje és dologja köztök. 
Mind az által, hogy a hol kegy. azt írja, hogy az két fejedelem kö- 
zött most nagy kötés alatt való Írigy vagyon, és mely frigy alatt 
nem illendő volna, hogy bajviadal következnék, az frigynek meg 
nem szegéseért okának. Ennek okáért jó szomszéd vitéz bará- 
tunk, az két vitézlő férfiúnak való, egymással való szembe lételök- 
kel az bajviadalnak megtételéről az két fölséges fejedelem között 
az frigy meg nem bánná. Mert ezeknek lételével sem várak meg 
nem vitatnak, sem városok meg nem dulatnak, sem nem éget- 
tetnek, hogy kiből valami igyenetlenségök lenne és támadna köz- 

tünk. Mert egyébkor is volt Írigy az két fejedelem között, de ezféle 
kényes dolgokat, nem vették sem mentséget magoknak, hanem 
ugyan kiszolgáltatták az bajviadalt közöttök, az mely vitéz em- 
bernek azféle dolga esett. 

Ez okért kérem kegy.: mint jó szomszédunkat, hogy kegyel- 
med kényszerítse reá az vitézlő Csegley Ferenczet, hogy az Dely 
Haszán bajviadalok, menjen véghez egymás között. Mert az mi 
hű emberünk Dely Haszán azt mondja, hogy semmiképpen egye- 
bet benne nem akar cselekedni, hanem meg köll lenni köztök az 
bajviadalnak, kiből addig békességes nem leszen Haszán. Azért 
ez két vitézlő embernek illendő és szükség egymással megvívniok, 
hogy mely dolog végeztessék el köztök, ne ellenkezzenek és ne 
irogassanak többször egymásra és hogy sem kegy., sem penig mi 
ne fájlaljuk ezután fejünket ez dologgal. Ez okáért mindjárást vá- 
laszt várok kegy.-től késedelem nélkül. Isten tartsa meg kegy. 
Datum Albae guondam Regize, 24 die Februarii Anno 86. 


Ladislao Majthénj 


Szolgálatomat írom Ngdnak, mint bizodalmas uramnak. Tu- 
dom, hogy Ngd emlékezik róla, majd leszen esztendeje, hogy az 
ő felsége itt való szolgájára Csegley Ferenczre, egy török, Csikwary 
Dely Haszánnak neveznék, irogatott rája, hogy megvívna halálra 
vele. Mely dolog végett Huszár Péterrel egynehányszor Ngdhoz 
bocsájtottam Csegley Ferenczet és az dolog mind ennyi ideig vo- 
nódott. Az elmúlt napokban ismeg írt Dely Haszán CsegleY Ferencz- 
nek, hogy orczáját el ne rettenje előtte. Mely dolog felől először 
az fejérvári béget levelem által megtalálám és megírám nekie, 
hogy énnekem megírja, hogyha ő akaratjából irogat Dely Haszán 
Csegley Ferencznek avagy nem? Mert most az két fejedelem, az 
mi kegyelmes urunk, az fölséges római császár és török császár 
között való frigyben meg vagyon tiltva, hogy efféle bajviadalok 
semmiképen ne engedtessenek és minekünk meg vagyon paran- 
csolva, hogy afféle dolgoknak okot ne adjunk. Mert efféle dologbúl 

sok visszavonás és háborúság kezd támadni. Azért im aminemű 
választ írt énnekem az fejérvári bég, az önnönmaga levelét Csegley 
Ferencztűl felküldtem Ngdnak. Minek okáért kérem Ngdat, mint 
bizodalmas uramat, legyen Ngd jóakaró kegyelmes ura ez dolog- 
ban és törekedjék Ngd mellette ő felsége előtt, az bajviadalt ő 
felség kegyelmességből engedné meg, mert jól érti Ngd efféle 
bajviadal dolgát: ha meg nem engedi ő felsége nekie, az török azt 
nem hiszi, hanem hogy meg nem mert vívnia vele és oly kisebb- 
ségöt teszön rajta, hogy jobb volna megholta, hogysem mint élte. 
Ngdat megkérem, mint bízott uramat, mutassa Ngd minden ke- 
gyelmes jóakaratját hozzája mind eleitől fogva, ő Ngdnak is: az 
mennyi levelet is írt Dely Haszán, azokat is fölvitte. Az bég leve- 
léből is megérti Ngd, hogy ez a dolog divánból ment ki és az bu- 
dai basa akaratjából. Huszár is az minemű levelet írt Dely Haszán, 
aztat is felküldtem Ngdnak. Pápa, 19 Marcz. Anno, 1586. 

Post scripta. Ez mostani levélre az minemű választ írtam a bég- 
nek, im az mását felküldtem Ngdnak. Most semmi oly hírt nem 
írhatok Ngdnak. Szükség mind kenyéz, abrak, széna dolgából nagy 
vagyon közöttünk; az pénz is igen szűk, az töröknek 1s úgy va- 
gyon dolga. Te Ngdnak azon könyörgünk mindnyájan, hogy míg 
lovainkat az fűre bocsátjuk, fizetnének meg. Törekednék Ngd mel- 
lettünk, mert bizony talánd az vitézlő nép ilyen nyomorult nem 
volt soha, mint most az nagy szükség mián. 


András Teujffel. Ladislaus Majthénő. 


Kara Aly esztergomi szandzsákbéghez Kollonits Szigfrid. 

Nagyságos, nékünk vitézlő szomszéd úrbarátunk! 

Hogy ez új esztendőbeli szerencsétlenségünket Nagyságod- 
nak megjelentsük, semmi nem egyéb, hanem az Nagyságod és 
alatta való vitézlő rendnek iszonyú állhatatlan voltát tudván min- 


denkoron, kiváltképen ezt mostani szent békességnek fölbontá- 


107 


sát az két hatalmas császár között lehetetlen, hogy tovább szen- 
vedhessük, holott én is az szegénységnek egyik oltalmazója és 
az keresztyénségnek egyik igaz tagja vagyok és igyekszem is len- 
ni. Kívánom azért, hogy az bosszúságért, az mit ez ideig csele- 
kedtél az szegénységen, emberségedet és vitézségedet velem 
együtt magad megpróbáljad. Otszáz lovassa! kimegyek, valahova 
akarod. Nagyságod is annyi számú vitézivel, és nem többel, kijöj- 
jön. Eleiben magunk ketten, vagy lovon, vagy gyalog akarod, kop- 
jával, karddal, pallossal, vagy akármicsodás fegyverrel megvijjunk. 
Ha engem meggyőzesz, vagy én tégedet, annak utánna mutassák 
az körülöttünk lévő vitézek is emberségöket és vitézségöket. Hogy 
penig ez dolog általán fogva meglegyen, mi boldog emlékezetű 
Szent György vitéz napjára halaszszuk, az szép időre. És Nagy- 
ságod is készen legyen, lássuk, kinek az Isten adja (t.1. a diadalt), 
valet. Mind ez ideig az szegénységnek szántóbarmaival és egyéb 
marháival intézkedtetek. Mint emberek hiteteket meg nem tar- 
tottátok és így az két hatalmas császár között az szent békessé- 
get fölbontottátok. Mely dolgot immár én az én hatalmas császá- 
romnak tudtára adtam, hogy Nagyságod is ne mondhassa, hogy 
az ő felsége híre nélkül cselekedtük. Es Nagyságod is adja az csá- 
szárnak tudtára, hogy nem mi, hanem tik vagytok az szent bé- 
kesség felbontói; tik adtatok okot mindenekre, nem mi. Sőt ma- 
gunk is okot adunk immár, és vagy jösz vagy nem, szakállodban 
igyekezünk pökni. Ha pedig ez dolgot császárod híre nélkül meg 
mered próbálni, tehát ne halaszszad, hanem az megnevezett nap- 
nak előtte elvégezzük. Én mindenkoron készen vagyok, mint az 
szép leány az tánczhoz; mert soha nem érdemlettem, hogy az én 
szegény jobbágyimat úgy raboljátok, dúljátok, foszszátok és éges- 
sétek! Kívántatik azért, hogy szegények mellett fogjak. Ezeknek 
utánna is valamiből kívántatom, mindenekkől mindenkoron ké- 
szen vagyok. Nagyságodtól választ várok. Isten velünk. 28. deczem- 
ber 1613. 


Nagyságodnak mindenkoron kész szomszéd barátja: 
Szgefridus a Kolontch. 

Hozzánk illendő szomszédságomnak kész voltát ajánlom Nagy- 
ságodnak, mint vitézlő nagyságod szomszéd úrbarátomnak. 

Megadták az Nagyságod levelét, melyből megértettem, hogy 
az faluk miatt nagy haraggal volna Nagyságod. Annak okáért, mi- 
velhogy ennekelőtte is az hatalmas és győzhetetlen török csá- 
szárnak jobbágyi voltanak, annak okáért hódoltatták be az vité- 
zek őket. De mikor az levelét írta Nagyságod, akkor az eszed fejed- 
bűl kiszökött, az nyilvánvaló, De jó szomszéd úrbarátom, az mint 
írt Nagyságod, ez bátor úgy legyen, de az én alattam való vitéze- 
ket nem illik Nagyságodhoz, hogy állhatatlanoknak írja Nagysá- 
god; mert ezek az én alattam való vitézek, mind az egész világ jól 
tudja, hogy az császár kenyerét vitézségökkel találták és vitézi 
módra élnek. És nagyságod Szent György napját hagyta az bajví- 
vásra és azt írja Nagyságod, szintén oly kész Nagyságod az bajví- 
vásra, mint az szép leány az tánczjárásra, de szomszéd úrbará- 
tom úgy vedd eszedben magadat, én is szintén oly kész vagyok 
az bajvívásra, mint az kosok, hogy egymással készek ütközni. 

Ezek után Isten velünk. Költ Esztergomban, A. D. 1613. 


Nagyságod szomszéd úrbarátja: 
Kara Al bég, 
az hatalmas és győzhetetlen török császárnak 
főszandsákja és esztergomi helytartója. 


s Ház 
ke se sk 


Kara Aly esztergomi szandsákbéghez Kolonits: 

Minden hozzánk illendő dolgokban kész szomszédos barátsá- 
gunkat ajánljuk és Istentől jó egészséget Nagyságodnak megadat- 
ni kívánunk. 

Az Nagyságod levelét jó kedvvel vettük. Az mi az fejünkből 
való eszünk kiszökését illeti, mikor Nagyságodnak ennek előtte 
írtunk, tudtuk, mit írjunk és tudjuk is. Értjük, hogy Nagyságod 
olyan kész az bajvívásra, mint az kos az másikkal ütközni; bizo- 
nyára szükséges leszen; minket Nagyságod jobb örömmel ez új 


109 


esztendőben nem érhetett volna, mint azzal! Mégis mint vitéz 
szomszéd úrbarátunkat, Nagyságodat kérjük, hogy ne halaszszuk 
oly sokára, mint Szent György napja. Hiszen ha Nagyságodnak 
immár szabadsága vagyon reá, tehát rövid és hova hamarabb való 
napon elvégezzük, csak írja meg Nagyságod, mely napra, mely 
helyen és lovon-e vagy gyalog akarja? Az meglett dologra annak 
utánna ne legyen gondunk. Nagyságodtúl választ várok. Isten ve- 
lünk. Austrize, Viennae, 15 januarii, 1614. 


Nagyságodnak kész szomszéd úrbarátja: 
Szgefridus a Kolonits. 

JEGYZETEK 


: Cs. és k. áll. Itr. Turcica, 1586. febr. 24. 

: Ennek a szokásnak köszönhetjük például, hogy Túry György, Gyulaffy 
László és Török Ferencz kihívólevele reánk maradt. 

: Cs. és k. áll. Itr. Hung. 1552. 

: Cs. és k. áll. Itr. Turcica, 1540. ápr. 8., ex Rucha. 

5 Brüsseli Okmánytár II. köt. (Hatvani Mihály) 275. lap. 

§ [eráncsics Munkát I. köt. 258—259. I. 1551. Más történetírók is meg- 
emlékeznek e szép viadalról. Ugyanezen évben nagy port vert föl Rátky 
Pál és Bácsmegyey János győzelme. Ötszáz huszárral 1500 török lovast 
vertek szét. A csatában pompás bajviadalok folytak le (Brüsseli Okánytár 
II. köt. 1551.) 

" Orsz. Itr. Nádasdy lev. 1552. 

§ U.o. 

" U.o. 1561. szept. 

4 Cs. és k. áll. Itr. Turcica, 1579. nov. 27. Buda. 

1 Körmendi Itr. Missiles, 1593. július 15. Csáktornya. 

2 Steierorsz. tartományi Itr. Kriegswesen 566. fasc. 1577. szeptember 
4. Szomszédvárából Vitus ab Hallekhez (,,velit venire ad hoc militare gau- 
dium fratris mei" etc.). 

13 0, L. Missiles, Komárom 1564. január 20, Petheő levele Oláh Miklós- 
hoz. 

4 A XVI. században még a legtöbb magyar végházban és kastélyban sze- 
líd darvakat és gémeket tartanak a tollukért. Külön mesterség volt a darvászok 
mestersége. 

5 Cs. és k. áll. Itr. Hung., 1552. január 15. , lemesvarinum miserunt guin- 
decim pennas militibus, gui illic sunt et totidem coturnos hoc est calceos 
turcales, singularis certaminis gratia." 

16 T.i. a diadalt. 

r Orsz. Itr. Nádasdy levél. 

18 Cs. és kir. áll. Itt. Hung. 1556. Gall Ádám jelentése. 

19 Ilyen esetet jelent például Paksy János komáromi főkapitány 1560. 
okt. 18-án: , Hac ipsa nocte, guae est 17. Oct. una hasta seu lancea in vadum 
Comaromiens. per unum Thurcam allata et in terra fixa est annexis literis 
Turcica lingua conscriptis". (Cs. és K. áll. Itr. Turcica.) 

29 Cs. és k. áll. Itr. Turcica, 1591. július 29. Buda. 

a Cs. és k. áll. Itr. Turcica, 1546. január 21. Schewrer és Pozsgay követi 
jelentése. 

22 Cs, és k. áll. Itr. Turcica, 1581. június 3. 

23 Gabelmann: Monomachia. 

A Szalay: Négyszáz magyar levél. 140. I. 

55 T.o. Pest, 1555.: , mint atyafi atyafinak szokott levelet küldeni" — írja 
Ibraliom — ő is úgy ír Magyar Bálintnak. 

s TJ.o. 154. I. 

2 Cs, és kir áll. levélt. Zircica, 1586. febr. 24-én: , Midőn tiszteletre és 
böcsületre méltó vitéz úr és minekünk jó szomszéd barátunk! Sok köszö- 
netünket utána minden hozzánk illendő tisztösséges jó dologból való barát- 
ságunkat ajánljuk kegyelmednek." 

:8 TJ.o. Pápa, 1586. márc. 19. 

2 Az efféle személyes viadalok leírásával gyakran találkozunk Istvánffy 
könyvében is. Még többet találunk Tinódi verses munkáiban. 

s Stejerországi tart. levélt. Kriegswesen, 563. f. 1540: , mit dem veindt 
sprach halten von gesellschaft wegen copy prechen", etc. 

31 Orsz. levélt. Nádasdy lev. 1556. júl. 15., Török Ferencz Nádasdy Ta- 
máshoz. 

:: E levélben Ibraliom bég megírja, hogy nagy költségével tíz napig vár- 
ta Magyar Bálintot az ütközetre. De bizony hiába várta. 

53 Orsz levélt. Nádasdy lev. 

a Szalay: Négyszáz magyar levél, 175. I. 

5 Orsz. levélt. Nádasdy lev. 1555. jan. 7. Dédes: , nisi cum maximo dede- 
core ac detrimento et diminutione honoris huius nobilis viri" etc. 

3 Oroszlán basát ez évben végeztette ki a szultán. Az ő helyébe jött Musztafa 
basa Budára. 

y Körmendi levélt. Missiles. 

" Orsz. Itr. Nádasdy lev. 1554. szept. 3. , Adeo ut iam munera indecora 
se illis mittere affirmabunt, nisi prodirent in campum: et guidem personas 
prope guadraginta" etc. 

5 Orsz. Itr. Nádasdy lev. 1572. aug. 3. Szenicsnyák: , Mondtam vala nagy- 
ságodnak, hogy ez nagyságodnak itt való porkolábjának Fekete Lukácsnak 
egy aga bajt írt. Inmár egynéhányszor írt ide neki. Ím pedig most utolszor 
ír egy levelet neki és mintha nem tisztességképpen ír az török neki. És ím 
most szent Lőrincz napján leszen gyűlés. Ott az bánoktól hitlevelet kérek, 
hogy az török az hagyott helyre bizvást eljöhet. Az Fekete Lukács bajvia- 
dalja mikor leszen, akkor innét többeknek is leszen nagyságod szolgái kö- 
zül." 

1 Cs. és k. áll. Itr. Turcica, 1550. május 24. Instructio egregio Michaeli 
Muthnoki etc: , sese acriter ob ignominiee nota auxilio dei defendant suogue 
honori consulerent et existimationi, guemadmodum ut nunc cuidam militi 
agriensi permissum est, gui a guodam turco ignominiosis verbis provacatus, 
etiam salvo conductu Turham begi, praefecti hatvaniensis invitatus, ut libere 
posset discedere ad certamen, prohiberi non potuit, guin in duellum consen- 
tiret pro honoris et existimationis suae defensione". 

1 T.o. 1582. június 2. Buda. 

£U.o. 

$ U.o. 1583. szept. 28. Buda, Ali basa levele Ernő főherceghez. 

4 U.o. Turcica. 

$ Cs. és k. áll. Itr. Turcica. 

5 U.o. 1587. dec. 16. (judaeum et mercatorem vilissimum suis in literis 
nuncupavit. Imo scribit me non essse virum militarem). Majthényi főkapi- 
tány és Teufel generális a viadalt megengedte. Dec. 16-án maga Teufel is 
írt a királynak a bajviadal megengedése dolgában. 

§ Kapitányságot. 

4 Tán rókát vagy valami rútságot küldött neki Pisky István. Erre céloz 
Ibrahim. 

5 Ez az érdekes kihívó levél több egykorú példányban megvan. Itt a ré- 
gi másolatot használjuk, amit Hannulik hagyatékában találtunk. A kihívó 
levélben Ibrahim még ezt is írta: , Te hamis hitetlen eb azt is írod, hogy nem 
volt árpám, mivel tartanom azt az lovat, azért oda adtam tenéked. Tudod 

bestye eb, hogy az az ló nem enyim volt, hanem az szegény Kaszafer odabasa 
pénzen vette volt az ő maga feje váltságáért, úgy vitte tenéked. Immár ha 
az lovat nem szeretted, mért hogy őt magát meg nem tartottad és az lovat 
hátra nem küldted? Hazug, hitetlen kurafi az én levelembe ha az Chyrak lo- 
va vagyon, tehát én tőlem azt megvárd; ha pedig Chyrak lova az én hitleve- 
lemben nincsen, tehát éntűlem azt ne kérd. Ha szintén benne volna is, tekélyet- 
len eb, addig néked nem adnám, meddig veled meg nem vínám." 

50 Kara Ovejsz budai basa írja 1579. nov. 27-én a fejérvári török vitézek- 
ről: ,Ha ki nem mentünk volna, rókát és egyéb rútságot mieltek volna raj- 
tunk"! (Cs. és k. áll. Itr. Turcica.) 

51 U.o. 1582. jún. 2. Buda. A levele végén Áli basa azt is megírja, hogy 
ha végbeli vitézek összevesznek is, ismét egymással megbarátkoznak. 

"2 Így tett például a Tinóditól megénekelt Kapitány György. Ő is eladta 
mindenét, hogy az ellenfelével megvívhasson. 

53 A horvát lovasokról írják 1572-ben: , keszkenőt kötnek által fejükön, 
az övükben egy furkót vonnak, vállukra egy dárdát vetnek, bocskort köt- 
nek föl és úgy ügetnek." (0.L. Nádasdy levélt.) 

5 Cs. és k. áll. Itr. Turcica, 1579. nov. 23. A tatai kapitány hitlevele a tö- 
rök bajvívók részére. 

55 Cs. és k. áll. Turcica. 1590. május. 

56 Szalay: Négyszáz magyar levél, 125. lap. 

5 Szamosközy műveinek kiadói és fordítói nem jól olvasták a nevét s 
Bőry-nek, Boeri-nek meg Sori-nak írják. Pedig nagyon is ismert név volt 
Bory uram neve a XVI. század végén. 

:8 Ibrahim agát későbben, portyázás közben a mieink elfogták. A véghá- 
zak és a bányavárosok azt követelték, hogy a kegyetlen Ibrahimot titokban 
ölessék meg. Pálffy Miklós kerületi generális erről hallani sem akart. S 
hogy Ibrahimot megmentse, 300 tallért ígért érte. 

: Körmendy lItr. Missiles, Giczy János levele Geszty Ferenczhez, 1578. Várad. 

s OL. Nádasdy lev. 1561. aug. 3. Dömölk. 

51. Szamosközy: Tört. Maradv. I. k. 238-239. 1. 

62 To. Szamosközy fordítói szerint a legyőzött füvet nyújtott a győztes- 
nek. Ez helytelen fordítás, mert a herbam praebere, herbam porrigere meg- 
hódolást jelent. Füvet nem is mindég nyújthatott volna; mert hisz poron- 
don, s jégen is vívtak ilyen bajviadalt. 

5 Gabelmann: Monomachia, , solo arcu begum armatum interemit". 

§ E bajviadalt Szerémi, Verancsics, Brutus, Tubero, Istvánffy stb. külnfé- 
leképpen írják le. 

5 Szalay: Négyszáz magyar levél. 159. lag. 

"6 Köz. pénz. Itr. Hung. 14334. fak. Batthyány Ferencz bán jelentése: 
, Petrus Krusith interemit in duello turcam" 1528. Keresztelő szent János 
napján. 

" U.o. Familienakten, 17811. fasc. Salm Miklós őfelségéhez, 1546. 

5 Pereghi Albert aranysarkantyús vitéz volt ez, akit a saját korában optimus 
bellator-nak mondottak. 

5 Körmendi Itr. Missiles, Bornemisza levele 1538. márc. 20-án. (, Alber- 
tus preepositus, miles auratus et optimus bellator Velentinem Therek ad 
singulare certamen Posonium vocavit, ille non venit" etc.). 

5 Mesebeszéd az, amit Szamosközy ír róla, hogy t.i. Ferdinánd meg- 
ölette őt. (I. köt. 238—239. lap.) 

" Köz. pénz. Itr. Hung. 1542. Mekchey István jelentése Ungnad Jánoshoz. 

7 1555-ben. AZ erre vonatkozó levelek az Orsz. Itr. Nádasdy iratok kö- 
zött vannak. Zichy István írja például 1555. febr. havában, hogy a török igen 
szorgalmazza Bálint uramat. Legjobb lesz Babocsa alatt megvíni, hol az em- 
ber a csalárdságtól inkább óvhatja magát. Bálint uram nagy nyomorúságnak 
tartja, ha meg nem víhat. 

5 1564. márc. 3. Bathróczi Zolthay István Zay Ferenczhez. (Hadi Itr.) 

"5 Az előzetes megegyezés szerint a viadal nem halálra szólt, ezért nem 
vehette Kapitány Hubiárnak fejét, 

": Lásd erre Szamosközyt (1. k. 66. 1.) és Tinódi: Kapitány György bajvi- 
adalja. 

" Ez a Kunovics Mehemet még később is gyakran szerepelt, mégpedig 
mint a magyarságnak jóakaró barátja. A kegyelmet tehát később nagyon is 
viszonozta. 

"7 Vocaverunt in certamen singuli ex nostris alios, cum guiubus agere 
habebant; nunciabam et ego, guod si different certamen: amplius nunguam 
a militibus illorum confiniorum scribantur literae, nam conculcarentur pedibus" 
etc. (Orsz. Itr. Nádasdy lev. Zaberdinus püspök levele, 1554. szept. 

78 U.o. 

79 1554. aug. 9-én. 

9 Nemzeti Múzeum: Szigeti számadások. 

"1 0. L. Nádasdy lev., 1555. 

£ U.o. 1555. aug. 13. 

§3 U.o. Korlatovich Jeromos kapitány levele, 1555. szept. 3. Győr. 

8 Szalay: Négyszáz magyar levél, 177. lap. 

85 Orsz. Ltr. Nád level. 1555. ápr. 3.: , Ím látja kegyelmed, mit írnak az 
törökök. Azon könyörög (Bosnyák), hogy kegyelmed engednéje meg, hogy 
a babocsaiakkal lenne együtt az ő dolga is, ha az babolcsaiak megvínak" , 
(Zichy István Nádasdy Tamáshoz.) 

85 Cs. és kir. áll. Itr. Narratio obsidionis arcis Sigetiens. 1556. aug. 23. 

§ Orsz. lev. Nádasdy lev., Farkasits a nádorispánhoz, 1557. 

§8 Teráncsics munkát, 7. köt. 1558. márc. 14.-én, Egerből kelt levele Mik- 
sához: , pulcherrimo sane apparatu tam eguitum guam peditum ad mille 
ferme armatorum numero, per integrum ferme diem in futuri duelli loco 
turcas exspectarunt, sed Írustra, guia nec venire, nec significare guicguam", 

"9 TJ.o. 8. köt. 1562. július 2. , guare eidem Francisco Szatkay nterdicas, 
ne se cum hoc vel alio turen intromittat" etc. 

10 Orsz. Itr. Nádasdy iratok, Magyar Bálint levelei, 1562. 

"1 Cs. és kir. áll. Itr. Hung. 1564. márc. 9. Eger, Mágóchy jelentése. 

"? Orsz. Itr. Missiles, 1564. január 20. Komárom. 

93 T.o. Liber Regius, 1608. márc. 8. Pogrányinak később is több halálos 
viadala volt Korponán és Győrött a török vitézekkel. Amikor 1608-ban fő- 
nemessé lett, a diplomájába is bevették ezeket. 

4 Cs. és kir. áll. Itr. Turcica, 1567. június 25. Veráncsics, De Wyss és 
Teuffenbach utasítása, a Prohibitio duellorum című pont. 

95 (T.o. Turcica, 1568. szept. 5. Buda. (,, sed talia guam plurima accidunt 
in finibus hic existentibus".) 

9 U.o. , Strigonienses incessanter provocant Comaromienses ad duellum." 

9 Cs. és kir. áll. Itr. Hung. 1566. Mágócsy jelenti: , Erat in arce Hatvan. 
Ouidam insignis et inguietus miles Turca, nomine Dzaffer wayda, gui cum 
Georgio Túry singulare certamen commisit" etc. 

s Orsz. Itr. Nádasdy lev., Csányi Ákos levele, 1568. 

9 Körmendi Itr. Missiles, Istvánffy levele Batthyány Boldizsárhoz, 1570. 
nov. 30. 

16 Orsz. Itr. Vádasdy lev., 1572. aug. 3. Stenisnyák. 

1: Cs. és kir. áll. Itr. Turcica, 1575. január 13. Prépostváry jelentése: , Capi- 
taneus Kaloiensis Joannes Sydy incomporabilis virtutis belli ductor" etc. 

12 Körmendi Itr. Missiles, Giczy János levele Geszty Ferencz veszpré- 
mi kapitányhoz, 1578. Várad. 

3 Az 1588. évben az egri káptalan írja róla a királynak: Vircum omnium 
virtutum splendore ornatissimus, tum scientia rei militaris, virtute, autho- 
ritate ita clarissimus, ut paucos in istis calamitosis partibus ipsi conferendos 
iudicio et testimonio omnium, gui in hac palagestra versantur audiamus. Habet 
et alias dotes, guae vulgo existimantur pulcherrimee, ut laborem in negotiis, 
fortitudinem in periculis, industriam in agendo, celeritatem in conficiendo, 
consilium in providentja." etc. (Köz. pénz. Itr. Hung. 1588.) 

mi Maenia Posaunee: guae fido Phancius heros milite tutatur" (Monomachia). 

15 Köz. p. Itr. Hung. 14365. f. 1574. április: , sunt preeterae plurimi, guorum 
eguos in singulari certamine turcae occiderunt", 

16 Cs, és kir, áll. ltr. Turcica, 1576. május 21. Buda. 

17 Zay-ugróczi Itr. Missiles: Zay Péter Soós Klárához, 1575. szept. 24. 

18 Körmendi Itr. Missiles, 1577. okt. 20. 

109 Cs, és kir. áll. Itr. Turc. 1579. nov. 12. Buda. 

1 Steierorsz. tart. Itr. 566. Fasc. 1577. szept. 4. Tahy Gábor jelentése. 

" Cs. és kir. áll. Itr. Hung. Bozók, 1579. aug. 1. 

12 U.o. Gravamina, 1579. 

1 U.o. Vejsz basa levele, Buda, 1579. szept. 27. 

Mm To. 1579. okt. 3. Buda, Vejsz basa levele. 

15 TJ.o. 1579. nov. 27. Buda, A basa leveleinek melléklete. 

16 TJ.o. Rosenberg Kristóf György tatai főkapitány jelentése (németül) 
1581. — A törökök itt jelzett kihívó levele 1581. június 3-án kelt. 

1" Például említünk csak egyet. A palotai főkapitány utasítása így szól 
erről a dologról: , Duella et hastiludia, guze in progatae Salutaris pacis arti- 
culis expresse prohibita sunt, omnibus modis praecevabit, nec ea guovis 
tempore sine expresso mandato ac licentia nostra per milites sibi subjectos 
fieri permittet." (Köz. pénz. Itr. Hung. 14372. fasc. 1588. febr. 25.) — Ugyan- 
így szólnak a többi katonai utasítások is. 

"8 Cs. és k. áll. Itr. Turcica, Ali basa levele, 1582. jún. 2. Buda. 

19 Közp. p. Itr. Familienacten, 17789. fasc. Ernő főherceg 1584. június 
25-én említi a bajviadalt, mint előbb történt dolgot. 

125 T.o. 17791. fasc. Armales bro Johanne Bodor. 

121 Gabelmann: Monomachia. (igen ritka könyv.) 

12 Orsz. Itr. Nádasdy lev. Zárhándy levele a nádorispánhoz 1561. aug. 
16. és 17. Szigetvárról. 

1:3 U.o. Párnás János jelentés[e] 1573. május 12. Lövőről. 

4 Körmendi Itr. Miesiles, 1582. szept. 11. , Istvánffy István és Huszár 
Péter szegény rabok levele a bécsi tömlöcből Batthyány Boldizsárhoz. 

155 Cs, és k. áll. Itr. Turcica, 1585. ápr. 10. 

15 E bajviadal dolgában Túry Márton komáromi vice-főkapitány levele- 
zett 1585-ben Sahin és Iszkender agákkal. A viadal idejét Pálffy Miklós szab- 
ta meg. A feljövő török seregín]ek is adta a hitlevelet. A viadal eredményé- 
ről lásd Olasz Gergely jelentését Köz. p. Itr. Hung. 14392. f. 1588. 

17 Hardegg gróf levele Pálffy Miklóshoz a bajviadal dolgában 1586. szept. 
3. (Jedlicska: Adatok Pálffy korához 271. I.) 

18 Cs, és k. áll. Itr. Turcica, Ernő főherceg levele a budai basához 1587. 
dec. 28. 

19 Tedlicska: Adatok Pálffy Miklós korához, 389. lap. 1589. okt. 9. 

10 A Liber regius-ok és a Familienakten című gyűjtemény a Köz. pénz. 
ltr-ban erre nézve számos példával szolgál. 

131 Cs. és k. áll. Itr. Turcica, 1591. 29. Buda, különösen Szilády János és 
Tompay István palotai vitézek megbüntetését követeli a kopjamarasztás 
miatt. 

13 Köz. pénz, Itr. Hung. 14438. fasch. Horváth György maga mondja ezt 
el 1610. évi folyamodásában. 

133 Cs, és k. áll. Itr. Turc. Mehemet levele Ernő főherceghez 1592. d. n. 

14 Lásd Segnyei új címeres levelét, Károlyi család oklevélt. 4. köt. 51. 
lap. 

155 (Cs, és kir. áll. Itr. Turcica, Mátyás főherceg 1592. márc. 4. a budai ba- 
sához. 

156 F levél kétségkívül Nádasdy Tamásnak szól, mert Bosnyák Márton 
az ő lovasságában szolgált Babolcsán. 

127 Forgách István komáromi vice-főkapitányhoz írt levél. 

TAKÁTS SÁNDOR 


Takáts Sándor történész, piarista szerzetes, gimnáziumi ta- 
nár. 1860. december 7-én született Komáromban, fakereskedő 
családban. Középiskoláit szülővárosában és Pozsonyban végezte, 
1880-ban a budapesti egyetem magyar-latin-történelem szakos 
hallgatója lett. Tanulmányait nem szakítva meg 1881-ben lépett be 
Vácott a piarista rendbe, majd ünnepélyes fogadalomtétel után, 
habár a szerzetesi élet mindig is távol állt tőle, 1886-ban pappá 
szentelték.! Nyitrán, ahol 1883-84-ben teológiát tanult, felszen- 
telését követően gimnáziumi tanári állást kapott. 1887-ben a bu- 
dapesti egyetemen bölcsészdoktori, 1888-ban történelem-latin 
szakos tanári diplomát szerzett. 1889-1898 között a budapesti 
piarista gimnázium tanára. 1898-tól a bécsi udvari kamarai levél- 
tárban végezte a magyar anyagok válogatását és másolását 1903- 
ig. Ez idő alatt gyűjtötte össze azokat az eredeti forrásanyago- 
kat, melyekre tanulmányaiban hivatkozott. Saját megvallása sze- 
rint tudományos munkát csak eredeti forrásokra alapozva lehet 
írni: , Általánosan elismert követelménye a históriának, hogy a tör- 
ténetíró eredeti kútfóket használjon a kutatásoknál és semmit se ál- 
lítson, amit hitelt érdemlően kútfók alapján nem tgazolhat."" Dol- 
gozatai leginkább a Magyar Gazdaságtörténeti Szemle, az Archaeo- 


: Új Magyar Életrajzi Lexikon VI. kötet. Helikon Kiadó, 2007. 581-582. o. 

: Magyar Katolikus Lexikon XIII. kötet. Szent István Társulat az 
Apostoli Szentszék Könyvkiadója, Budapest, 2008. 605. o. 

" Nagy Miklós: Takáts Sándor emlékezete. In: A Magyar Tudományos 
Akadémia Elhúnyt tagjai fölött tartott emlékbeszédek. Budapest, Magyar 
Tudományos Akadémia, 1937, XXII/16, 6. o. 

lógiai Értesítő, és a Budapesti Hírlap hasábjain jelentek meg. Előb- 
binek már főmunkatársának volt tekinthető, ezért is bizakodott 
az 1901-ben megüresedett főszerkesztői poszt elnyerésében. A 
tisztet azonban Kováts Ferenc nyerte el, a pozsonyi királyi jog- 
akadémia gazdaságtörténésze, a hirtelen haragú Takáts sérelmét 
úgy fejezte ki, hogy mellőzte a Szemlét új művei publikálásának 
helyéül. 

1903. március 1-én a képviselőház főlevéltárosának nevezték 
ki." 1908-ban Nagy Gyulától vehette volna át a Századok szer- 
kesztését, munkájának azonban feltételéül szabta, hogy a folyó- 
irat negyedéves lappá alakuljon át, ami megvalósíthatatlannak 
tűnt akkoriban. Takáts így megvált a Századoktól és a Történel- 
mi Társulatból is kilépett." 

1917-ben a Kisfaludy-Társaság rendes tagjává választották. A 
Tanácsköztársaság ideje alatt előzetes szemle nélkül a képvise- 
lőházi könyvtár tisztviselőivel együtt besorozták a XV. munkás- 
ezred 3. zászlóaljába. 1919. július 31-én fegyveres őrszolgálatra 
is berendelték, ahol nem jelent meg, a következményektől azon- 
ban nem kellett tartania, hiszen másnap megbukott a kommunis- 
ta rendszer." 1925-ben a Magyar Tudományos Akadémia — töb- 
bek között Károlyi Árpád, Csánki Dezső és Hóman Bálint ajánlá- 
sára — rendes tagjává választotta. 1926-ban az országgyűlés tiszt- 
viselő kara munkássága elismeréséül aranytollal ajándékozta meg, 
továbbá 1927-ben Horthy Miklós kormányzó Zsitvay Tibornak, a 
képviselőház elnökének fölterjesztésére II. osztályú érdemke- 
resztet adományozott Takátsnak. A legnagyobb elismerést szá- 
mára mégis Komárom város díszpolgára cím jelentette.? 


4 U.o. 15-16. o. 

; U.o. 20. o. 

5 U.o. 32. o. 

" Nagy Miklós: Takáts Sándor emlékezete. Budapesti Szemle, 1937, 65. 


évf. 244/712, 332. o. 
? Nagy Miklós: i.m. MTA. 78-79. o. 


120 


1928-tól már jelentkeztek nála betegségének első tünetei, mely 
1932. december 21-én végzett vele. Temetésén Eckhart Ferenc 
a következő szavakkal búcsúztatta: , Nem munkáinak nagy szá- 
ma teszi elmúlhatatlanná halott barátunk tudományos érdemett. 
Ez csak a tudomány tránti szerelmét, ennek a szerelemnek olthatat- 
lan szomját bizonyítja. Nem is a rengeteg új adat, melyet a levéltá- 
rak legrejtettebb zugaiból felkutatott. Ercnél maradandóbbá az ó mun- 
kásságát magyarsága, egyéni színe és költői szárnyalása teszi." 

Takáts Sándor fáradhatatlan szorgalmú és sokoldalú kutató- 
nak bizonyult. Már egyetemistaként elkezdte megírni szülőváro- 
sa történetét, amelyre 1907-ben az Akadémia a Lukács Kriszti- 
na-alapítvány keretein belül megbízást adott számára. A munka 
azonban néhány fejezetet leszámítva nem készült el (Komárom 
IX Béla alatt, Komárom, 1885, Lapok egy kis város multjából, Ko- 
márom, 1886)." 

Otthonához rendkívüli módon ragaszkodott, szabadidejében 
szívesen kertészkedett, ezért talán meg sem lepődhetünk azon, 
hogy egyik fő kutatási területe a gazdaságtörténet volt. A bécsi 
levéltárban eltöltött öt év lehetőséget adott számára, hogy még 
feltáratlan, ki nem adott források bevonásával új ismereteket ad- 
jon főleg a XVII-XVIII. század történelméhez. Tanulmányokat írt 
a magyar külkereskedelem, a közlekedés, az ipar, a bányászat, a 
dunai hajózás történetéről." 

1904-től, habár sok publikálatlan jegyzete maradt még a le- 
véltári kutatások után, érdeklődése a hadtudományra és művelő- 
déstörténetre tért át. Tanulmányai főleg a Századokban jelentek 
meg, többek között a Kísérletek a magyar haderő feloszlatására 


9 Gyászbeszéd. Elmondta dr. Eckhart Ferenc I. tag dr. Takáts Sándor r. 
tag temetésén, 1932. december 23-án. Akadémiai Értesítő. Szerk. Balogh 
Jenő. Budapest, Magyar Tudományos Akadémia, 1933, 43. kötet, 453. 
füzet. 161. o. 

5 Nagy Miklós: i.m. MTA. 59. o. 

(Századok, 1904.), mely a magyar katonaság 1671-1702 közötti 
sorsát mutatja be, s a magyar nemzetnek a bécsi politikához való 
viszonyát. A dolgozat, melyet a Történelmi Társulat Szilágyi Sán- 
dor-féle díjjal jutalmazott, jól tükrözi Takátsnak a XVII. század 
utolsó évtizedeire vonatkozó történelemszemléletét, amely sze- 
rint a végvári katonákban a török elleni gyűlöletet egyre inkább a 
németek elleni ellenszenv váltotta fel.? Nagy Miklós szerint Takáts- 
nak ekkori korszemléletét egyfajta elfogultság jellemzi a törökök 
mellett, egyes, önkéntelen megjegyzései ellenére mégis mind- 
végig tárgyilagos marad, például A török-magyary bajviadalok (Bu- 
dapesti Szemle, 1913.) vagy a négykötetes Rajzok a török világ- 
ból (I-IV. kötet, Budapest, 1915, 1917, 1928.) című munkáiban. 
Utóbbiban olyan témákról írt többek között, mint a török-magyar 
szokások, a raboskodás, a kémkedés, az énekesek és íródeákok 
sorsa, az orvoslás, az iparos mesterségek, a kertészkedés és vé- 
gül, de nem utolsósorban egyes török előkelőségek portréi. ? 

Régi idők, régi emberek (Budapest, 1922.), majd Régi magyar 
kapitányok és generálisok (Budapest, 1922.) című köteteiben rég 
elfeledett vitéz embereknek állít méltó emléket. Előszeretettel 
kutatta a Zrínyi, a Nádasdy vagy akár a Balassa család hagyatéka- 
it, levelezéseit. Emlékezzünk eleinkről címmel jelent meg kétkö- 
tetes munkája 1929-ben, melyben már a török hódoltság utáni 
időkről és a XIX. század elejének országgyűlési anyagairól is rend- 
kívül színvonalas fejezeteket írt." 

Két utolsó, nagyobb lélegzetvételű munkája a Hangok a múlt- 
ból (Budapest, 1930.) és a Kémvilág Magyarországon (Budapest, 
1932.), előbbiben a magyar műkincsekre, a zászlókra, az ünne- 
pekre, a társasági életre, kaszinókra való fejezetei érdemelnek 


? Nagy Miklós: i. m. MTA, 26. o. 

említést, utóbbiban az abszolutizmus idején kiépülő titkosrend- 
őrségről, az Akadémia alapításáról, az országgyűlés tagjainak tár- 
sasági életéről olvashatunk könnyed írói stílusában." 

Minden érdekelte, ami az egyszerű parasztok és nemesek min- 
dennapjait jellemezte. Társadalomtörténeti munkáiban nem sze- 
mélyeket mutatott be, inkább típusokat. Mikrotörténeti szem- 
pontból a Régi magyar asszonyok (Budapest, 1914.), a Zrínyi ne- 
velője (Budapest, 1914.) vagy a Magyar nagyasszonyok (Budapest, 
1925.) című könyveiben a XVI-XVIII. század kiváló nemesasszo- 
nyainak emlékét idézi fel, rámutatva arra, hogy milyen fontos sze- 
repük volt a nőknek a nemesi udvar zavartalan háztartásának le- 
bonyolításában, míg férjeik az ellenséggel harcoltak." 

Mély barátság fűzte a szintén komáromi Jókai Mórhoz, akinek 
családtörténetével is foglalkozott, A magyar múlt tarlójáról című 
1926-ban Budapesten megjelent munkájának utolsó előtti feje- 
zetében a híres író őseit igyekszik felkutatni." 

Kritikusai szerint egyik hibája, hogy nagy műveket nehezen 
tudott egy egésszé szerkeszteni, tanulmányai pedig inkább no- 
vellákra emlékeztetnek mintsem tudományos munkákra, amire 
csak a levéltári források utalnak. Másik hiányosságának tartják, 
hogy az elsődleges forrásokhoz való ragaszkodása nyomán figyel- 
men kívül hagyta a kortársai által szintén úttörő szakirodalmi mű- 
veket. A szigorú bírálatok ellenére nem felejthetjük el, hogy Takáts 
Sándor hangyaszorgalmával olyan, addig ismeretlen forrásokat 
ismertetett meg az olvasóközönséggel könnyed és érdekfeszítő 
modorával, mely akkor példátlan volt a maga nemében. 


Jakab Melinda 


3 Varga Johanna: Takáts Sándor: Kémvilág Magyarországon. Századok, 
Budapest, 1935. 69/1-3, 119. o. 

A KIADÓ UTÓSZAVA 


Kiadónk a mű -— hosszú évtizedek utáni — megjelentetésével nem 
kritikai kiadást kívánt közzétenni, s nem is reprintet, hanem egy 
általunk máig érdekesnek, sőt aktuálisnak vélt gondolatrendszert 
szeretne tetszhalott állapotából feltámasztani. Ennek megfelelően a 
könnyebb olvashatóság kedvéért bizonyos helyesírási változtatásokat 
eszközöltünk az eredeti megjelenéshez képest. Így javítottuk a , cz"-s 
alakokat, a rövid és hosszú ékezeteket, illetve a dupla 
mássalhangzókat a mai alakra (pl. biró, harcz, melylyel helyett bíró, 
harc, mellyel stb.) A régen külön írt a mely, a hol, a ki stb. alakokat 
egybeírtuk: amely, ahol, aki stb. Ez alól kivétel az V. fejezet, ahol a 
leveleket betűhíven közöljük az eredeti kiadás szerint. 

